Nafrath Ge Bill'ah Islaahuthakeh Gennan Jehey: Minister - Vaguthu\nމުސްލިމަކު ކާފަރު ކުރުމަކީ ޖިނާއީ ކުށެއް ކަމަށް ކަނޑައަޅާ ގޮތަށް ގާނޫނުލްއުގޫބާތަށް ބަދަލު ގެންނަ ބިލުގައި އިސްލާހު ކުރަން ޖެހޭ ކަންކަން ގިނަ ކަމަށް އިސްލާމިކް މިނިސްޓަރު ޑރ. އަހުމަދު ޒާހިރު އަލީ މިއަދު ވިދާޅުވެއްޖެއެވެ.\nނަފްރަތުގެ ބިލުގައި އިސްލާމްދީނަށް ފުށުއަރާ ކަންތައްތަކެއް ހުރިތޯ ބަލައި ދިނުމަށް މިނިސްޓަރު، ފަތުވާ މަޖިލީހުގެ ހުށައެޅުއްވިއެވެ.\nރާއްޖޭގެ ފުންނާބު އުސް އިލްމުވެރިން ހިމެނިވަޑައިގަންނަވާ ފަތުވާ މަޖިލީހުން ނިންމި ގޮތުގެ ސިޓީއެއް މިނިސްޓަރަށް ލިބިވަޑައިގެންފައެވެ. ފަތުވާ މަޖިލީހުން ފޮނުވި ސިޓީގައި ވިދާޅުވެފައިވަނީ އިސްލާމް ދީނަށާއި، ދީނީ އެއްބައިވަންތަކަމުގެ ގާނޫނާ ފުށުއަރާ ކަންތައްތަކެއް ބިލުގައި ހުރި ކަމަށެވެ.\nބިލާ ގުޅޭ ގޮތުން ފުރަތަމަ ފަހަރަށް ވާހަކަ ދައްކަވަމުން މިނިސްޓަރު "ވަގުތަށް" ވިދާޅުވީ ބިލްގައި އިސްލާހު ކުރަން ޖެހޭ ކަންތައްތަކެއް އެބަހުރި ކަމަށެވެ. ނަމަވެސް އިތުރު ތަފްސީލް އޭނާ ނުދެއްވައެވެ.\nމަޖިލީހަށް ބިލް ފޮނުވާފައިވަނީ މިނިސްޓްރީގެ މަޝްވަރާ ނުހޯދާ ކަމަށް މިނިސްޓަރު ފާހަގަކުރެއްވިއެވެ.\nއަދި މަޖިލީހުގެ ޖުޑިޝަރީ ކޮމިޓީން މިނިސްޓްރީގެ ލަފާއަކަށް އެދިފައިވާ ކަމަށާއި، ލަފާ ހިމެނޭ ލިޔުން ތައްޔާރު ކުރުމުގެ މަސައްކަތް ކުރިއަށްދާ ކަމަށް ވިދާޅުވިއެވެ.\nބިލަށް އާއްމުންގެ ހިޔާލު ހޯދަން ވެސް މިހާރު މަޖިލިހުން ވަނީ ހުޅުވާލައިފައެވެ.\nއެ ބިލާ ގުޅިގެން އޭގައި ލާދީނިއްޔަތު ފެތުރުމުގެ ޖާގަ އޮތް ކަމުގައި ދެކި ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ. ވަކިން ހާއްސަކޮށް ދީނީ އިލްމުވެރިންގެ ފާޑުކިޔުން ވެސް ވަނީ ބިލަށް އަމާޒުވެފައެވެ.\nވެރިކަން ކުރާ ކޯލިޝަންގައި ހިމެނޭ ޖުމްހޫރީ ޕާޓީއާއި އަދާލަތު ޕާޓީ ވެސް ބިލާއި ދެކޮޅު ކަން ވަނީ ހާމަކޮށްފައެވެ.\nމަޖިލީހުގައި ތިއްބެވި އެމްޑީޕީގެ މަދު މެންބަރުންތަކެއް ވެސް ބިލާ ދެކޮޅެވެ. ހަތަރު މެންބަރަކު ވަނީ ބިލު ބަލައިގަތުމާ ދެކޮޅަށް ވެސް ވޯޓު ދެއްވައިފައެވެ.\nބަޔަކު ބޭނުންހާ ގޮތަކަށް ފަތުވާއެއް ނުނެރެން: ޑރ ޒާހިރު\nޖޫން 17, 2021 14:11\nބިލު ބޭރުކޮއްލުން އެކަނި ފުދޭނީ.\nޖޫން 17, 2021 16:22\nޢިސްލާހޭ އެއުވާލަން ޖެހޭނީ ... ހުސް ކޮސްގޮވާ މީހުން\nޖޫން 17, 2021 17:11\nޑޮކްޓަރުންގެ އިމާމުހިސާނުހުސައިންއާޚިލާފަށް ބަސްވިދާޅުވީމަ ހަޖަމުގެމައްސަލަކުރިމަތިވެދާނެ! ޗިޗަންޑާ19ތަފާތުވާނެދޯ؟\nޖޫން 17, 2021 18:22\nޒާހިރު ރަގަޅީ މެންދުރު އިރުދއްކާފަ މިސަރުކަަާރުން ހަދޭ ބުން ޏަސް އާދެ މަސާހިބު ބުނަން ހުރުން\nޖޫން 17, 2021 21:18\nހިސާނަކީ މާމޮޅުމީހެއް. ތިޔައީ ނަޝީދު ހުތްދީގެން ކުރުވާ ކަމެއް. ތިބިލް މަޖިލީހުގެ ހަގުރާމަ ނިމޭއިރަށް ހުރިހާ ދަތް ދައްކާލާފައި އަންނާނެ. އޭރުން ނަޝީދު ކުރި ކަމަށް ނުވާނެ ނުން. އެއީ ހިސާން ކުރި ކަމެއްނުން. މީނާ ދުރުގައި ހުރެގެން ތިޔަހުރިހާ ދީނާ ޚިލާފު ކަމެއް މިކުރުވަނީ. އިންޑިޢާ މީހުންގެ ގޭސްގަނޑު އޮއްބާލުންވެސް އޮންނާނެ. ހުރިހާ ގޭހެއް އަބުރާނީ ނަޝީދު (އެލެކްސް އަހުމަދު). އިސްލާމް ދީނަށް ހެޔޮ ބަހެއް މިބޭ ނުބުނާނެ ކަން ކަށަވަރު.\nޖޫން 17, 2021 21:23\nކޮންއިސްލާހެ ކޭ ތިޔާ ކިޔާނޫ އެބިލާ ކެންސަލް ކުރުމަށް އަންގާ އޭލާދީނީބިލާ އެ ކޭ!!!ޑރ. ކިޔެވީ ކޯޗެއްބާ؟؟


Firihenunnah vure bodah anhenunnah finivanee keevve? | Mihaaru\nފިރިހެނުންނަށް ވުރެ ބޮޑަށް އަންހެނުންނަށް ފިނިވަނީ ކީއްވެ؟\n12 އޮކްޓޯބަރ 2017 - 06:285comments\nއާ ދިރާސާއަކުން ދައްކާގޮތުގައި ގޭތެރޭގެ ކަންކަމުގައި އަންހެނުންނާއި ފިރިހެނުން އެންމެ ބޮޑަށް ޚިޔާލުތަފާތުވަނީ ގޭގެ ފިނިހޫނުމިން ބަހައްޓާނެ މިންވަރަކާ މެދުގަ އެވެ. އެކުގައި ދިރިއުޅޭ ޖޯޑުތަކުގެ ތިންބައިކުޅަ އެއްބައި މީހުން މިކަމާ ދެބަސްވާ އިރު ކޮންމެ 10 އަންހެނެއްގެ ތެރެއިން ހަތަރު މީހުން ބައިވެރިޔާ އަށް ސިއްރުން ގޭތެރޭގެ ހޫނުމިން މަތިކުރާ ކަމަށް ވެސް އެ ދިރާސާ ބުނެ އެވެ.\nވިޔަފާރި ކުންފުންޏަކުން ޚަރަދުކޮށްގެން ހެދި އެ ދިރާސާއަކީ އެންމެ ވަރުގަދަ ސައިންޓިފިކް ހޯދުންތަކާ އެއްވަރުގެ ބުރަދަނެއް ހުރި އެއްޗެއް ކަމަށް ނުވެ ހިނގައިދާނެ އެވެ. އެކަމަކު އަންހެނުން ފިރިހެނުންނަށް ވުރެ ފިންޏަށް ބަލި ކަމަށް ބުނާ ވާހަކައަށް ބާރު ލިބިދޭ ހަރުދަނާ ހެކިތައް އެބަހުއްޓެވެ.\nނެދަލެންޑްސްގެ ސައިންސްވެރިންތަކެއް 2015ގައި ހެދި ދިރާސާއަކުން އެނގުނު ގޮތުގައި އަންހެނުންނަށް އެންމެ ހެޔޮވަރު ފިނިހޫނިމިނަކީ 24-25 ސެލްސިއަސް ކަމަށްވާ އިރު، އެއީ ފިރިހެނުންނަށް ހެޔޮވަރު ވަރަށް ވުރެ 2.5 ސެލްސިއަސް މަތި މިންވަރެކެވެ.\nއަންހެނުންނާއި ފިރިހެނުންގެ ހަށިގަނޑުގެ އެތެރޭގެ ފިނިހޫނުމިން ހުންނަނީ ދާދި އެއްވަރަކަށެވެ. އަދި ބައެއް ހޯދުންތަކުން އެނގިފައިވާ ގޮތުގައި އަންހެނުންގެ ފިނިހޫނުމިން ފިިރިހެނުންނަށް ވުރެ ކުޑަ ތަންކޮޅެއް މަތި ވެސް މެ އެވެ. އެކަމަކު އަހަރެމެންނަށް އިހުސާސްކުރެވޭ ފިނިހޫނުމިން ބޮޑަށް ބިނާވެގެންވަނީ ހަމުގެ ފިނިހޫނުމިނަށް ކަމަށްވާ އިރު އަންހެނުންގެ ހަމުގެ ފިނިހޫނުމިން ހުންނަނީ ފިރިހެނުންނަށް ވުރެ ދަށްކޮށެވެ.\nމީގެ ސަބަބަކީ އަންހެން ހޯމޯން އިސްޓްރޮޖެން އެވެ. އިސްޓްރޮޖެން، ހަށިގަނޑުގެ ލޭ ކުޑަކޮށް އޮލަކުރާތީ ބައެއް ހޮޅިތަކަށް ލޭ ފޮނުވައިދޭލެއް މަދުވެ އެވެ. މާނައަކީ، ފިނީގައި އަންހެނުންގެ ހަތަރެސްފައިގެ އިނގިލިތަކުގެ ކުރިއަށް ލޭ ދައުރުކުރުން މާ އަވަހަށް ހުއްޓެ އެވެ. އޯވިއުލޭޝަންގެ ސަބަބުން ހަށިގަނޑުގައި އިސްޓްރޮޖެން ހޯމޯން ގިނަވާ ދުވަސްވަރު އަންހެނުންނަށް އަދި މާ ބޮޑަށް ފިނިވާކަން ވެސް ދިރާސާ އިން އެނގިފައިވެ އެވެ.\nއަންހެނުންނަށް ފިރިހެނުންނަށް ވުރެ ބޮޑަށް ފިނިވުމުގައި ހަށިގަނޑުގެ މެޓަބޮލިޒަމް ވެސް ދައުރެއް އަދާކުރެ އެވެ. ހަށިގަނޑުން ހޫނު އުފައްދައިދޭ އަވަސްމިން ބިނާވަނީ މެޓަބޮލިޒަމްގެ މައްޗަށް ކަމަށްވާ އިރު އަންހެނުންގެ މެޓަބޮލިކް ރޭޓް ފިރިހެނުންނަށް ވުރެ އެވްރެޖްކޮށް ދަށެވެ.\nމީގެ އިތުރުން، ފިނިކަން އިހުސާސްކުރެވޭ މިންވަރު އެ މީހެއްގެ އަމިއްލަ އިހުސާސްތަކާއި ޚިޔާލާ ވެސް ކޮންމެވެސް ވަރަކަށް ގުޅިފައިވާ ކަން ފަހުގެ ދިރާސާއަކުން އެނގިފައިވެ އެވެ. ފަހަރުގައި މިއީ ފިނިހޫނުމިން ބަހައްޓާނެ މިންވަރަކާ މެދު ބައިވެރިޔާ ކޮންމެވެސް ދުވަހަކުން އެއް ވިސްނުމަކަށް އަތުވެދާނެ ކަމުގެ އުއްމީދު ލިއްބައިދޭ ހޯދުމެކެވެ.\nއިތުރު ލިޔުންތައް އަންހެނުން ސިއްހަތު


2 kotareege flat thakuge agu 7,000 Rufiyaa ah vure kudavaane | Mihaaru\nހިޔާ މަޝްރޫއުގައި އިމާރާތްކޮށްފައިވާ ފްލެޓްތަކެއް: މިތަންތަން ނިމެން އަދި އަށް މަސް ނަގާނެ ކަމަށް ހައުސިން މިނިސްޓަރު އަސްލަމް ވިދާޅުވި. -- ފޮޓޯތައް: އަހުމަދު އަވްޝަން އިލްޔާސް /މިހާރު\nދެ ކޮޓަރީގެ ފްލެޓްތަކުގެ އަގު 7،000ރ. އަށް ވުރެ ކުޑަވާނެ\n06 ޖުލައި 2020 - 15:18 27 comments\nހިޔާ މާޝްރޫއުގެ ފްލެޓްތަކުގެ އަގާ ގުޅޭ ގޮތުން ސަރުކާރާއި އިދިކޮޅު ފަރާތްތަކުގެ މެދުގައި ދެބަސްވުމެއް އުފެދިފައި ވަނިކޮށް، މަހު ކުލީގެ ގޮތުގައި ދެ ކޮޓަރި އަށް ނަގާ އަގު 7،000ރ. އަށް ވުރެން ބޮޑު ނުވާނެ ކަމުގެ ޔަގީންކަން ހައުސިން މިނިސްޓަރު މުހައްމަދު އަސްލަމް މިއަދު ދެއްވައިފި އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގައި އިމާރާތް ކުރަން ފެށި ފްލެޓްތަކުގެ މަހު ކުލީގެ ގޮތުގައި ދައްކަން ޖެހެނީ އޭރުގެ ހައުސިން މިނިސްޓަރު ޑރ. މުހައްމަދު މުއިއްޒާއި އެ ސަރުކާރުގެ އެހެން ބޭފުޅުން ހިސާބު ޖައްސަވާ ގޮތުން ނަމަ، 5،600ރ. އެވެ. އަދި މެއިޓެނެންސް ފީގެ ގޮތުގައި 1،000ރ. އެވެ.\nމި ސަރުކާރުން ހިސާބު ޖަހާ ގޮތުން ނަމަ، "ދަރަނީގެ ދަންތުރައެއްގައި" ޖެހި ނަގާފައިވާ ލޯނަކާ ހެދި ފްލެޓްތަކުގެ މަހު ކުލި 20 އަހަރަށް ބަހާލުމުން ވެސް އުޅޭނީ 11،000 ގަ އެވެ. ކުރީގެ ސަރުކާރުން ބުނާ އަގަކީ ހަގީގީ އަދަދެއް ނޫން ކަމަށް އެޗްޑީސީން ޖޫން، 25، 2020 ގައި ވަނީ ބުނެފަ އެވެ.\nFlat ge kuyyakee 5,600 rf kamah bunanee rangalhakah noon: HDC\nހުޅުމާލޭގެ ދެ ވަނަ ފިޔަވަހީގައި، ޗައިނާ ސްޓޭޓް އިންޖިނިއަރިން އެންޑް ކޮންސްޓްރަކްޝަން ކޮމްޕެނީ (ސީއެސްއީސީ)އާ ހަވާލުކޮށްގެން، ކުރީގެ ރައީސް އަބްދުﷲ ޔާމީންގެ ސަރުކާރުން، ފެށި މަޝްރޫއުގައި އިމާރާތް ކުރަމުން އަންނަނީ 25 ބުރީގެ 16 ޓަވަރެވެ. މި މަޝްރޫއު އަށް ކުރީގެ ސަރުކާރުން ވަނީ ލޯނެއް ނަގައިފަ އެވެ. ޗައިނާގެ އެގްޒިމް ބޭންކުން 434 މިލިއަން ޑޮލަރުގެ އެ ލޯނު ހޯދާފައި ވަނީ ސަރުކާރުގެ ސޮވެރިން ގެރެންޓީއާ އެކު ހަ ޕަސެންޓްގެ އިންޓަރެސްޓް ރޭޓްގަ އެވެ. އެގޮތުން ލޯނުގެ 15 ޕަސެންޓް، ފަސް އަހަރުގެ ތެރޭގައި އަދި އަނެއް 85 ޕަސެންޓް 15 އަހަރުގެ ތެރޭގައި ދަައްކަން ޖެހެ އެވެ.\nޗައިނާގެ ކުންފުންޏާ އެކު ކުރީގެ ސަރުކާރުން އެއްބަސްވީ، އެޗްޑީސީން ބުނެފައިވާ ގޮތުގައި ފްލެޓަކަށް 62،000 ޑޮލަރު (956،040ރ.)ގެ މަގުން 7،000 ފްލެޓަށެވެ.\nބޯހިޔާވަހިކަމުގެ މަޝްރޫއުތަކާ ގުޅޭ ގޮތުން މިނިސްޓަރު އަސްލަމް މިއަދު ބޭއްވި ނިއުސް ކޮންފަރެންސެއްގައި، 7،000 ފްލެޓުގެ އަގާ ގުޅޭ ގޮތުން ނޫސްވެރިއަކު ސުވާލު ކުރުމުން ވިދާޅުވީ ހިޔާ މަޝްރޫއުގެ ފްލެޓްތަކުގެ އަގު ސަރުކާރުން ވައުދުވި މިންގަނޑުގައި ހިފަހައްޓާނެ ކަަމަށެވެ.\n"އެ މިންވަރަކީ އަޅުގަނޑު ހަނދާންވާ ގޮތުން 7،000ރ. އަށް ވުރެން ތިރިން ހިފަހައްޓައިދޭނެ ކަމަށް،" އަސްލަމް ވިދާޅުވި އެވެ.\n"މިތަނަށް ވަންނަ ރައްޔިތުން 11،000ރ. ދޭން ޖެހޭނެ ކަމަށް ރައީސް ސޯލިހް ވިދާޅުވި ކަމަކަށް އަޅުގަނޑަށް ރިކަލެކްޓެއް ނުކުރެވޭ."\nމި މަޝްރޫއުގައި 16 ޓަވަރު އިމާރާތްކޮށްފައިވާ އިރު، ކޮންމެ ފްލޯއެއްގައި، 20 ފްލެޓް ހުރެ އެވެ. ކޮންމެ ފްލެޓެއްގައި މަދުވެގެން ފަސް މީހުން ދިރިއުޅޭނެ ކަމަށް އެޗްޑީސީން ލަފާކުރެ އެވެ. އެ އަދަދުން ބަލާއިރު އެއީ ފްލޯއެއްގައި 100 މީހުންނެވެ. އެހެންކަމުން ކޮންމެ ޓަވަރެއްގައި، ގާތްގަނޑަކަށް 2،400 މީހުން ދިރިއުޅުން އެކަށީގެންވެ އެވެ. މުޅި 16 ޓަވަރަށް ބަލާ ނަމަ އެ އަދަދު 40،000 އާ ކައިރިކުރާނެ އެވެ. އެޗްޑީސީން ބުނިގޮތުގައި ފްލެޓްތަކުގެ 90 ޕަސެންޓް މަސައްކަތް މިހާރު ވަނީ ނިމިފަ އެވެ. އެޗްޑީސީން އުއްމީދުކުރަނީ ފްލެޓްތައް ނިންމަން ކޮންޓްރެކްޓަރާ އެކު މިހާރު އެއްބަސްވެފައިވާ މިންވަރަށް މަސައްކަތްތައް މި އަހަރު ނިންމާލެވޭނެ ކަމަށެވެ.\nހައުސިން މިނިސްޓަރު މުހައްމަދު އަސްލަމް މިއަދު ވިދާޅުވީ ފްލެޓްތަކުގެ މަސައްކަތް ނިންމަން އަދި އަށް މަސް ހޭދަވާނެ ކަމަށެވެ.\nއިތުރު ލިޔުންތައް ހުޅުމާލެ ދިވެހި ސަރުކާރު ފްލެޓް މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު ހުޅުމާލެ ހައުސިން ހިޔާ މަޝްރޫއު ބޯހިޔާވަހިކަން ނެޝަނަލް ޕްލޭނިން އެންޑް އިންފްރާސްޓްރަކްޗަރު ހައުސިން މިނިސްޓްރީ ހައުސިން މިނިސްޓަރު


Rayyithunge bas ivvaifi, ekan gaboolu koffin: Raees | Mihaaru\nރައްޔިތުންގެ ބަސް އިއްވައިފި، އެކަން ގަބޫލުކޮށްފިން: ރައީސް\n24 ސެޕްޓެމްބަރ 2018 - 13:54 38 comments\nއިއްޔެ ބޭއްވި ރިޔާސީ އިންތިޚާބުގައި ރައްޔިތުންގެ އަޑު އިއްވައިފި ކަމަށާއި އެކަން ބަލައިގަންނަ ކަމަށް، އިދިކޮޅު ކޯލިޝަންގެ ރިޔާސީ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) އާ ވާދަކުރައްވައި ނާކާމިޔާބީއާ ކުރިމަތިވެ ވަޑައިގެންނެވި ރައީސް އަބްދުﷲ ޔާމީން މިއަދު ވިދާޅުވެއްޖެ އެވެ.\nރިޔާސީ އިންތިޚާބުގެ ނަތީޖާ އިއުލާނުކުރި ފަހުން ފުރަތަމަ ފަހަރަށް ދިވެހި ގައުމާ މުޚާތަބު ކުރައްވައި ވާހަކަފުޅު ދައްކަވަމުން ރައީސް ޔާމީން ވިދާޅުވީ، އެމަނިކުފާނުގެ އިހްލާސްތެރި މަސައްކަތް ބަލައިގަނެ، އެތައް ހާސް ބަޔަކު ތިބިކަން އިއްޔެގެ ވޯޓުން ސާފުވި ކަމަށެވެ. އެހެންވެ އެ މަނިކުފާނަށް ވޯޓު ދެއްވި ހުރިހާ ބޭފުޅުންނަށް ޝުކުރު އަދާކުރެއްވި އެވެ.\n"ހުށަހަޅުމުން ދިޔަ ހުރިހާ ހަދިޔާތަކަށް ނޫނެކޭ ވިދާޅުވެފައި ގައުމުގެ ހައްގުގައި، ގައުމަށް ރަނގަޅީ ކޮން ގޮތެއް ކަން ތިޔަބޭފުޅުން ނިންމަވައި ދެއްވައިފި،" ރައީސް ޔާމީން ވިދާޅުވި އެވެ.\nއިބޫ އާއި ފައިސަލް ނަސީމް، އިދިކޮޅު ސަޕޯޓަރުންނާއެކު އުފާ ފާޅު ކުރައްވަނީ. -- ފޮޓޯތައް: ނިޝާން އަލީ/ މިހާރު\nރައީސް ޔާމީން ވިދާޅުވި ގޮތުގައި އެމަނިކުފާނު އިހްލާސްތެރި މަސައްކަތްތަކެއް ކުރެއްވި ނަމަވެސް، ހިދުމަތާ ދޭތެރޭގައި ރައްޔިތުން މި ވަނީ ގޮތެއް ނިންމައިފަ އެވެ.\nރައީސް ޔާމީން ގައުމާ މުޚާތަބު ކުރެއްވުމުގެ ކުރިން، ރައީސް އޮފީހުގައި އިބޫއާ ވަނީ ބައްދަލު ވެސް ކުރައްވައިފަ އެވެ. ރިޔާސީ އިންތިޚާބުގައި ޕީޕީއެމްގެ ކެންޑިޑޭޓު، ރައީސް ޔާމީންގެ މައްޗަށް ބޮޑު ތަފާތަކުން އިބޫ ކާމިޔާބު ކުރެއްވިކަން ސަރުކާރުން ކުރިން ވަނީ އިއުލާނުކޮށްފަ އެވެ.\nއިއްޔެ ބޭއްވި ރިޔާސީ އިންތިޚާބުގެ ނަތީޖާ ގަބޫލުފުޅު ކުރެއްވިކަން ރައީސް ޔާމީން މިއަދު އިއުލާން ކުރައްވައި ގައުމާ މުޚާތަބު ކުރައްވަނީ.---ފޮޓޯ: ރައީސް އޮފީސް\nރައީސް ޔާމީން ވިދާޅުވީ އެއްވެސް ރަށެއް ތަފާތު ކުރުމެއް ނެތި، ރައްޔިތުން ބޭނުންވާ ހިދުމަތްތައް މިދިޔަ ފަސް އަހަރަށްވުރެ ފާގަތިކޮށް، ފަހިކޮށް، ރާއްޖެއަށް އާންމުވި ދުވަސްވަރެއް ނޯންނާނެ ކަމަށެވެ. އަދި ޒުވާނުންނާއި އުމުރުން ދުވަސްވީ މީހުންނަށް މިދިޔަ ފަސް އަހަރު ކަންކަން ފަހިވި ކަމަށް ވިދާޅުވި އެވެ.\n"އެހެންވީމަ ރާއްޖެ މިއޮތީ އިގްތިސާދީ ގޮތުންނާއި އިޖުތިމާއީ ގޮތުންނާއި ހުރިހާ ދާއިރާއަކުން ކުރިއަށް ޖެހިލާފައި،" ފަސް އަހަރު ގެނައި ތަރައްގީތަކުން މިސާލު ނަންގަވައި ރައީސް ޔާމީން ވިދާޅުވި އެވެ.\nއަރަބިއްޔާ ސްކޫލުގައި ބަހައްޓާފައިވާ ވޯޓު ފޮއްޓެއް ރޭ ގުނަނީ.-- ފޮޓޯ: ހުސެން ވަހީދު /މިހާރު\nރައީސް ޔާމީން ވަނީ، އެމަނިކުފާނުގެ ޓީމުން ކުރި މަސައްކަތް، ރައްޔިތުންގެ ހައްގުގައި ކުރުމަށް އެދިވަޑައިގެންފަ އެވެ. އަދި އެމަނިކުފާނު ކަން ކުރައްވާ ގޮތުން، އެހެން މީހުންނަށް ތަކުލީފަކަށް ވާން ބޭނުންފުޅު ނުވާ ކަމަށް ވެސް ވިދާޅުވި އެވެ.\nރައީސް ޔާމީން ވިދާޅުވީ ނޮވެމްބަރު 17 އާ ހަމައަށް ރައްޔިތުންނަށް ހިދުމަތްކޮށް ދެއްވުމުގައި ދެމިހުންނަވާނެ ކަމަށެވެ. އަދި އެހެން ޒައާމަތަކަށް ބަދަލުވާއިރު، އެއްވެސް ކަހަލަ ފުށުއަރާ ކަމެއް އެއްވެސް ބަޔަކު ނުކުރުމަށް އެދިވަޑައިގެންނެވި އެވެ.\nއިލެކްޝަންސް ކޮމިޝަން (އީސީ) އިން އާއްމުކޮށްފައިވާ ވަގުތީ ނަތީޖާ އިން ދައްކާ ގޮތުގައި، އިބޫ އިންތިޚާބު ކާމިޔާބު ކުރެއްވީ، 134،616 ވޯޓުންނެވެ. އެއީ 58.4 ޕަސެންޓެވެ. ރައީސް ޔާމީނަށް ލިބިވަޑައިގަތީ، 96،123 ވޯޓެވެ. އެއީ 41.6 ޕަސެންޓެވެ. ވޯޓުލުމުގެ ހައްގު ލިބިފައިވާ 262,135 މީހުންގެ ތެރެއިން 89 ޕަސެންޓު މީހުން ވޯޓުލާފައިވެ އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް އަދާލަތު ޕާޓީ ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް ޕީޕީއެމް ރައީސް އަބްދުﷲ ޔާމީން


3 Mas therey 30 haahahvvure gina tourists adthu vehjje, Minister ge shukuru khaarijihyyaa ah - One Online\n15 ޖުލައި 2020، ހުޅުލެ، ކޮވިޑާއި ގުޅިގެން ރާއްޖޭގެ ބޯޑަރުތައް މި އަހަރުގެ މާޗް މަހުގެ 27 ވަނަ ދުވަހު ބަންދުރުކުރުމަށް ފަހު އަލުން ރާއްޖޭގެ ބޯޑަރުތައް ހުޅުވާލުން: ބޯޑަރު ހުޅުވާލުމާއެކު ފުރަތަމަ ރާއްޖެ އައި ގަތަރު އެއާވޭސްގެ ފްލައިޓްގައި ރާއްޖެއައި ފަތުރުވެރިން ވެލާނާ އިންޓަރނޭޝަނަލް އެއާޕޯޓްގައި -- ވަން ފޮޓޯ: މުހައްމަދު ހައްޔާން\nތިން މަސް ތެރޭ 30 ހާހަށްވުރެ ގިނަ ޓޫރިސްޓުން އަތުވެއްޖެ، މިނިސްޓަރުގެ ޝުކުރު ޚާރިޖިއްޔާއަށް\nކޮވިޑުގެ ސަބަބުން ރާއްޖޭގެ ބޯޑަރުތައް ބަންދުކުރުމަށް ފަހު މިދިޔަ ޖުލައި މަހުގެ 15 ދުވަހު ހުޅުވާލި ފަހުން 30 ހާހަށްވުރެ ގިނަ ޓޫރިސްޓުން އަތުވެއްޖެ އެވެ.\nޓޫރިޒަމް މިނިސްޓަރު ޑރ. އަބްދުﷲ މައުސޫމް ވަނީ ޓޫރިޒަމަށް އަންނަ ކުރިއެރުން ފާހަގަކުރައްވައި، މި ހާލަތުގައި ފޮރިން މިނިސްޓްރީން ކުރައްވާ މަސައްކަތަށް ޓަކައި މިނިސްޓަރު އަބްދުﷲ ޝާހިދު އަދި ޚާރިޖިއްޔާގެ ޓީމަށް ޝުކުރު އަދާކުރައްވައިފަ އެވެ.\n"ފަތުރުވެރިންނަށް ޓޫރިސްޓުން އަލުން ހުޅުވާލި ފަހުން މިވީ ތިން މަސް. ލަސް ލަހުން ނަމަވެސް އަޅުގަނޑުމެންނަށް ކުރިއެރުން އެބަ ފެނޭ." މިނިސްޓަރު މައުސޫމް ވިދާޅުވި އެވެ.\nޓޫރިޒަމް މިނިސްޓްރީން ހާމަކޮށްފައިވާ ތަފާސް ހިސާބަށް ބަލާ އިރު ޖުލައި 15 އިން ފެށިގެން މި މަހުގެ 18 ވަނަ ދުވަހުގެ ނިޔަލަށް 958 ފްލައިޓް މޫވްމެންޓް ރާއްޖެއަށް ހިނގާފައި ވެއެވެ. ބޯޑަރު ހުޅުވި ފަހުން މި މަހުގެ 21 ވަނަ ދުވަހުގެ ނިޔަލަށް 31801 ޓޫރިސްޓުން ވަނީ ރާއްޖެއަށް އައިސްފަ އެވެ. ބޯޑަރު ހުޅުވި ފަހުން ރާއްޖެއަށް އެންމެ ގިނައިން ފަތުރުވެރީން އައިސްފައި ވަނީ ރަޝިއާއިންނެވެ. ދެވަނައަށް ޔުނައިޓެޑް އަރަބް އެމިރޭޓްސް އަދި ތިނަ ވަނައަށް ޔޫއެސްއޭ އިންނެވެ.\nބޯޑަރު ހުޅުވި ފަހުން ރާއްޖެއަށް އޮޕަރޭޓް ކުރަމުން އަންނަ އެއާލައިންތައް ވެސް އަންނަނީ އިތުރުވަމުންނެވެ. އަދި ރާއްޖޭގެ ގެސްޓުހައުސްތައް ހުޅުވުމުގެ ހުއްދަވެސް މިމަހުގެ 15 ވަނަ ދުވަހުން ފެށިގެން ވަނީ ދޭން ފަށައިފަ އެވެ.\nގުޅޭ ޓެގު ފޮރިން މިނިސްޓްރީ ޓުއަރިޒަމް މިނިސްޓްރީ އޮފް ޓުއަރިޒަމް ލޯކަލް ޓޫރިޒަމް ގެސްޓްހައުސް ޓޫރިޒަމް މިނިސްޓަރު ޑރ. އަބްދުﷲ މައުސޫމް\nލީޑިން ޑެސްޓިނޭޝަންގެ އެވޯޑް ލިބުނީ ޓޫރިޒަމް ދާއިރާގެ ހުރިހާ ފަރާތްތަކުން ކުރި ބުރަ މަސައްކަތުން: ރައީސް\nސަގާފީ އަދި ހަލާލް ޓޫރިޒަމް ފުޅާކުރުމުގެ މަސައްކަތްތައް ދަނީ ކުރެވެމުން: މައުސޫމް\nގްރީނިން ދަ އައިލެންޑްސް އީ-ކޮންވެންޝަން 2020ގައި ރާއްޖޭން ބައިވެރިވެއްޖެ\nޓޫރިޒަމް ގާނޫނަށް އިސްލާހު ގެންނަނީ އިތުރު ވިޔަފާރިތައް ވުޖޫދުކުރަން: ފައްޔާޒު


SunOnline: Insaanee hidhumathuge namoona eh, quarantine facility ge hidhumaiytherinnah saabas!\nއިންސާނީ ހިދުމަތުގެ ނަމޫނާއެއް، ކަރަންޓީނު ފެސިލިޓީގެ ހިދުމަތްތެރިންނަށް ސާބަސް!\nފާތިމަތު ސައީދު 22 Mar 2020, 17:15\n(މަލަހިނި ކުޑަބަނޑޮސް ކަރަންޓީނު ފެސިލިޓީއިން): "ހުރިހާ އޮތޯރިޓީއެއްގެ ހިދުމަތްތެރިން ތިބީ ދިރިއުޅުން އަތް މައްޗަށް ލައިގެން އެހެން މީހުންގެ ފުރާނަ ސަލާމަތް ކުރުމަށް." މަލަހިނި ކުޑަބަނޑޮސް ކަރަންޓީނު ފެސިލިޓީގެ ކަންކަމުގައި ހަރަކާތްތެރިވާ ފަރާތްތަކާ ވާހަކަ ދައްކާލުމުން އެމީހުން ދިނަ ޖަވާބަކީ މިއީއެވެ.\nއެމީހުންގެ އެވާހަކަ އެ ދޭ ހިދުމަތަކަށް އިންސާފެއް ނުކުރެއެވެ. ހިދުމަތް މާ ފުރިހަމައެވެ. ކޮންމެ ކަރަންޓީނު ފެސިޓީއެއްގައިވެސް ތިބި ހިދުމަތްތެރިން ދެމުން ދާ ހިދުމަތަކީ ބުނެލައިގެން މީހަކަަށް ވަޒަން ކޮށްލެވޭ ވަރަށްވުރެ މާ ފުރިހަމަ ހިދުމަތެއްކަން އެކަންތައް ފެނުމުން އެނގެއެވެ. ޖުމްލަ 11 ކަރަންޓީނު ފެސިލިޓީއެއް މިހާރު ގާއިމުކޮށްފައިވާއިރު އޭގެ ތެރެއިން މަލަހިނި ކުޑަބަނޑޮސް ކަރަންޓީނު ފެސިލިޓީގައި ކަރަންޓީނުކުރާ މީހުންނަށް ހިދުމަތް ދިނުމަށް 10 ފުލުހުންނާއި ފަސް އެމްއެންޑީއެފް އޮފިސަރުން އަދި ޓުއަރިޒަމް މިނިސްޓްރީގެ އޮފިޝަލަކު ހަރަކާތްތެރިވެއެވެ.\nއެމީހުންގެ މަސައްކަތުގެ ތެރޭގައި ކަރަންޓީނުގައި ތިބޭ މީހުންނަށް ބޭނުންވާ ޒަރޫރީ ހުރިހާ ބޭނުންތަކެއް ފުއްދައި ދިނުމާއި، ގަޑިން ގަޑިއަށް ކާތަކެތި ފޯރުކޮށްދިނުމާއި އަދި އެހެންވެސް ބޭނުމެއް ވާނަމަ ފުއްދައި ދިނުން ހިމެނެއެވެ. އެ ހިދުމަތްތަކަށް ހަމަ ސަތޭކައެވެ.\nދުވާލުގެ ގިނަ ވަގުތު މަސައްކަތުގައި އުޅޭ، ކަރަންޓީނު ފެސިލިޓީތަކުގައި މަސައްކަތްކުރާ މީހުންނަށް ބަންދު ދުވަހެއް ނުލިބެއެވެ. އަދި އެނބުރި އެމީހުންގެ ގެއަށް އާއިލާ ކައިރިއަށް ދެވޭނެ ދުވަހެއް ނޭނގެއެވެ. ކަރަންޓީނު ފެސިލިޓީއެއްގައި ކަރަންޓީނުކޮށްފައި އެންމެ މީހަކު ހުރި ނަމަވެސް އެތަނުގައި ހިދުމަތުގައި އެމީހުން ތިބެން ޖެހެއެވެ. ކުޑަބަނޑޮހުގައި މިވަގުތު 40 އަށްވުރެ ގިނަ މީހުން ކަރަންޓީނުކޮށްފައި އެބަތިއްބެވެ.\nއެންމެ ބޮޑު ޝުކުރެއް އެމީހުން އަދާކުރީ ޓުއަރިޒަމް އިންޑަސްޓްރީގެ މީހުންނަށެވެ. ރިސޯޓުތަކުގެ ވެރިންނާއި މެނޭޖްމެންޓަށެވެ. ރިސޯޓުތަކުން ކަރަންޓީނު ފެސިލިޓީ ހަމަޖެހުނުކަމީ މަސައްކަތަށް ފަސޭހަވެގެން ދިޔަ ކަމެއްގެ ގޮތުގައި އެމީހުން ސިފަކުރެއެވެ.\nދުނިޔޭގައި ހަލުވިކަމާއެކު ފެތުރޭ ކޮރޯނާވައިރަހުން ސަލާމަތްވުމަށް ރާއްޖެއިން ހަރުދަނާ ފިޔަވަޅުތަކެއް އަޅަމުންދާ އިރު، ބޭރުން ރާއްޖެ އަންނަ މީހުން ކަރަންޓީނުކުރުމަކީވެސް އޭގެ މުހިންމު އެއް ކަންތަކެވެ. ރާއްޖެއިން މިހާތަނަށް ކޮރޯނާ ޖެހުނީ ބިދޭސީ 13 މީހަކަށެވެ--އޭގެ ތެރެއިން ތިން މީހަކު ބަލި ފަސޭހަވެސް ވެއްޖެއެވެ. ފަރުވާއެއް ހޯދިފައި ނުވާ މި ބައްޔަށް ދުނިޔެއިން 300،000 އަށްވުރެ ގިަ މީހުން ޕޮޒިޓިވްވެ، 13،000 އަށްވުރެ ގިނަ މީހުން މަރުވެފައި ވެއެވެ.\nމިފަދަ ނުރައްކާތެރި ބަލިމަޑުކަމެއް ފެތުރުނަ ނުދިނުމަށްޓަކައި އަޅާ ފިޔަވަޅުގެ ދަށުން އެންމެންގެ ސަލާމަތާއި ރައްކާތެރިކަމަށްޓަކައި ކަރަންޓީނުކުރުމުން ޝަކުވާކުރުމުގެ މާނައެއް ހަގީގަތުގައި ނެތެވެ. ސާދަ ދުވަސް ފަހުން ބަލީގެ އަލާމާތެއް ނެތްނަމަ ރައްކާތެރިކަމާއެކު ގެއަށް ދެވޭނެއެވެ.\nމިތަންތަނުގައި ތިބި ޚިދުމަތްތެރީން ގައިމު ތިބީ އާއިލާއާ ދުރުގައި، ޝަކުވާއެއްވެސް ކުރުމެއް ނެތި މުއްދަތެއްް ނެތް ގޮތަށް ހިދުމަތުގައެވެ. އެމީހުންނަށް ޝުކުރު ހައްގެވެ. ނިމުމެއް ނެތް ޝުކުރާއި ސާބަހެވެ!


Vilimale-2 mashrooun flat aai goachah edhen 3,000 form nagaifi | Mihaaru\nހުޅުމާލެ އިން ދޫކުރަން އިއުލާންކުރި 7،000 ފްލެޓުގެ ފޯމު ނަގަން ދަރުބާރުގޭގައި މީހުން ތޮއްޖެހިފައި.---ފޮޓޯ: ނިޝާން އަލީ/މިހާރު\nވިލިމާލެ-2 މަޝްރޫއުން ފްލެޓާއި ގޯއްޗަށް އެދެން 3،000 ފޯމު ނަގައިފި\n12 އޯގަސްޓް 2018 - 16:33 28 comments\nމި އަހަރުގެ މިނިވަން ދުވަހު، ރައީސް އަބްދުﷲ ޔާމީން އިއުލާން ކުރެއްވި ވިލިމާލެ2މަޝްރޫއުން ފްލެޓާއި ގޯއްޗަށް ކުރިމަތިލުމަށް އެދި ހަފުތާއެއްހާ ދުވަހުގެ ތެރޭގައި ގާތްގަނޑަކަށް 3،000 މީހުން ފޯމު ނަގާފައިވާ ކަމަށް ހައުސިން މިނިސްޓްރީން މިއަދު ބުނެފި އެވެ.\nއެ މިނިސްޓްރީގެ މީޑިއާ ކޮންސަލްޓަންޓް، އަހްމަދު ފަޒާލް ވިދާޅުވީ މިދިޔަ އަންގާރަ ދުވަހު ފޯމު ދޫކުރަން ފެށި މަޝްރޫއަށް ބޮޑު ތަރުހީބެއް ލިބެމުން އަންނަ ކަމަށެވެ. މިހާތަނަށް، 3،000 ފޯމު ނަގާފައިވާ ކަން އެ މިނިސްޓްރީގެ ހިސާބުތަކުން ދައްކާ ކަމަށް އޭނާ ވިދާޅުވި އެވެ.\nމިހާތަނަށް، އަމަލީ މަސައްކަތް ފަށާފައި ނުވާ މި މަޝްރޫއުން ފްލެޓާއި ގޯއްޗަށް އެދޭ ފޯމު އަންނަ އަންގާރަ ދުވަހު ބަލައިގަންނަން ފަށާނެ އެވެ.\nމި އަހަރުގެ ޖުލައި 26 ގައި ބޭއްވި ޖަލްސާގައި ރައީސް އަބްދުﷲ ޔާމީން ވިދާޅުވެފައިވާ ގޮތުގައި، ވިލިމާލެ2ތަރައްގީ ކުރަން ނިންމާފައި ވަނީ، 300،000 މީހުންގެ އާބާދީއަކަށް އަމާޒުކޮށްގެންނެވެ. އެ މަޝްރޫއުގެ އަމަލީ މަސައްކަތް ލަސްތަކެއް ނުވެ ފަށާނެ ކަމަށް ވެސް ހައުސިން މިނިސްޓްރީން ވަނީ ބުނެފަ އެވެ.\nހައުސިން މިނިސްޓަރު ޑރ. މުހައްމަދު މުއިއްޒު "މިހާރު"އާ ވާހަކަ ދައްކަވަނީ: މި މަޝްރޫއާ އެކު ބޯހިޔާވަހިކަމުގެ ދަތިކަމަށް ހައްލެއް ލިބޭނެ ކަމަށް ވިދާޅުވި. --ފޮޓޯ: ނިޝާން އަލީ/މިހާރު\nވިލިމާލެ2މަޝްރޫއު ކުރިއަށް ގެންދަން ނިންމާފައި ވަނީ ގުޅީފަޅާއި ފުށިދިއްގަރު ފަޅުން 1،000 ހެކްޓަރު ބިން ހިއްކައި، މާލެ އާއި ވިލިމާލެ އާއި ވިލިމާލެ2އާއި ގުޅީފަޅުގެ އިތުރުން ތިލަފުށި ބްރިޖުތަކުން ގުޅުވާލައިގެންނެވެ.\nVillimale2mashrooun flat aai goachah kurimathilaan anna hafuthaagai hulhuvaalanee\n- މި މަޝްރޫއާ އެކު ބްރިޖުން މާލެ އާއި ވިލިމާލެ އާއި ވިލިމާލެ2އަދި ގުޅީފަޅާއި ތިލަފުށި ގުޅުވާލާނެ.\nހައުސިން މިނިސްޓްރީން ބުނެފައިވާ ގޮތުގައި، މި މަޝްރޫއަށް ކުރިމަތިލާ މީހުންނަކަށް، ހުޅުމާލެ އިން ދޫކުރަން މިހާރު ފުރުސަތު ހުޅުވާލާފައިވާ 7،000 ފްލެޓަށް ކުރިމައްޗެއް ނުލެވޭނެ އެވެ. މި މަޝްރޫއަށް ކުރިމަތިލާން ޖެހޭނީ، 7،000 ފްލެޓް މަޝްރޫއަށް ކުރިމަތިލާފައި ވާނަމަ، އެ ފޯމު ނެގުމަށް ފަހު ކަމަށް ވެސް ވިދާޅުވި އެވެ.\nފްލެޓަށް އެދޭ އެންމެންނަށް ދޫކުރަން ނިންމާފައިވާ މި މަޝްރޫއުން ފްލެޓަށް ކުރިމަތިލާން އޮތީ އެންމެ ދެ ޝަރުތެވެ. އެއީ، 18 އަހަރު ފުރިފައިވާ ދިވެހި ރައްޔިތަކަށް ވުމާއި އެ މީހެއްގެ އަމިއްލަ ނަމުގައި 1،000 އަކަފޫޓުގެ ބިމެއް ނެތުމުވެ.\nއިތުރު ލިޔުންތައް ވިލިމާލެ ތަރައްގީގެ މަޝްރޫއުތައް ބޯހިޔާވަހިކަން ފްލެޓް ހައުސިން މިނިސްޓްރީ ހައުސިން ޔުނިޓް ވިލިމާލެ2ގުޅިފަޅު\nވިލިމާލެ2 އަށް 86މިލިއަން ޑޮލަރު ހަރަދުވާނެ: ޝައިނީ\nވިލިމާލެ-2ގެ ފްލެޓާއި ގޯއްޗަށް ހުޅުވާލައިފި\nވިލިމާލެ2 މަޝްރޫއަކީ ދެކޮޅު ޖެހޭ ސިޔާސަތެއް: މުއިއްޒު


Malaysia ah Hajju quota Saudi in ithurukohdheefi\nމެލޭޝިއާއަށް ހައްޖު ކޯޓާ ސައުދީން އިތުރުކޮށްދީފި\nމިއަހަރު ހައްޖުކުރަން އެދޭ މީހުންނަށް ފުރުސަތުދިނުމަށް ސައުދީން އަންނަނީ ވިސްނަމުން\nމެލޭޝިއާއަށް މި އަހަރު ސައުދީން ހައްޖު ކޯޓާ އިތުރު ކޮށްދީފި އެވެ. މެލޭޝިއާ ނޫސްތަކުން ބުނީ ސައޫދީ ވަލީއަހުދު މުހައްމަދު ބިން ސަލްމާންއާ ބައްދަލު ކުރައްވައި ބޮޑުވަޒީރު މުހްޔުއްދީން ޔާސިން އެކަމަށް އެދިވަޑައިގެންނެވި ކަމަށެވެ.\nބޮޑުވަޒީރު ވިދާޅުވި ކަމަށް މެލޭޝިއާ ނޫސްތަކުގައި ބުނެފަައި ވަނީ މިއަހަރު ލިބިލެއްވީ 10،000 ކޯޓާ ކަމަށެވެ. މިއީ ކޮވިޑްގެ ހާލަތުގައި މެލޭޝިއާއަށް ކޯޓާ ލިބުނުވަރު ކަމަށާއި އާންމު ހާލަތުގައި 31،600 ކޯޓާ ލިބޭ ކަމަށެވެ. އަދި ދުނިޔެ އާންމު ހާލަތަށް ރުޖޫއަވާހާ އަވަހަކަށް ފުރިހަމަ އަދަދަށް ކޯޓާ ލިބޭނެ ކަމަށެވެ.\nސައޫދީއަށް ޝުކުރުއަދާކުރައްވައި ބޮޑުވަޒީރު ވިދާޅުވި ގޮތުން މެލޭޝިއާ ހައްޖުވެރިންނަށް ސައޫދީން މިއަހަރު މަރުހަބާކިޔާނެ އެވެ. އަދި ހައްޖުވެރިންނަށް ދަތިވާ ކަންތައްތަކުގައި މެލޭޝިއާއަށް އެހީތެރިވެދޭނެ އެވެ.\nމިއީ ކޮވިޑް ލައިގަތްފަހުން ޖައްޖު އަދާކުރެވޭ ދެވަނަ ފަހަރެވެ. މިދިއަ އަހަރު ސައޫދީން ބޭރު އެއްވެސް ގައުމަކަށް ކޯޓާދީފައި ނުވެ އެވެ. އެހެން ނަމަވެސް، ސައޫދީގެ ވިސްނުން ހުރީ މިއަހަރު ކޯޓާދޭ އަދަދު މަދުކޮށްގެން ނަމަވެސް ފުރުސަތުދިނުމަށެވެ.\nމެލޭޝިއާގެ ބޮޑުވަޒީރު މުހްޔުއްދީން ޔާސިން ސައޫދީ އަރަބިޔާއަށް ކުރެއްވި ހަތަރު ދުވަހުގެ ދަތުރުގައި ވަލީއަހުދު މުހައްމަދު ބިން ސަލްމާއާ ބައްދަލުކުރައްވައި އެއްބަސްވުންތަކެއް ގައި ސޮއިކުރެއްވި އެވެ. އޭގެ ތެރޭގައި ދެގައުމު ދެމެދުގައި ދަތުރުފަތުރުކުރުމާ ބެހޭ އެއްބަސްވުމެއް ވެސް ހިމެނެ އެވެ. އަދި ހައްޖާ އުމްރާއަށް ދަތުރުކުރާ މީހުންނަށް ބޭނުންވާ ވަސީލަތްތައް ގާއިމުކުރުން ވެސް ހިމެނެ އެވެ.\nސައުދީ އަަރަބިއްޔާ ހައްޖުގެ އަޅުކަން މެލޭޝިޔާ + އުމްރާ ދަތުރު


އޮޅިގެން ޕެރަސެޓްމޯލް އިތުރަށް ދެވި މަރުވިކަމަށް ބުނާ މީހެއްގެ މަރުގެ ތަހުގީގު ތިންއަހަރު ފަހުން އަލުން ކުރަން ފަށައިފި – Dhen.mv\nއޮޅިގެން ޕެރަސެޓްމޯލް އިތުރަށް ދެވި މަރުވިކަމަށް ބުނާ މީހެއްގެ މަރުގެ ތަހުގީގު ތިންއަހަރު ފަހުން އަލުން ކުރަން ފަށައިފި\nނިއުމޯނިޔާ ޖެހިގެން އިނގެރޭސިވިލާތުގެ ހޮސްޕިޓަލަކަށް ފަރުވާ ހޯދަންދިޔަ މީހަކަށް، ދޭންވާ ވަރަށް ވުރެ ގިނައިން ޕެރަސެޓްމޯލް ދީގެން އެ އަންހެން މީހާ މަރުވުމާއި، އެކަން އާއިލާއަށް ސިއްރުކުރި ކަމުގެ ތުހުމަތު ކުރެވި ފުލުހުން އެ މައްސަލަ ތަހުގީގު ކުރަން ފަށައިފިއެވެ.\n2017 ވަނަ އަހަރުގެ އޭޕްރިލްމަހު ހިނގި މިހާދިސާ އާ ގުޅޭގޮތުން މަރުވި ލައުރާ ހިންގިންސަންގެ ފިރިމީހާ އެންތޮނީ ހިންގިންސަން ބުނީ ތަދު ކެނޑުވުމަށް ދިންބޭހަކުން ގެއްލުންވި ކަމަށް ޕޯސްޓްމޯޓަން ރިޕޯޓްގައި ހިމަނާފައިވީ ނަމަވެސް ހޮސްޕިޓަލްގެ ފަރާތުން އޭނާއާއި ނުވަތަ އާއިލާގެ އެހެން މެމްބަރަކާވެސް އެވާހަކަ ހިއްސާކޮށްފައި ނުވާކަމަށެވެ.\nހޮސްޕިޓަލްގެ އިހުމާލުން ދެ ކުދިންގެ މަންމަ ލައުރާ މަރުވެފައިވާ އިރު، އޮޅިގެން އިތުރަށް ތަދުކަނޑުވާ ބޭސް ދިންކަމަށް ސިއްރުކުރުމުގެ އިތުރުން ލައުރާގެ ޕޯސްޓް މޯޓަމް ރިޕޯޓް ވެސް ލިބުނީ އެތައް މަހެއް ފަހުންކަމަށް އެންތޮނީ ހާމަ ކުރިއެވެ. ރިޕޯޓްތައް ލިބުމުން ވަކީލަކާ މަޝްވަރާކޮށް، ހޮސްޕިޓަލުން ކަންތައްތަކެއް ފޮރުވަން މަސައްކަތްކުރި މައްސަލަ ފުލުހަށް ހުށައެޅި ނަމަވެސް އެހިސާބުގެ ޕޮލިސް ސްޓޭޝަނުން އެ މައްސަލަ ކުރިއަށް ގެންގޮސް އެއްވެސް ސުވާލެއް ކޮށްފައެއް ނުވެއެވެ. ލައުރާގެ މަރާގުޅޭގޮތުން "ދަ ވިންސްޓަން ހޮސްޕިޓަލް" އިން ހާމަ ކުރި ގޮތުގައި، ލައުރާގެ ފިރިމީހާގެ ތުހުމަތުތައް ދޮގު ކަމަށާ، ލައުރާ މަރުވީ އެނާގެ ގައިގައި ހުރެ "ޖެނެޓިކް" މައްސަލައެއްގެ ސަބަބުން ކަމަށެވެ.\nލައުރާގެ ޕޯސްޓް މޯޓަމް ރިޕޯޓް ދިރާސާކުރި މިނިވަން ފަންނީ މާހިރުންތަކެއް ފާހަގަކޮށްފައިވާ ގޮތުގައި ތަދުކަނޑުވަން ދިން ބޭހުގެ ސަބަބުން ލައުރާގެ ފުރަމެއަށް ވަނީ އިޔާދަނުކުރެވޭވަރުގެ ގެއްލުން ލިބިފައެވެ. އަދި އެއީ ލައުރާ މަރުވުމުގެ ސަބަބަކަށް ވުމުގެ ފުރުސަތު ބޮޑު ކަމަށްވެސް އެ މާހިރުން ހާމަކޮށްފައި ވެއެވެ. އެހެންކަމުން މިހާރަށް ލިބެން ހުރި އާ ހެކިތަކާއެކު ފުލުހުންވަނީ އެމައްސަލަ އަލުން ބަލަން ފަށާފައެވެ. މިކަމުގައި އެންތޮނީއަށް އެހީތެރިވާ ވަކީލުން ބުނީ، "ތިން އަހަރު ފަހުން ނަމަވެސް ، އޮޅިގެން އިތުރަށް ތަދުކަނޑުވާ ބޭސް ދިންކަމަށް އިޢުތިރާފްވުން އެއީ ލިބުން ބޮޑު ކުރިއެރުމެއް ކަމަށާ، ދެން އޮތީ ލައުރާގެ މަރުގެ ސަބަބު ހޯދުން" ކަމަށެވެ. ނަމަވެސް މިހާތަނަށް މި މައްސަލަ އާ ގުޅިގެން ހޮސްޕިޓަލްގެ އެއްވެސް ސްޓާފަކު ހައްޔަރުކޮށް، ސަސްޕެންޑްކޮށް ނުވަތަ ވަޒީފާއިން ކަނޑާލަފައެއް ނުވެއެވެ.\nލައުރާގެ ފިރިމީހާ އެންތޮނީ ބުނީ، މިހާތަނަށް ކުރި އެންމެ ބިރުވެރި ތަޖުރިބާ އަކީ، ދަންވަރު 1130 ބައިގައި، ނިދާފައި ތިބި ކުޑަ ދެކުދިން ނަގައިގެން އެކުދިންގެ މަންމަގެ ޙަޔާތުގެ އެންމެ ފަހު ވަގުތުކޮޅުގައި މަންމައާ ބައްދަލު ކުރުމަށް ހޮސްޕިޓަލަށް ގެންދިއުން ކަމަށެވެ. ކުޑަ ދެކުދިން އެކުދިންގެ މަންމަ އަށް ފަހުގެ ސަލާން ކުރިމަންޒަރު ހިތަށް އަރުވާލިޔަސް ބިރު ގަންނަ ކަމަށާ، މަންމަގެ ކައިރީގައި ތިބެ ރޮމުން އެކި ކަންކަމަށް ވަޢުދު ވަމުން ދިޔަ މަންޒަރު އަދިވެސް ސިފަވާ ކަމަށް އޭނާ ބުންޏެވެ. އަދި އޭނާގެ ހަޔާތުގައި އެންމެ މުހިންމު އަދި އެންމެ ލޯބިވާ ތިން މީހުން އެ ތަހައްމަލު ކުރި ވޭން ދުވަހަކު ހަނދާން ނުނެތޭނެ ކަމަށް އެންތޮނީ ބުންޏެވެ.\nވިރާޓާއި އަނުޝްކާއަށް ގިނަ ބައެއްގެ ލޯބި، ސަބަބު މިއޮތީ


Jihad Furun Manaa Kuri Amuru Baathil Kuri Massalla Dhaulathun Isthiunaafu Kuranee\nޖިހާދު ފުރުން މަނާކުރި އަމުރު ބާތިލްކުރި މައްސަލަ ދައުލަތުން އިސްތިއުނާފު ކުރަނީ\nރާއްޖެއިން ބޭރަށް ބޭސްފަރުވާ އަށް ދިއުމުގެ ހުއްދަ ކުރީގެ ނާއިބު ރައީސް އަބްދުﷲ ޖިހާދު އަށް ނުދިނުމަށް ކްރިމިނަލް ކޯޓުން ނިންމާފައިވާ ނިންމުން ހައިކޯޓުން ބާތިލް ކުރުމުން އެ މައްސަލަ ސުޕްރީމް ކޯޓުގައި ޕްރޮސިކިއުޓަރު ޖެނެރަލް (ޕީޖީ) އޮފީހުން އިސްތިއުނާފުކޮށްފިއެވެ.\nޖިހާދުގެ މައްޗަށް ދައުވާ އުފުލާފައިވަނީ އެމަނިކުފާނުގެ ފިނޭންސް މިނިސްޓަރު ކަމުގެ މަގާމުގައި ހުންނެވި ދުވަސްވަރު ހިންގި ކ. ފުށިދިއްގަރު ފަޅު ސްޕެޝަލް ޓޫރިޒަމް ޒޯނެއްގެ ގޮތުގައި ތަރައްގީ ކުރުމުގެ މަޝްރޫއާ ގުޅިގެން ކަމަށެވެ. އެގޮތުން ޖިހާދުގެ މައްޗަށް އުފުލާފައި ވަނީ ދައުލަތަށް ފައިދާއެއް ލިބެން އޮތް ކަމެއްގައި އެ ނޫން ގޮތަކަށް ޢަމަލު ކުރުމުގެ ކުށުގެ ދައުވާ އެވެ.\nއެ މައްސަލަ އާއި ގުޅޭ ގޮތުން މިދިޔަ މަހުގެ 24ވަނަ ދުވަހު ކްރިމިނަލް ކޯޓުން އަޑުއެހުމެއް ބޭއްވިއެވެ. އެ އަޑުއެހުމުގައި ކްރިމިނަލް ކޯޓުން ވަނީ ޖިހާދު ފުރުން މަނާކޮށްފައެވެ. އެ މައްސަލަ ހައިކޯޓުގައި އިސްތިއުނާފު ކުރުމުން ހައިކޯޓުން އިއްޔެ ނިންމީ ކްރިމިނަލް ކޯޓުގެ އަމުރު ބާތިލް ކުރުމަށެވެ.\nހައިކޯޓުގެ ހުކުމްގައި ދަށު ކޯޓުގެ ނިންމުން ގޯސް ކަމަށް ވަނީ ކަނޑައަޅާފައެވެ. އަދި ޖިހާދު އަށް ފުރުމުގެ ހުއްދަ ދީފި ކަމަށްވާ ނަމަ އެމަނިކުފާނު ރާއްޖެ ދޫކޮށް ފިލާފާނެ ކަމަށް ބުނެ ދައުލަތުން ހުށަހަޅާފައވާ ހެއްކަކީ ޖިހާދު ރާއްޖެ އިން ފިލައިގެން ދާން އުޅޭ ކަމުގެ ހެއްކެއް ނޫން ކަމަށްވެސް ހުކުމްގައި ބުނެފައިވެއެވެ.\nދިވެހިރާއްޖޭގެ ހައިކޯޓުގެ 2021/HC-A/004 ނަންބަރު ޤަޟިއްޔާ ނިންމަވާފައިވާ ގޮތާމެދު ހިތްހަމަނުޖެހޭތީ، އެޤަޟިއްޔާ އިލްތިމާސް ކޮށްދެއްވުންއެދި ދިވެހިރާއްޖޭގެ ސުޕްރީމް ކޯޓަށް ހުށަހަޅައިފިން.\n— PGOMV (@PGO_MV) January 14, 2021\nއެ މައްސަލަ އެގޮތަށް ނިންމެވުމުން ޕީޖީ އޮފީހުން މިރޭ ކޮށްފައިވާ ޓްވީޓެއްގައި ބުނީ އެ މައްސަލާގައި ހައިކޯޓުން ނިންމާފައިވާ ގޮތާއި ގުޅޭ ގޮތުން ހިތްހަމަނުޖެހޭތީ، އެގަޒިއްޔާ އިލްތިމާސް ކޮށްދެއްވުން އެދި ދިވެހިރާއްޖޭގެ ސުޕްރީމް ކޯޓަށް ހުށަހަޅައިފައިވާ ކަމަށެވެ.


Florida : America ge riyaasee inthihaabu ge swing state ah vedhaane\nފްލޮރިޑާ: އެމެރިކާ އިންތިހާބުގެ ސްވިންގް ސްޓޭޓަށް ވެދާނެ\nރައީސް ޓްރަމް އަދި ޖޯ ބައިޑަން\nއެމެރިކާގެ ފްލޮރިޑާ ސްޓޭޓަކީ 21 މިލިއަން މީހުންގެ އާބާދީއެއް އޮތް ސްޓޭޓެކެވެ. އަދި ފްލޮރިޑާއަކީ މި ފަހަރުގެ ރިއާސީ އިންތިހާބުގެ އެންމެ ބޮޑު ސްވިންގް ސްޓޭޓަށް ވެދާނެ ސްޓޭޓެވެ. ޖޯގްރަފިކް އެ ސްޓޭޓްގެ ސައިޒާއި އާބާދީ އިތުރުވާ މިންވަރާއި އަދި ތަފާތު ނަސްލު ތަކުގެ މީހުނާއި މައްސަލަތައް އޮތް ގޮތުގެ ސަބަބުން ފްލޮރިޑާ ސްޓޭޓް ވެފައި ވަނީ އަންނަ ނޮވެމްބަރު މަހުގެ ތިން ވަނަ ދުވަހު ވޯޓުގައި އެންމެ ބޮޑަށް ނޭވާ ހިފަހައްޓާލަން ޖެހޭނެ ސްޓޭޓަށެވެ. ސަބަބަކީ އެ ސްޓޭޓްގެ ނަތީޖާ ލަފާ ކުރަން ވަރަށް ބޮޑަށް އުނދަގޫވެފައި ވުމެވެ.\nއެމެރިކާގެ އެންމެ ބައި ބޯ ދެ ސްޓޭޓް ކަމުގައިވާ ކެލިފޯނިއާ އާއި ނިއުޔޯކް އަކީ ޑިމޮކްރެޓިކް ކެންޑިޑޭޓް ކުރީގެ ނައިބު ރައީސް ޖޯ ބައިޑެން އަށް ފަސޭހަ އިން ކާމިޔާބު ކުރެވިދާނެ ދެ ސްޓޭޓް ކަމުގައި މިހާރުވެސް ބެލެވެ އެވެ. މިހެން ވުމާއެކު އަނެއްކޮޅުން އެމެރިކާގައި ތިންވަނައަށް އެންމެ މީހުން ގިނަ ފްލޮރިޑާއަކީ ރިއާސީ އިންތިހާބުގައި މި ފަހަރު "ކާލާ މަންނަ" އަށް ވެސް ވެދާނެ އެވެ. މާނަ އަކީ މިފަހަރު އެންމެ މުހިންމު ސްޓޭޓަކީ ފްލޮރިޑާއަށް ވެސް ވެދާނެ އެވެ.\nފްލޮރިޑާއަށް 29 އިލެކްޓޯރަލް ކޮލެޖް ވޯޓު ހަމަޖެހިފައި ވެއެވެ. އެހެން އަބަދުވެސް ފްލޮރިޑާ ވެފައި ވަނީ މުސްތަގުބަލްގެ ރައީސް ކުރިއަށް ލަފާ ކުރުމުގައި ރަން ވަނައެއް ހޯދާފައިވާ ސްޓޭޓެކެވެ. މިގޮތުން 1996 ވަނަ އަހަރުން ފެށިގެން ވޭތުވެ ދިޔަ ހަ އިންތިހާބު ގައި ފްލޮރިޑާގެ އިންތިހާބު ކާމިޔާބު ކުރައްވާ ކެންޑިޑޭޓަކު ވެފައި ވަނީ ޖެހިގެން އަންނަ ހަތަރު އަހަރު ވައިޓް ހައުސް ގައި އުޅުއްވާ ބޭފުޅަކަށެވެ.\nއަދި މިސްޓޭޓް ވެފައި ވަނީ ގިރިސްލާފައިވާ ހުޅެއް ހެލުވޭ ފަދައިން ދެ ފަރާތައް ހެލޭ ސްޓޭޓަކަށެވެ. އެންމެ ފަހުގެ ހަ އިންތިހާބު ގައި ފްލޮރިޑާގެ ރައްޔިތުން ވަނީ ހަމަހަމަކޮށް ޑިމޮކްރެޓިކް ތިން ރައީސުންނާއި ރިޕަބްލިކަންގެ ތިން ރައީސުން އިންތިހާބު ކޮށްފަ އެވެ.\nމި ސްޓޭޓްގައި މިފަހަރުގެ ރިޔާސީ ދެ ކެންޑިޑޭޓުން ވޯޓު ހޯއްދެވުމަށް ވަރަށް ވަރުގަދަ އަށް "ޕިޗް ބެޓްލް" ހަނގުރާމަ އެއް ކުރައްވާ އިރު މި ސްޓޭޓް ވެފައި ވަނީ ރިޕަބްލިކަން ޕާޓީން ވާދަ ކުރައްވާ ޑޮނަލްޑް ޓްރަންޕަށް ވަރަށް މުހިންމު ސްޓޭޓަކަށެވެ. ސަބަބަކީ ޓްރަންޕަށް ފްލޮރިޑާ ކާމިޔާބު ނުކުރެވިއްޖެ ނަމަ ގެއްލުން ފޫބައްދަން އިތުރު އެތައް "ބެޓްލް ގްރައުންޑް" ސްޓޭޓްސް އެއް ކާމިޔާބު ކުރައްވަން ޖެހި ވަޑައިގަންނަވާނެތީ އެވެ.\nމީގެ ހަތަރު އަހަރު ކުރިން ޓްރަންޕް ވަނީ މި ސްޓޭޓް ކާމިޔާބު ކުރައްވާފަ އެވެ. އެކަމަކު މި ފަހަރުގެގެ އިންތިހާބުގައި އަދި ކުރީގައި އުޅުއްވަނީ ބައިޑެން އެވެ. އެހެން ނަމަވެސް އެއީ އަދި ލަފާގާތްކުރާ ކުރިއެރުމެއް ނޫނެވެ. ފްލޮރިޑާ ބަދަލުވެގެންދާނެ ގޮތް ބުނެދޭން ވަރަށް ބޮޑަށް ވަނީ ދަތިވެފަ އެވެ.


Maldives reopening: Border hulhuvi dhuvahu enme gina touristun Turkey in\nބޯޑަރު ހުޅުވި ދުވަހު އެންމެ ގިނަ ޓޫރިސްޓުން ތުރުކީއިން\nހުޅުލެ، 15 ޖުލައި 2020: ބޯޑަރު ހުޅުވުމާއެކު ފުރަތަމަ ޖެއްސި ގަތަރު އެއާވޭސްގެ ފްލައިޓުން މީހުން ފައިބަނީ ފޮޓޯ: އާއިމް ޒަމިރު | އަވަސް\nރާއްޖޭގެ ބޯޑަރު އިއްޔެ ހުޅުވުމާއެކު، އެންމެ ގިނަ ޓޫރިސްޓުން އައިސްފައިވަނީ ތުރުކީ އިންނެވެ.\nމޯލްޑިވްސް އިމިގްރޭޝަންގެ ތަފާސް ހިސާބުތައް ދައްކާ ގޮތުގައި އިއްޔެ ރާއްޖެއަށް ޖުމްލަ 212 މީހުން އައިސްފައިވެ އެވެ. މި މީހުންގެ ތެރޭގައި ހިމެނެނީ 104 ޓޫރިސްޓުންނާއި 38 ދިވެހިން އަދި ރާއްޖޭގައި މަސައްކަތް ކުރާ 65 މީހުން އަދި އެހެނިހެން ގޮތް ގޮތަށް އައި ފަސް މީހުންނެވެ.\nބޯޑަރު ހުޅުވާލުމާއެކު ގަތަރުގެ ވެރިރަށް ދޯހާ އިން އައި ފްލައިޓުން 104 ޓޫރިސްޓުން އައިސްފައިވެ އެވެ. ބޯޑަރު ހުޅުވި ދުވަހު ރާއްޖެ އަށް އައި ފުރަތަމަ މީހާ ނިސްބަތްވަނީ އެމެރިކާ އަށެވެ. އަދި އެންމެ ގިނަ މީހުން އައިސްފައިވަނީ ތުރުކީން ނެވެ. އެ ގައުމުން 14 މީހުން އައިސްފައިވެ އެވެ.\nދެވަނަ އަށް އެންމެ ގިނަ މީހުން އައިސްފައިވަނީ އެމެރިކާއިންނެވެ. އެ ގައުމުން 12 މީހުން އައިސްފައިވެ އެވެ. އަދި ހޮލެންޑުން ނުވަ މީހުން އަދި ޖަރުމަނުވިލާތުން އަށް މީހުން އައިސްފައިވެ އެވެ. މީގެ އިތުރުން ސުވިޓްޒަލޭންޑުން ހަތް މީހުން އައިސްފައިވާއިރު، އެހެނިހެން ގައުމުތަކުން 54 މީހުން އައިސްފައިވެ އެވެ.\nޓޫރިސްޓުން ނިސްބަތްވާ ގައުމުތައް\nތުރުކީން 14 ޓޫރިސްޓުން\nއެމެރިކާއިން 12 ޓޫރިސްޓުން\nހޮލެންޑުން ނުވަ ޓޫރިސްޓުން\nޖަރުމަނު ވިލާތުން އަށް ޓޫރިސްޓުން\nސުވިޒަލޭންޑުން ހަތް ޓޫރިސްޓުން\nރާއްޖޭގެ ބޯޑަރު އިއްޔެ ހުޅުވުމާލުމާއެކު މިމަހު 10،595 ޓޫރިސްޓުން އަންނާނެ ކަމަށް ގައުމީ ޔުނިވާސިޓީ އިން ހެދި ދިރާސާއަކުން ވަނީ ދައްކާފަ އެވެ. އެ ދިރާސާގައި ބުނެފައިވާ ގޮތުގައި މި އަހަރު ބާކީ އޮތް މަސްތަކުގައި ޖުމްލަ އަންނާނެ ކަމަށް ބެލެވެނީ 450،134 މީހުންނެވެ.\nޓޫރިޒަމް ކޮވިޑް-19 ދިވެހި ރާއްޖެ އަލުން ހުޅުވާލުން + ނިއު ނޯމަލް


REPORT: Dhookohllee New Normal Akah, Dhiyaee Normal Akah | Hathaavees\nދޫކޮށްލީ ނިއު ނޯމަލްއަކަށް، ދިޔައީ ނޯމަލްއަކަށް\nއޮގަސްޓް 3, 2020 ހަތާވީސް.ކޮމް\n42 ދުވަހުގެ ލޮކްޑައުނަކަށްފަހު، އެންގީ ގައިދުރުކޮށްގެން އުޅުމަށެވެ. މާސް އެޅުމަށެވެ. އަތް ދޮވުމަށެވެ. ބޭރުގައި ގިނަވަގުތު ހޭދަ ނުކުރުމަށެވެ. ނަމަވެސް ފެނުނީ އެހެން މަންޒަރެކެވެ. ދިން ލުޔާ އެކު، މަގުތައް ތޮއްޖެހުނެއެވެ. ބާޒާރުތައް ފުނިޖެހުނެވެ. ކިއުގައި ތިބޭއިރު ހުއްޓި ހުންނަން އަންގައި، ގައިދުރުކަން އަންގައިދިނުމަށް މަގުމަތީގައި ކުރެހި ބޮޅުތަކަށް މީހުން ސަމާލުކަމެއް ނުދެއެވެ. ނިއު ނޯމަލްގައި އުޅެން އެންގުމުން، އުޅުނީ ކުރިން ވެސް އުޅުނު އާންމު ދިރިއުޅުމުގައެވެ.\nނިއު ނޯމަލްގައި އުޅެން އަންގައި މިހާތަނަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން 25 ގަޑިޑްލައިން ނެރެފައި އެބަ އޮތެވެ. އެ އުސޫލަށް ތަބާނުވާތީ ބައެއް މީހުންނާއި ވިޔަފާރި ކުރާ ތަންތަން އެ ދަނީ ޖޫރިމަނާ ކުރަމުންނެވެ. އެޗްޕީއޭގެ އެންގުންތަކަށް ތަބާ ނުވާތީ ރާއްޖޭގައި ބަލިޖެހޭ މީހުންގެ އަދަދު އަންނަނީ އިތުރުވަމުންނެވެ. 24 ގަޑިއިރުގެ ތެރޭގައި އެތައް ބަޔަކަށް މި ބަލި އަންނަނީ ޖެހެމުންނެވެ.\nމިއަދާއި ހަމައަށްވެސް ވެކްސިނެއް ހޯދިފައި ނުވާ މި ބަލި ރާއްޖެ އައި ނަމަވެސް އޭރު އެހާ ބޮޑަކަށް މުޖުތަމައުގެ ތެރޭގައި ބަލި ނުފެތުރޭތީ އާއްމު ރައްޔިތުން އެމީހުންގެ އާއްމު ދިރިއުޅުމުގައި ދިޔައީ އުޅެމުންނެވެ. ފުރަ މާލެ ފުރަބަންދަކަށް ގެންދަން ޖެހުމާއި ހަމައަށް ވެސް ދިވެހިން ހެއެއް ނޭރިއެވެ. ފުރަބަންދު ނިމުނުއިރު 2000އެއްހާ މީހަކަށް ބަލި ޖެހިގެން ދިޔައިރުވެސް އަދިވެސް ދިވެހިން ހޭ އަރާކަށް ނޫޅެއެވެ.\nމީގެކުރިން ހީވެފައި އޮތީ ރާއްޖޭގައި ގަވާއިދާ ހިލާފަށް އުޅޭ ބިދޭސީން ދިރިއުޅެމުން އަންނަ ތޮއްޖެހިފައިވާ ތަންތަން ބަލާ ފާސްކޮށް އެ މީހުން އެތަންތަނުން ނެރުމުން ވެރިރަށް މާލެއިން ބަލި ޖެހުން ކޮންޓްރޯލްވާނެ ކަމަށެވެ. އޭރު ސަރުކާރު އޮތީ މި ބައްޔަށް ފިޔަވަޅުތައް އަޅާފައެވެ. ލޮކްޑައުންކޮށް ވަކި ވަގުތެއްގައި ވަކި ހުއްދަތަކެއް ނަގައިގެން ނޫނީ ބޭރަށްވެސް ނުނިކުމެވެއެވެ. ނަމަވެސް މިއަދު ހާލަތު ބަދަލުވެ އާއްމުންނަށް ބޭރަށް ނިކުމެވޭނެ އިންތިޒާމުތައް ހަމަޖައްސައި އޮފީސްތަކާއި ކެފޭ ރެސްޓޯރަންޓުތަކާއި ސައި ހޮޓާތައް ހުޅުވާލުމުގެ ހުއްދަ ދީފިއެވެ.\nމީގެކުރިން 40 ނުވަތަ 50 މީހުން ދުވާލެއްގެ މައްޗަށް ޕޮޒިޓިވްވި ރާއްޖެއިން މިހާރު އަންނަނީ 100އަށްވުރެ ގިނަ މީހުން ޕޮޒިޓިވްވަމުންނެވެ. އިއްޔެ އެކަނިވެސް 215 މީހުން މިވަނީ ޕޮޒިޓިވްވެފައެވެ. މިއީ ނުރައްކަލުގެ ރަނގަބީލުގެ އަޑު ގަދަވާކަމުގެ ފުރިހަމަ ނިޝާނެކެވެ. މިކަމުގެ ނުރައްކާތެރިކަން ބޮޑުވެގެންދާ ކަމުގެ އަލިގަދަ ހެއްކަކީ ގިނަ ދިވެހިންނަށް ބަލި ޖެހުމުން އަންނައިރު އުމުރުން ދުވަސްވީ މީހުން ފަދަ ހައި ރިސްކު މީހުނަށް ބަލި ޖެހުމުގެ ފުރުސަތު އިހުނަށްވުރެ ބޮޑުވުމެވެ. އަދި ހޮސްޕިޓަލުތަކުގައި އެނދުމަތި ކުރާ މީހުންގެ އަދަދު ވެސް އިހުނަށްވުރެ ގިނަވުމެވެ.\nބަލީގެ ހާލަތު ގޯސްވެ ރާއްޖޭގެ ބޯޑަރު ބަންދު ކުރުމަށްފަހު ހުޅުވާލީ ތިންމަސް ފަހުންނެވެ. އެކަމުގެ ސަބަބުން ރާއްޖޭގެ އިގްތިސޯދަށް ބޮޑު އަސަރެއް މިވަނީ ކޮށްފައެވެ. އިގްތިސޯދަށް ކުރާ ކޮންމެ އަސަރަކީ އާއްމު މީހާގެ ޖީބަށް ވަންނަ ފައިސާ މަދުވެގެން ދާނެ ދިއުމެކެވެ. ހަފްތާއެއްހާ ދުވަސް ވެގެން ދިޔައިރުވެސް ރާއްޖެއަށް ހާހެއްހާ ފަތުރުވެރިންވެސް ނާދެއެވެ. މީގެކުރިން ދުވާލެއްގެ މައްޗަށް 6،000 އިން 7،000 އިން ފަތުރުވެރިން އަންނަމުން ދިޔަ ރާއްޖެ މިވަނީ އިގްތިސޯދީ ގޮތުންވެސް ބޮޑު އަނދަވަޅަކަށް ވެއްޓިފައެވެ. ރާއްޖެއަށް ފަތުރުވެރިން އައި ނަމަވެސް އަދިވެސް ގިނަ ގައުމުތަކުން ރާއްޖެއަކީ ކޮވިޑްގެ ނުރައްކާތެރިކަން އޮތް ގައުމެއްގެ ގޮތުގައި އަންނަނީ ލޭބަލް ކުރަމުންނެވެ. އެކަމުގެ ސަބަބުންވެސް ސަރުކާރުން ކުރަންޖެހިފައިވާ މަސައްކަތް އިންތިހާއަށް ބޮޑެވެ.\nކުރީގެ ރައީސް ޑރ. މުހައްމަދު ވަހީދު ހަސަން މަނިކުގެ ސަރުކާރުގައި ހެލްތު މިނިސްޓަރު ކަން ކުރެއްވި ޑރ. އަހުމަދު ޖަމްޝީދު ބަލި ކޮންޓްރޯލް ކުރުމުގެ ޒިންމާ ސަރުކާރާ އެއް މިންވަރަކަށް ފަރުދުންނާއި ޖަމިއްޔާ ޖަމާއަތްތަކަށް ވެސް އެބަ އޮތް ކަމަށެވެ.\n"އަޅުގަނޑުމެން އެންމެން އުޅުމާއި ދިރިއުޅުމުގެ އާންމު އާދަކާދަތައް އެސެސްކޮށް، އަޅުގަނޑުމެން ކޮންމެ މީހަކަށް އޮންނަ ދައުރު އަދާކޮށް، ބަލި ފެތުރެމުންދާ މިންވަރު ހިފަހައްޓަން މަސައްކަތް ކުރަންވީ،" ޖަމްޝީދު ވިދާޅުވިއެވެ.\nޖަމްޝީދު ވިދާޅުވި ފަދައިން ސަރުކާރުން މިކަމުގައި ކިތަންމެ ހަރުކަށި އުސޫލުތަކެއް ނެރެވިދާނެއެވެ. ނަމަވެސް އެކަންކަމަށް އާއްމު ރައްޔިތުންގެ ފަރާތުން އެއްބާރުލުން ނުލިބޭ ކަމަށްވާ ނަމަ މިކަމުގައި ކުރެވޭނެ އެއްވެސް ކަމެއް ނެތެވެ. ހާލަތު ދާނީ އިތުރަށް ގޯސްވަމުންނެވެ. ކޮންމެ މީހެއްގެ ވެސް ފަރުދީ ޒިންމާއެއްވާކަން ހަނދާންކޮށް ކަމާބެހޭ އިދާރާތަކުން ދޭ އިރުޝާދުތަކަށް ބޯލަނބާ ކަމަށްވާ ނަމަ މިއަދު މިދެކޭ ކަޅު ދުވަސްތައް ދިވެހިންނެއް ނުދެކޭނެއެވެ.\nPrevious ޔާސިރު ނިސްބަތްވަނީ އަލްގައިދާއަށް، ޓެރަރިޒަމާ ގުޅުން އޮވެގެން ގައުމުތަކުން ހައްޔަރު ވެސް ކުރި: އިމިގްރޭޝަން\nNext އިތުރު ފުރަބަންދަކަށް ދިއުމަކީ ކުރަން ރަނގަޅު ކަމެއްނޫން: ރައީސް


Ingireysi primer league gai Liverpool in feshun rangalhu kohfi\nއިނގިރޭސި ޕްރިމިއަރ ލީގުގައި ލިވަރޕޫލުން ފެށުން ރަނގަޅުކޮށްފި\nމި މެޗް ލިވަރޕޫލް އިން ކާމިޔާބުކުރީ 4-1 ގެ ނަތީޖާ އަކުން\nކ. މާލެ 10 އޯގަސްޓު 2019 | ހޮނިހިރު 22:26 2,280\nސަލާހް ލަނޑު ޖަހަނިކޮށް - ބީބީސީ\nއިނގިރޭސި ޕްރިމިއަރ ލީގުގެ މެޗުތައް ފަށައިފައި ވާއިރު ހުކުރު ދުވަހުގެ ރޭ ލިވަރޕޫލްއާއި ނޯވިޗް ކުޅުނު މެޗު ލިވަރޕޫލްއިން ފަސޭހަ ކަމާއެކު ކާމިޔާބުކޮށްފިއެވެ. މި މެޗުން ލިވަރޕޫލް މޮޅުވީ 4-1 ގެ ނަތީޖާއަކުންނެވެ.\nމެޗު ފަށައިގެން ލިވަރޕޫލް އިން މޮޅު ކުޅުމެއް ދެއްކިއިރު މެޗުގެ7ވަނަ މިނެޓުގައި ލިވަރޕޫލްއިން ވަނީ ލަނޑު ޖަހާ ލީޑު ނަގައިފައެވެ. މި ލަނޑަކީ ނޯވިޗް ކުޅުންތެރިޔެއް އަތުން ބައިކޮޅަށް ވަތް ލަނޑެކެވެ. މި ލަނޑަށް ފަހު ވެސް ލިވަރޕޫލް އިން ވަރުގަދަ އެޓޭކް ތަކެއް ކޮށް ނޯވިޗްގެ ގޯލަށް ފުލުފުލުގައި ހަމަލާ އުފައްދައިފައި ވެއެވެ. އެގޮތުން އެޓީމުން ވަނީ މެޗުގެ 19 ވަނަ މިނެޓުގައި އިތުރު ލަނޑެއް ޖަހާ ލީޑު ފުޅާ ކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ އިތުބާރު ފޯވާޑް މުހައްމަދު ސަލާހްއެވެ. ލިވަރޕޫލް އިން ވަނީ އެޓީމުގެ ދެވަނަ ލަނޑަށް ފަހު ވެސް މޮޅު ކުޅުމެއް ދައްކައިފައެވެ. އެ ގޮތުން އެޓީމުން ވަނީ މެޗުގެ 28 ވަނަ މިނެޓުގައި އިތުރު ލަނޑެއް ކާމިޔާބުކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ހުނަރުވެރި ޑިފެންޑަރ ވެންޑައިކްއެވެ. ފުރަތަމަ ހާފު ނިމުމުގެ ކުރިން ލިވަރޕޫލްގެ އޮރިގީ ވަނީ އިތުރު ލަނޑެއް ޖަހާ ނަތީޖާ 4-0 ބަދަލުކޮށްފައެވެ.\nމެޗުގެ ދެވަނަ ހާފުގައި ދެ ޓީމުގެ ފަރާތުންވެސް ފެނިގެންދިޔައީ ހަމަހަމަ ކުޅުމެކެވެ. އެ ގޮތުން ދެ ޓީމުންވެސް ނުރައްކާތެރި ހަމަލާތަކެއް ފޮނުވައިލައިފައިވެއެވެ. ނޯވިޗް އިން ވަނީ މި ހާފުގައި ލަނޑެއް ޖަހާ ނަތީޖާގެ ފަރަގު ކުޑަ ކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ޕުކީއެވެ. މި ނަތީޖާއާއި އެކު ލިވަރޕޫލް އިން މުބާރާތުގެ ފެށުން ރަނގަޅުކޮށްފައިވާއިރު އެޓީމަކީ ލީގު ތައްޓަށް ވާދަކުރާނެ ޓީމެއް ކަމަށް ތަޖުރިބާކާރުން ބުނެފައިވެއެވެ.


Taliban In Afghanistan Ge Askaree Aalaaiythah Pakistan Ah Fonuvanee - Vaguthu\nކޮވިޑް-19: އަދިވެސް އޮތީ ދަތިދުވަސްތަކެއް! - 20 ގަޑިއިރު ކުރިން\nތާލިބާނުން އަފްޣާނިސްތާނުގެ އަސްކަރީ އާލާތްތައް ޕާކިސްތާނަށް ފޮނުވަނީ\nއަފްޣާނިސްތާނުގައި ހަރަކާތްތެރިވި އެމެރިކާގެ ސިފައިން އެ ގައުމުން ބާލަމުންދާ މި ދަނޑިވަޅުގައި ތާލިބާނުން އަފްޣާނިސްތާނުގެ މައްޗަށް އަތްގަދަކޮށް އެގައުމުގެ އަސްކަރީ ހަރަކާތްތަކުގައި ބޭނުންކުރާ އާލާތްތަށް ޕާކިސްތާނަށް ގެންގޮސްދާނެ ކަމުގެ ބިރުހީވެއްޖެއެވެ. އަފްޣާނިސްތާނުގެ އަސްކަރީ ފައުޖުތަކުން ފޭރިގަނެ، ޕާކިސްތާނަށް އެގައުމުގައި ބޭނުންކުރަމުންދާ ހަނގުރާމަވެރި ޓޭންކަރުތައް ފޮނުވާލަން އުޅޭކަމުގެ ތުހުމަތުތަކެއް ކުރެވިފައިވެއެވެ.\nއަފްޣާނިސްތާނުގެ ސަލާމަތީ ބާރުތަކުގެ އިސް އޮފިޝަލަކު ބުނީ އެގައުމުގެ ހަނގުރާމަވެރި ޓޭންކަރުތަކާއި، އަސްކަރީ ހަތިޔާރުތައް ޕާކިސްތާނަށް ގެންގޮސްފައިވަނީ ތާލިބާނުން އެކަމަށް ބާރު އަޅައިގެން ކަމަށެވެ.\nނަމަވެސް، ތާލިބާނުގެ ތަރުޖަމާނު ޒަބިހުﷲ މުޖާހިދު ވަނީ އެ ތުހުމަތުތައް ދޮގު ކޮށްފައެވެ.\nއިންޓީރިއާ މިނިސްޓަރު އަބްދުލް ސައްތާރް މިރްޒަކްވަލް ވިދާޅުވީ އިންޓެލިޖެންސް މައުލޫމާތު ލިބިފައިވާ ގޮތުން ތާލިބާނުން ބައެއް އަސްކަރީ ޓޭންކަރުތައް ޒަބުލް ޕްރޮވިންސް މެދުވެރިކޮށް ފޮނުވަމުންދާ ކަމުގެ މައުލޫމާތު ލިބިފައިވާ ކަމަށެވެ. އޭނާ ވިދާޅުވީ ނޭޝަނަލް ސެކިއުރިޓީ ކައުންސިލާއި ކީފް ކޮމާންޑަރަށް އެފަދަ އެއްވެސް ކަމެއް ހިނގާތޯ ބެލުމަށް އަމާޒުކޮށްގެން ޕެޓްރޯލް ކުރަން ފެށުމަށް އަންގާފައިވާ ކަމަށެވެ.\nބައެއް އޮފިޝަލުން މައުލޫމާތު ދީފައިވާގޮތުން އަސްކަރީ އާލާތްތައް ޕާކިސްތާނަށް ގެންދަނީ ޑުރޭންޑް ލައިން މެދުވެރިކޮށެވެ. އަދި ލިބިފައިވާ މައުލޫމާތައް ބަލާއިރު، ތާލިބާނުން އަފްޣާނިސްތާނުގެ އަސްކަރީ އާލާތްތައް ޕާކިސްތާނަށް ފޮނުވާކަން ސާބިތުކޮށްދޭ ހެއްކާއި ވީޑިއޯ ފޫޓޭޖް އެބަހުއްޓެވެ.\nއަފްޣާނިސްތާނުގެ ޕަކްޓިއާ ޕްރޮވިންސް ވެފައިވަނީ ވޭތުވެދިޔަ ހަފްތާތަކުގައި ތާލިބާނުންގެ އަމާޒަކަށެވެ. މި ފަހަކަށް އައިސް ޕަކްތާ ޕްރޮވިންސްގައި ހަނގުރާމަތައް ވަނީ އިތުރުވެފައިކަމަށް ރިޕޯޓު ކޮށްފައިވެއެވެ.\nއަފްޣާނިސްތާނުގައި އީދު ނަމާދަށް ތިބި މީހުންގެ ބޯމަތިން މިސައިލް!\nޖުލައި 1, 2021 12:05\nތީ އަފްގާނިސްތާނުގާ ހަރަކާތް ތެރިވާ ދެއުޅި އެއްނުވާ އިންޑިއާ ޖާސޫސުން ކުރާ ފިތުނަ. ބަލަ ތާލިބާނުން އެމެރިކާއާއި ހަނގުރާމަ ކުރަން ގެންގުޅުނު ހަތިޔާރު އެމެރިކާ ފޭބީމާ ޕާކިސްތާނަށް ދޭން ޖެހެނީ ކޮންކަމަކާ ބިރުންތޯ ސުވާލު ކޮށްބަލަ. އެމީހުންނަކީ ބާރު އޮތް ބައެއް.\nޖުލައި 1, 2021 17:18\nޕާކިސްތާންނުން އަފަޢާނިސްތާން އެހިވާތީ ޖިހާދު ގުލުން ވަރުގަދަކުރަމްވެގެން


BREAKING NEWS: Miadhu Covid-19 Ah Fassivee 80 Meehun - Vaguthu\nމިއަދު ރާއްޖެ އިން އިތުރު 80 މީހުން ކޮވިޑް-19 އަށް ފައްސިވެއްޖެއެވެ.\nމިއަދު މާލެ އިން ފައްސިވީ 16 މީހުންނެވެ. އަތޮޅުތެރޭގެ މީހުން ދިރިއުޅޭ ރަށްތަކުން މިއަދު ފައްސިވީ 56 މީހުންނެވެ. އޭގެ އިތުރުން ރިސޯޓްތަކުން މިއަދު އަށް މީހުން ފައްސިވިއެވެ. މިއަދަކީ ކޮވިޑަށް ފައްސިވި މީހުންގެ ޖުމްލަ އަދަދު ފާއިތުވި ތިން ދުވަސް ތެރޭގައި އެންމެ މަދުވި ދުވަހެވެ.\nމިއަދު 6928 މީހުން ކޮވިޑަށް ޓެސްޓް ކުރިއެވެ. މިއަދު ކޮވިޑަށް ޓެސްޓް ކުރި މީހުންގެ ތެރެއިން ފައްސިވީ %1.15 މީހުންނެވެ.\nމިހާރު ރާއްޖޭގައި ކޮވިޑް ޖެހިފައި ތިބީ 2516 މީހުންނެވެ. މިއަދު ވަނީ ހޮސްޕިޓަލްގައި އެޑްމިޓް ކޮށްގެން ފަރުވާ ދެމުންދާ މީހުންގެ އަދަދު 23 އަށް އިތުރު ވެފައެވެ. އިއްޔެ ހޮސްޕިޓަލްގައި އެޑްމިޓް ކޮށްގެން ފަރުވާ ދެމުން ގެންދިޔައީ 11 މީހުންނަށެވެ.\nރާއްޖެ އިން ކޮވިޑް ޖެހުނު 142 މީހަކު މިއަދު ވަނީ ބަލިން ރަނގަޅު ވެފައެވެ.\nކޮވިޑް-19 އަށް ފައްސިވާ މީހުންގެ އަދަދު މަދުވާން ފެށުމުން މާލޭގެ ކާފިއު އުވާލާ ލުއިތައް ދިންތާ މިހާރު ހަފްތާއަކަށް ވުރެ ގިނަ ދުވަސް ވެއްޖެއެވެ. ނަމަވެސް އަދި ފައްސިވާ މީހުންގެ އަދަދު އިތުރުވަމުންނެއް ނާދެއެވެ.


Himmafushi jalun fili gaidhy aku hoadhaa anburaa jalah gengosfi - The Press\nހިއްމަފުށި އައްސޭރި ޖަލު\nއައްސޭރި ޖަލުން ފިލި ގައިދީއަކު ހޯދާ އަނބުރާ ޖަލަށް ގެންގޮސްފި\nނިމާ ހަސަން 13 August 2019, 10:45\nހިއްމަފުށީ އައްސޭރި ޖަލުން ފިލި ގައިދީއަކު ހޯދާ އަނބުރާ ޖަލަށް ގެންގޮސްފިއެވެ.\nމި ހާދިސާއާ ގުޅިގެން ފުލުހުން ބުނީ، ރޭ 10:08 ހާއިރު ހިއްމަފުށީ އައްސޭރި ޖަލުން ގައިދީއަކު ފިލައިފައިވާ ކަމުގެ މައުލޫމާތު އެރަށު ޕޮލިސް ސްޓޭޝަނަށް ލިބިފައިވާ ކަމަށެވެ. އަދި ފުލުހުންނާއި މޯލްޑިވްސް ކަރެކްޝަނަލް ސާވިސަސްގެ އޮފިސަރުންނާ ގުޅިގެން ފިލި ގައިދީ ހޯދާ އަނބުރާ ޖަލަށް ގެންދިއުމަށް ކުރި މަސައްކަތުން ރޭ 10:13 ހާއިރު އޭނާ ހޯދާފައިވާ ކަމަށެވެ.\nފުލުހުން ބުނީ މި މީހާ ފެނިފައި ވަނީ އޭނާ ހޯދުމަށް މަސައްކަތް ކުރަމުން ދިޔަ ކަރެކްޝަންސްގެ އޮފިސަރަކަށް ކަމަށެވެ.\nރާއްޖޭގެ ޖަލުތަކުން މަދުން ނަމަވެސް ގައިދީން ފިލައިގެން ދިއުމުގެ ހާދިސާތައް ވަނީ ހިނގާފައެވެ. އެގޮތުން، މިދިޔަ ޖުލައި މަހު 11 ވަނަ ދުވަހުގެ ރޭ ދަންވަރު މާފުށީ ޖަލުން ފިލި ގައިދީއެއް ކަނޑުމަތިން އަތުލައި އަނބުރާ ޖަލަށް ގެންގޮސްފައި ވެއެވެ.\nމިކަމާ ގުޅިގެން، ކޮމިޝަނާ އޮފް ޕްރިޒަންސް އަބްދުﷲ މުނާޒު ކުރެއްވި ޓްވީޓެއްގައި ވިދާޅުވީ ފިލި ގައިދީ ހޯދުމަށް މޯލްޑިވްސް ކަރެކްޝަނަލް ސާވިސްއިން ކުރި މަސައްކަތުގައި ފުލުހުންނާއި، މަސްބާނަން ނުކުމެ އުޅުނު މާފުށީ ޒުވާނުންތަކެއް އެހީވި ކަމަށެވެ. މައުލޫމާތު ލިބޭ ގޮތުގައި ގައިދީ ފިލައިގެން ގޮސްފައިވަނީ "ކަޔަކް" އެއްގައި ކަނޑަށެވެ. އަދި އޭނާ ހޯދާފައިވަނީ ކަނޑުމަތިންނެވެ.\nއިތުރު ލިޔުންތައް ހަބަރު ގައިދީން


Fuluhun ge bill ge massalagai Nasheed ge raddheh idhikolhah\nފުލުހުންގެ ބިލުގެ މައްސަލާގައި ނަޝީދުގެ ރައްދެއް އިދިކޮޅަށް\nސަރުކާރުގެ ފަރާތުން އެމްޑީޕީން ރައްޔިތުންގެ މަޖިލީހަށް ހުށަހަޅާފައިވާ ފުލުހުންގެ ހިދުމަތުގެ ބިލަކީ ފުލުހުންގެ މުއައްސަސާގެ ތެރެއަށް ސިޔާސީ ނުފޫޒު ވެއްދުމަށް ހުށަހެޅި ބިލެއް ކަމަށް ބުނެ އިދިކޮޅު ފަރާތްތަކުން ދައްކަމުންދާ ވާހަކައަށް މަޖިލީހުގެ ރައީސް މުހައްމަދު ނަޝީދު ރައްދު ދެއްވައިފި އެވެ.\nއެމްޑީޕީގެ ޗެއާޕާސަން، ހެންވޭރު ހުޅަނގު ދާއިރާގެ މެންބަރު ހަސަން ލަތީފު ހުށަހެޅުއްވި ބިލު ފަރުމާކޮށްފައި ވަނީ ރައްޔިތުންގެ މަޖިލީހުގައި އޮންނަ 241 ކޮމިޓީއަށް ބައެއް ބާރުތަކެއް ލިބިދޭ ގޮތަށް ކަމަށް ވާތީ އިދިކޮޅު ޕީޕީއެމް / ޕީއެންސީ ކޯލިޝަން އިން ވަނީ ކަންބޮޑުވުންތަކެއް ފާޅުކޮށްފަ އެވެ.\nއެ ބިލަށް ބަހުސް ކުރައްވަމުން އެމްޑީޕީގެ ބައެއް މެންބަރުން ދެއްކެވި ވާހަކަތައް ހުންނެވީ ފުލުހުންގެ އަގު ވެއްޓިގެންދާނެ ގޮތަކަށް ކަމަށް ބުނެ ވެސް އިދިކޮޅު ފަރާތްތަކުން ފާޑުކިޔާފައިވެ އެވެ. އެމްޑީޕީގެ ބައެއް މެންބަރުން ދައްކާފައިވާ ވާހަކަތަކަށް މިހާރުގެ ފުލުހުންގެ އިސް ބޭފުޅުން ވެސް ރައްދު ދެއްވައިފަ އެވެ.\nމަޖިލީހުގެ މިއަދުގެ ޖަލްސާގައި އިދިކޮޅު ފަރާތްތަކުގެ ވާހަކަ ނުގެންނެވައި ނަޝީދު ވިދާޅުވީ، ބައެއް ބޭފުޅުންގެ ވާހަކަތައް ހުންނެވީ އެ ބޭފުޅަކީ ސީދާ ފުލުހުންގެ މުއައްސަސާ ކަމަށް ހީވާ ފަދަ ގޮތަކަށް ކަމަށެވެ. އެ ގޮތަށް ދެކިގެން ހިޔާލު ފާޅު ކުރަމުންދާ ކަމަށެވެ.\n"ފުލުހުންގެ ބިލާ ގުޅޭ ގޮތުން ވާހަކަ ދައްކަވާއިރު، ބައެއް ބޭފުޅުންގެ ނަޒަރުގައި، ފުލުހުންގެ މުއައްސަސާއަކީ އެ ބޭފުޅަކާ ޒާތީ ގޮތުން އެކަތި ކަމުގައި ދެކެވިގެން ބައެއް ބޭފުޅުން ހިޔާލު ފާޅު ކުރަމުންދޭ،" ރައީސް ނަޝީދު ވިދާޅުވި އެވެ.\nރައީސް ނަޝީދު ދެން ވިދާޅުވީ ފުލުހުންގެ ބިލަކީ ވަރަށް މުހިއްމު ބިލެއް ކަމަށެވެ. އެ އިސްލާހުތަކުގެ ފަހަތަށް ރައްޔިތުން ނާންނަނީނަމަ އެ އިސްލާހުތައް އަންނަން ނުވެސް ޖެހޭނެ ކަމަށް އެމަނިކުފާނު ވިދާޅުވި އެވެ. ފުޅާ ދާއިރާއެއްގައި ރައްޔިތުންގެ ހިޔާލާ މަޝްވަރާ މަޖިލީހުން ހޯއްދަވާނެ ކަމަށް ވިދާޅުވި އެވެ.\nކޮމިޝަނާ އޮފް ޕޮލިސް މުހައްމަދު ހަމީދު އެއަށް ރައްދު ދެއްވި އެވެ. އޭނާ ވިދާޅުވީ، ފުލުހުންގެ ވަޒީފާގައި ކުރަންޖެހޭ ގިނަ ކަންކަމަކީ ތައުލީމަށް ވުރެ ބޮޑަށް ވަޒީފާގެ މައިދާނާއި ތަމްރީނުތަކުގައި ދަސްވާ ކަންކަން ކަމަށެވެ. އެހެންވިޔަސް ގިނަ ފުލުހުންގެ އަތުގައި މަތީ ސާނަވީގެ ސަނަދު އޮންނަ ކަމަށް ވިދާޅުވި އެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ރައްޔިތުންގެ މަޖިލިސް މޯލްޑިވްސް ޕޮލިސް ސާވިސް ހަސަން ލަތީފް ޕީޕަލްސް ނޭޝަނަލް ކޮންގްރެސް - ޕީއެންސީ އެޖެންޑާ 19 ލެޖިސްލޭޓިވް އެޖެންޑާ


Norway Ge Avasheh Gai Meehun Maruvun Manaa! Thedheh Tha? - Vaguthu\nނޯވޭގެ އަވަށެއްގައި މީހުން މަރުވުން މަނާ! ތެދެއްތަ؟\n4 މަސް ކުރިން ( ނޮވެމްބަރު 9, 2018 )\nނޯވޭގެ އުތުރުގައި އޮންނަ އަވަށެއް ކަމަށްވާ ލޯންގްއިއާބާން އަވަށަކީ ފަތުރުވެރިންގެ މެދުގައި ވަރަށް މަގުބޫލް އަވަށެކެވެ. ދެހާހެއްހާ މީހުން ދިރިއުޅޭ މިއަވަށަށް ކޮންމެ އަހަރަކު ވެސް ލައްކަ އަކާއި ގާތް ކުރާ އަދަދެއްގެ މިހުން ޒިއާރަތް ކުރެއެވެ. ދިގު ތާރީޚެއް އޮތް ރީތި ސަރަހައްދެއް ވަށައިގެން ހިމެނޭ އަވަށް މިހާރު މަޝްހޫރު ވަމުން އަންނަނީ އެއަވަށުގެ ރީތި ކަމަކުން ނޫނެވެ.\nމިހާރު އެއަވަށް މަޝްހޫރު ވަމުން އަންނަނީ އެއީ މީހުން މަރުވުން މަނާ ކޮށްފައި އޮންނަ އަވަށެއް ކަމަށް ބުނެއެވެ. އެއްވެސް މީހަކު އެއަވަށުގައި މަރުވުމަކީ މަނާ ކަމެއް ކަމަށް ޤާނޫނެއް ފާސްކޮށްފައިވާ ކަމަށް ބައެއް މީޑިއާތަކުން ރިޕޯޓް ކޮށްފައި ވެއެވެ.\nމިއީ މީހަކު ކޮށްލާ އެންމެ އީމެއިލް އަކުން ވެސް މުޅި ދުނިޔޭގެ ސަމާލުކަމަށް އެކަން ގެނެވިދާނެ ކަމެކެވެ. ލޯންގްއިއާބާން އަވަށަށް ވެސް ދިމާވީ އެހެންނެވެ. އެއަވަށުގައި މީހުން މަރުވުން މަނާކޮށް ޤާނޫނެއް ފާސްކޮށްފި ކަމަށް ބުނެ މީހަކު ކުރި އީމެއިލް އެއް މީޑިއާތަކުގެ ސުރުހީތަކުން ޖާގަ ހޯދީއެވެ.\nލޯންގްއިއާބާންގައި މީހުން މަރުވުން މަނާކޮށް އެއްވެސް ޤާނޫނެއް ޤަވައިދެއް ފާސްކޮށްފަައެއް ނުވެއެވެ. އެއަވަށުގެ އޮފިޝަލަކު ބުނީ އެއީ ބުއްދި ހަމަޖެހޭ ވާހަކައެއް ވެސް ނޫން ކަމަށެވެ.\n"މީހަކު އެޤާނޫނާއި ހިލާފަށް އަވަށުގައި މަރުވެއްޖެނަމަ އޭނާ އަށް އަދަބު ދޭނީ ކިހިނެއް؟ އެހެންވީމާ މިއީ އަމަލު ނުކުރެވޭނެ ޤާނޫނެއްކަން ވިސްނާލުމުން ވެސް އެނގެއެއްނު." އޮފިޝަލް ބުންޏެވެ.\nލޯންގްއިއާބާންގައި މީހުން މަރުވުން މަނާކަށް ބުނެ ރިޕޯޓް ކޮށްފައިވާ އެއް ސަބަބަކީ އެއަވަށުގެ ސިއްހީ ނިޒާމް މާރަނގަޅު ނުވުމުން އަވަށުގެ ހޮސްޕިޓަލަށް ގެންދާ މީހުން އެހެން ހޮސްޕިޓަލަކަށް އަވަހަށް ބަދަލު ކުރާތީއެވެ. އެހެންކަމުން ހާލު ދެރަ މީހުން ވެސް އެއަވަށުގައި މަރުވުމުގެ ފުރުސަތު ކުޑައެވެ.\nލޯންގްއިއާބާންގައި މީހުން މަރުވުން މަނާކަމަށް ބުނެ ޚަބަރު ފެތުރެން ފެށުމުން އެއަވަށަށް ލިބިފައިވާ ސަމާލުކަން ވަނީ އިތުރު ވެފައެވެ.\nނޮވެމްބަރު 9, 2018 01:02\nއަހަރެމެން އަވަށުގަވެސް މަނާ ތޯއްޗެތް\nނޮވެމްބަރު 9, 2018 08:19\nއެއީ އިލާހީ ޤާނޫނެއް މާކުރިން ﷲ ތަޢާލާ އަމިއްލައަށް މަރުވުން ވަނީ ޙަރާމް ކުރައްވާފައި، ޚަބަރު ނިމްމާލަމުން އެއޮތީ އަސްލު އެކަންވާގޮތް ކިޔާދީފައި މިމާލޭގަވެސް އޭ.ޑީ.ކޭ ހޮސްޕިޓަލްގައި މީހުން މަރުވުން މަނާ!!! އެއީ މަރުވަން އުޅޭހެން ހީވާއިރަށް ކޮމްމެވެސް ސަބަބަކާހުރެ އައި.ޖީ،އެމް.އެޗަށް ބަލިމީހާ ބަދަލުކުރާނެ.\nނޮވެމްބަރު 9, 2018 08:23\nޓެރެރިސްޓުންގެ 500 ވަރަކަށް މީހުން ރާއްޖޭގައި އުޅޭކަމަށް ބުނެ މީޑިޔާއަށް ޚަބަރުފެތުރިމީހާވެސް ފަހުން ވީ ބަތަލަކަށް މިރާއްޖޭގައި!\nނޮވެމްބަރު 9, 2018 13:43\nއެއީ އަމިއްލައަށް “މަރުވުން މަނާ” ވާހަކަ ތޯއްޗެ.


Atholhu Ferrythah Lafaa Furaa Sarahadhdugai Taxi Stop'eh Hadhan Fashaifi - Vaguthu\nއަތޮޅު ފެރީތައް ފުރާ ސަރަހައްދުގައި ޓެކްސީ ސްޓޮޕެއް ހެދެމުގެ މަސައްކަތް ކުރަނީ - ފޮޓޯ: މާލެ ސިޓީ ކައުންސިލް\nމާލޭގެ އުތުރު ފަރާތުގައި، ރަސްމީ ފާލަން ކައިރީ އޮންނަ އަތޮޅުތަކަށް ދަތުރުކުރާ ފެރީ އުޅަނދުފަހަރު ލަފާ ފުރާ ސަރަހައްދުގައި ޓެކްސީ މަޑުކުރާނެ ޖާގައެއް ހެދުމުގެ މަސައްކަތް މާލޭ ސިޓީ ކައުންސިލުން ފަށައިފިއެވެ.\nމާލެ ސިޓީ ކައުންސިލުން ވިދާޅުވީ ޓެކްސީ މަޑު ކުރާނެ ޖާގައެއް ހެދެމުގެ މަސައްކަތް ފެށީ، އެ ސަރަހައްދުގައި ތަރުތީބެއް ނެތުމުގެ ސަބަބުން ލަފާ ފުރާ ފަރާތްތަކާ އަދި ވެހިކަލް ދުއްވާ ފަރާތްތަކަށް ވެސް ދަތިތަކާ ކުރިމަތިވުމުގެ އިތުރުން ނުރައްކާތެރި ހާދިސާތައް ހިނގަން ވެސް މަގުފަހިވާނެކަމަށް ފެންނާތީ ކަމަށެވެ.\nޓެކްސީ މަޑު ކުރާނެ ޖާގަ ހަދަނީ އިއްޒުއްދީން ފާލަމުގެ ހުޅަނގުން އެމް.އެމް.އޭ ކުރިމައްޗަށް ވާގޮތަށް އޮންނަ ސަރަހައްދުގައެވެ. އަތޮޅުތަކުން މާލެ އަންނަ އަދި ރަށްރަށަށް ފުރާ ގިނަ ފަރާތްތައް ބޭނުންކުރަނީ މި ތަނުގައި އޮންނަ ތޮށްޓެވެ.\nމާލެއިން އަތޮޅުތަކަށް ދަތުރު ކުރުން އެންމެ އާންމު ދުވަސްވަރަކީ ސަރުކާރު ބަންދު ދުވަސްވަރެވެ. ނުވަތަ އެކި މުނާސަބަތުތަކާ ގުޅިގެން އަންނަ ދިގު ޗުއްޓީގެ ދުވަސްވަރެވެ.\nއެެފަދަ ދުވަސްވަރުގައި މި ސަރަޙައްދަށް ބާރުބޮޑުވެ ތޮއްޖެހުން އިތުރުވެގެންދެއެވެ. މިކަމުގެ ސަބަބުން މަގު ތޮއްޖެހި ފުރަން މީހުން ޓެކްސީތަކަށް އެރުމުގައި ދަތިތައް ކުރިމަތިވެއެވެ. އަދި ޓެކްސީތައް މަޑުކުރުމުގައި ވެސް ދަތިތަކާ ކުރިމަތިވަމުންދެއެވެ.\nމާލޭގެ އެކި ސަރަހައްދުގައި ކަންކަމަށް ހަރަކާތްތެރިވާ ފަރާތްތްކަށް ފަސޭހަ ގޮތްތައް ހަމަޖެއްސުމަށް މާލޭ ސިޓީ ކައުންސިލުން ދަނީ މަސައްކަތްކުރަމުންނެވެ. އެގޮތުން ޕާކިންގް ޒޯންތައް ހަދައި މަގުތައް ތަރުތީބުކުރުމުގެ މަސައްކަތް މުހިއްމު ކަމެއްގެ ގޮތުގައި ދަނީ ކުރަމުންނެވެ.\nއޮގަސްޓް 3, 2021 09:29\nސާބަހޭ މުއީޒު ތިޔައީހިންގުންތެރިން ރައީސް ޔާމީނުތަސައްވަރު ތިޔަފުރިހަމަވަމުންތިދަނީ ދެންމާލޭރައްޔަތުންނައް ދެހާސް ފުލެޓް އެޅުމުގެ މަސައްކަތް ވަރައްބާރައްގެންގޮސްދީ ދެހާސްތޭވީސް ރައީސްޔާމީނު ނުވަތަ މުއީޒު ރީދޫ ތޭވީސް ސަލާން؟؟


މި އަހަރުގެ ފުރަތަމަ3މަސް ދުވަހުގެ ތަފާސްހިސާބުތަކުން ދައްކާގޮތުގައި އެންޓި-ކޮރަޕްޝަން ކޮމިޝަން (އޭސީސީ)އިން ނިންމި މައްސަލަތަކުގެ ތެރެއިން ފާއިތުވެ ދިޔަ އަހަރެކޭ އެއްފަދައިން މިއަހަރުވެސް އެންމެ ގިނައީ ނާޖާއިޒު ފައިދާ ހޯދައިދިނުމުގެ މައްސަލަތަކެވެ.\nއެގޮތުން މިއަހަރުގެ ފުރަތަމަ3މަސްދުވަހުގެ ތެރޭގައި ނާޖާއިޒު ފައިދާ ހޯދައިދިނުމުގެ 185 މައްސަލައެއް ވަނީ ބަލާ ނިންމާފައިވެއެވެ. 2016 ވަނަ އަހަރު މި މުއްދަތުގެ ތެރޭގައި ނާޖާއިޒު ފައިދާ ހޯދައިދިނުމުގެ 108 މައްސަލައެއް ބަލާ ނިންމާފައިވެއެވެ.\nމިއަހަރުގެ ފުރަތަމަ3މަސް ދުވަހުގެ ތެރޭގައި ދެވަނައަށް އެންމެ ގިނައިން ނިންމާފައިވަނީ ގަވާއިދާ ޚިލާފުވުމުގެ މައްސަލަތަކެވެ. އެގޮތުން ގަވާއިދާ ޚިލާފުވުމުގެ 59 މައްސަލައެއް ނިންމާފައިވާކަން ފާހަގަ ކުރެވެއެވެ. އަދި ތިންވަނަ އަށް އެންމެ ގިނައިން ނިންމާފައިވަނީ ނާޖާއިޒު ފައިދާ ހޯދުމުގެ މައްސަލަތަކެވެ. އެގޮތުން ނާޖާއިޒު ފައިދާ ހޯދުމުގެ 45 މައްސަލައެއް ނިންމާފައިވެއެވެ. އަދި ދައުލަތަށް ފައިދާވާން އޮތްކަމެއްގައި އެނޫންގޮތަކަށް ޢަމަލުކުރުމުގެ 8 މައްސަލައަކާއި، ދޮގު މައުލޫމާތު ދިނުމުގެ2މައްސަލައަކާއި އަދި ދައުލަތުގެ މުދަލާއި ފައިސާއަށް އިހުމާލު ވުމުގެ 1 މައްސަލައެއް ވެސް މިއަހަރުގެ ފުރަތަމަ3މަސް ދުވަހުގެ ތެރޭގައި ކޮމިޝަނުންވަނީ ބަލާ ނިންމާފައެވެ.


Vaahaka: Vanhanaa2(Episode-11) - Vaguthu\nއުއްމީދީ ނަމްބަރަކަށް 100، ދޮޅު އަހަރަށްފަހު އާފެށުމެއް! - 53 މިނެޓް ކުރިން\nވަންހަނާ2- އެގާރަވަނަބައި\nމެއި 03 ވަނަ ދުވަހު ގެނެސްދިން ބައި\n"އެނގޭ. ނަޒީލްގެ ކުށެށް ނެތް. ނަޒީލް ދޫކޮށްލާ." ނިހާ އާދޭހާއެކު އެދުނެވެ.\n"އެއީ ތެދެއް ފައިރޫޒް." ފެންކަޅިވެފައި ހުރި އިންޝާ ބުންޏެވެ. "ނަޒީލްގެ ކުށެށް ނެތް. އޭނަ މުޅި ރަށަށް ބަދުނާމުނުކޮށް ދޫކޮށްލާ."\n"އޭނަ ނުބުނޭ." ނިހާ ވިސްނުންތެރިކަމާއެކު ޖަވާބު ދާރީވިއެވެ. "އެކަމަކު އޭނާގެ ބާރު ހުރި ގޮތުން އޭރު ވެސް ޝައްކުވެފަ ހުއްޓައި އިބްރީސްގެ ވާހަކަތައް އިބްރާހީމްބެ ބުނީމަ ޔަޤީންވީ."\n"އެއީ ތެދެއް." އިންޝާ އެއްޗެއް ހަނދާންވެގެން ބުންޏެވެ. "ނިހާ ކޮޓަރިއަށް ވަން ދުވަހުގެ ފަހުން އަހަރެން ކައިރީ ބުނި އެ ކޮޓަރިއަށް ދެވުނު ގޮތެއް ވެސް ނޭނގެއޭ."\nފައިރޫޒް ދޭނެ ޖަވާބެއްގެ އިންތިޒާރުގައި އެމީހުން ތިއްބާ ފައިރޫޒް އެދުނީ އެންމެން ބޭރުގައި މަޑުކޮށްލުމަށެވެ. ނިހާއާއި އިންޝާއަށް އެކަކު އަނެކަކަށް ބަލާލެވުނެވެ. ދެން ބަލާލީ ފައިރޫޒަށެވެ. އެމީހުން ކުރަމުންދިޔަ އާދޭސް އެ ލޯތަކުން ފައިރޫޒަށް ފެނުނެވެ. ނަމަވެސް އޭނާ ތަޙުޤީޤު ޓީމާ ބައްދަލުކޮށްފައި ޖަވާބެއް ދޭނެކަމަށް ބުންޏެވެ. ތިން މީހުން ބޭރަށް ނުކުތްފަހުން ތަޙްޤީޤު ޓީމުގެ ބައިވެރިން ފައިރޫޒްގެ ކެބިންއަށް ވަނެވެ. އެމީހުން އެތަނުގައި ތިބެ ދެއްކި ވާހަކައެއް ނިހާމެންނަކަށް ނޭނގެއެވެ. އިރުކޮޅަކުން އިލްހާމް ވެސް އެތަނަށް އަޔެވެ. ގާތްގަނޑަކަށް ބައިގަޑި އިރެއްހާއިރު ފަހުން ފައިރޫޒް އައިސް ޓީމުގެ ނިންމުން ހާމަކުރިއެވެ.\n"ނިހާގެ މައްސަލަ އަލުން މިއޮތީ ތަޙުޤީޤުކުރަން ޖެހިފައި. ނަޒީލް އޭނާގެ ކުށް ފޮރުވަން ގިނަ ކަންތައްތަކެއްކޮށްފައި ހުރިކަމުގެ ހެކިތައް ވެސް ވަނީ ލިބިފައި. އަނެއްކޮޅުން ނިހާއާއި އިންޝާގެ ބަޔާން ވެސް މިހާރު މިވީ ނިހާމެން ބުނާ ގޮތުންނަމަ ދޮގު ބަޔާނަކަށް. އެހެންވީމަ ހަޤީޤަތް ޔަޤީންކުރެވެން ދެން ތަޙުޤީޤު ކުރިޔަށްދާނެ. ނަޒީލް ބަންދުކުރެވިފައި އެހުރީ 05 ދުވަހަށް. އެ މުއްދަތުގައި ނަޒީލްއާ ދެކޮޅަށް އިތުރު ހެތްކެއް ނުލިބިއްޖެނަމަ ނުވަތަ ލިބިފައި ހުރި ހެކި ބާތިލުކުރެވޭނެ ގޮތަކަށް ސާބިތުވެއްޖެ ނަމަ އޭނާ ދޫކޮށްލެވޭނެ."\nފައިރޫޒް ތަޙްޤީޤު ޓީމުގެ ފަހުބަސް އިއްވާލުމުން އެންމެ އަޑުގަދަކޮށްލީ އިލްހާމްއެވެ. އޭނާގެ ދަރިފުޅު ބަދުނާމުކުރަން މީހުން ދޮގުހެކި ދެމުންދާކަމުގެ ތުހުމަތުއަޅުވައި ފައިރޫޒްގެ ނިންމުން ބަދަލުކުރުމަށް އޭނާ އުޅުނެވެ. މާނިޢުގެ ބަޔާނާއި، ނުދަންނަ ނަންބަރުގެ އެސްއެމްއެސްގެ ވާހަކަ ވެސް އިލްހާމަށް އެނގޭކަން އަންގާލުމަށް އޭނާ އެ ވާހަކަތައް ވެސް ގޮވިއެވެ. ރަށުތެރެއިން އެވާހަކަތައް އިވެމުންދާކަމަށާއި، ނިހާގެ މެޑިކަލް ޗެކަޕް ހެދި ޑޮކްޓަރ ބޮލަށް އެރިގެން ނަޒީލް ބަދުނާމުކުރަން ރާވަމުންދާ އަޑުތައް އިވޭކަމަށް އިލްހާމް ހަރުއަޑުން ކިޔަމުން ދިޔައެވެ. އިލްހާމަށް އެ ހުރިހާ މަޢުލޫމާތެއް އެނގުމުން ފައިރޫޒް ހިސާބަކަށް ހައިރާން ވެސް ވިއެވެ. ނަމަވެސް ފައިރޫޒު ހުރީ ގޮތްދޫކުރާ ގޮތަކަށް ނޫނެވެ. މައްސަލައިގެ ތަހުގީގު ނިމޭ ހިސާބުން ހުރިހާ ހަޤީޤަތެއް ވެސް ޝައްކެއްނެތް މިންވަރަށް ސާފުވެގެން ދާނެކަމަށް ބުނެ ފަހު ބަސް އިއްވިއެވެ.\nފައިރޫޒްމެންގެ ނިންމުން ބަދަލުކުރުމުގެ އެއްވެސް ހިޔާލެއް އެމީހުން ނުގެންގުޅޭކަން ޔަގީންވުމުން އިލްހާމްމެން ގެއަށް ދާން ނުކުތީ ކަރު އެލުވާލައިގެންނެވެ. މާޔޫސްވެފައި ތިބެއެވެ. ގެއަށް ދިޔަ މަގުމަތީގައި ނަޒީލް ކުރިކަމެއް ކުރީ އިބްރީސްގެ ވަސްވާހުން ކަމަށް ބުނެ އެ މަޢުލޫމާތު ޞަފިއްޔާ އިލްހާމާ ހިއްސާކުރިއެވެ. އިލްހާމް އިނީ އެ ވާހަކަތައް ކަނުލާ އަޑު އަހާށެވެ. އެޔާއެކު އޭނާގެ ވިސްނުމަށް މޮޅު ހިޔާލެއް އައެވެ. ކުރިން އެކަހަލަ ވިސްނުމެއް އޭނާގެ ބޮލަށް ނައީ ކީއްވެގެންތޯ އަމިއްލަ ނަފުސާ އިލްހާމް ސުވާލުކުރިއެވެ.\nގެއަށް ވަދެވުމާއެކު އިލްހާމް ހުރިހާ ވަރެއް ބޭލީ ނިހާއަށެވެ. ކުށްވެރިއަކަށް ހެދީ ނިހާއެވެ. ނުދަންނަ ނަންބަރުން މެސެޖު ފޮނުވިކަމުގެ ތުޙުމަތު ވެސް ނިހާގެ ބޮލުގައި އެޅުވިއެވެ. ފައިރޫޒަށް ކުރިން ހަޤީޤަތް ބުނެދިންނަމަ މިއަދު ނަޒީލް އެވަރު ބޮޑު ބަދުނާމެއް ނުވާނެކަމުގައި ބުނަމުންނެވެ. ނިހާ ޚައިރާނެއް ނުވެއެވެ. އޭނާ ނަޒީލް ސަލާމަތްކުރަން ފުރާނަ ޤުރުބާން ކުރިކަމުގައި ވިޔަސް އިލްހާމުގެ ދުލުން ޝުކުރުގެ ބަހެއް ވެސް ނުލިބޭނެކަން އޭނާ ދަނެއެވެ. އެހެން މީހެއްގެ ހިތުގައި އެ ޝައްކު އުފެދިދާނެތީ އޭނާ ބިރުގަތެވެ. ނިކާލް އެ ތުޙުމަތުތައް ޤަބޫލުކޮށްފާނެތީ ކަންބޮޑުވެފައި ހުއްޓައި ނިކާލް އެރީ ނިހާއާ އެއްކޮޅަށެވެ. އިންޝާ ވެސް ނިހާގެ ދިފާޢުގައި ވާހަކަދެއްކިއެވެ.\nޞަފިއްޔާ ވެސް އިލްހާމްއާ ބައިވެރިވެގެން ނިހާއަށް އަޑުލާކަށް ބޭނުމެއް ނުވިއެވެ. އޭނާ މިހާރު އެއްފަހަރު އިލްހާމްގެ ބަހަށް ހެއްލިގެން ނިހާގެ ބޮލުގައި ގޮތްކުޑަ އިލްޒާމުތަކެއް އަޅުވައިފިއެވެ. އެވަރުން ވެސް ނިހާ އެދުވަހު ހަމަހިމޭނުން ހުރީއެވެ. ނަޒީލްގެ ނަން ބުނި ނަމަވެސް ޤަބޫލުނުކުރާނެކަން އެނގުނީކަމުގައި ވެސް ވެދާނެއެވެ. އެހެނަސް ނަޒީލް ހައްޔަރުކޮށްގެން ގެންދިޔަ ހިސާބުން ނިހާ ނަޒީލްގެ ދިފާޢުގައި ތެދުވުމުން ޞަފިއްޔާގެ ހިތް ނިހާގެ މައްޗަށް ސާފުވާން ފަށައިފިއެވެ.\n"ނިހާ މި ހުރިހާ ދުވަހު ހަމައެއްވެސް ކަމެއް ނޭނގޭކަމަށް ހެދިގެން ތި ހުންނަނީ. ފައިރޫޒަށް ތެދުތެދަށް ކިޔައިދިންނަމަ މިއަދު ނަޒީލް މިވަރު ބޮޑު ލަދެއްގައި ނުބެދޭނެ." އިލްހާމް އަޑުގަދަ ކުރަމުން ކިޔެވެ.\n"އެ ދުވަހު ތެދަށް ކިޔާދިންނަމަ ވެސް ގޯސްވާނީ ނިހާ." ނިކާލްގެ ރައްދުދިނީ ހަރުކަށި ރާގެއްގައެވެ. "ބައްޕަމެންނަށް ރަނގަޅު އެއްގޮތެއް ވެސް ނޯންނާނެ. އެ ދުވަހު ކިޔާދިން ނަމަ ބުނާނެ ނިހާ މި އާއިލާ ބަދުނާމުކުރަނިއްޔޭ. މިއަދު ވެސް މަށާ ދިމާއަށް ބުނި ނިހާ ވަގަށް ފިރިހެނުން ވައްދާފަ ނަޒީލްގެ ބޮލުގައި ތުހުމަތު އަޅުވަނިއްޔޭ. މިހާރު އިބްރީސްގެ ކަންތައް އައުމުން ބައްޕަ ވެސް ތި އުޅެނީ އަނެއްކާ ވެސް އަނެއްވާހަކައެއް ދައްކައިގެން ނިހާ ގޯސްކޮށްލެވޭތޯ؟ ނަޒީލްގެ ދިފާޢުގައި ތެދުވެ ހުރިތަނެއް ބައްޕައަކަށް ނުފެނުނެއްނު. ބައްޕަމެންނާ މި ވާހަކަ ދެއްކުމަކީ ވެސް ބޭކާރުކަމެއް."\n"ނިކާލް ވާހަކަ ނުދައްކާ މަޑުންހުރޭ." އިލްހާމް ގާތަށް ރުޅިއައެވެ. "މަށަށް އެނގޭ އެއްޗަކީ އެ ދުވަހު ތެދުތެދަށް ކިޔާދިންނަމަ މިއަދު ނަޒީލް ކުޑަގޮޅިއެއްގައި ނިދަން ނުޖެހޭނެކަން."\nނިކާލް ނިހާއަށް ކުރަމުންދާ އިތުބާރު އިޙްސާސްވުމުން ނިހާ ހުރީ ނިކަން ހިތްހަމަޖެހިފައެވެ. އެ އިތުބާރުގެ ސަބަބުން އިލްހާމްގެ އެތެރެ ހަށީގައި ރޯވަމުންދިޔަ ނަފުރަތުގެ އަލިފާން ނިހާއަށް ފެނެއެވެ. އެ އަލިފާނުގެ ގިނިން ނިހާ ފިއްސައިލަން ބޭނުންވި ނަމަވެސް ނިހާގެ ނަފްސަށް ލިބިފައިވާ ހަމަޖެހުން އެކަމަށް ހުރަސް އަޅާނެއެވެ. ނިކާލް އޭނާގެ އަތުގައި ހިފައިގެން ހުރިހާ ދުވަހަކު އިލްހާމަށް އެކަން ކާމިޔާބެއް ވެސް ނުވާނެއެވެ. އެ އުފާވެރިކަން ނިހާގެ ތުންފަތް މަތިން ވެސް ހާސާވެގެން ދިޔައެވެ. އިލްހާމް ނުރުހުމުގެ ނަޒަރުން ބަލާލި ވަގުތު ނިހާގެ ތުންފަތްމަތީގައި ވި ހިނިތުންވުން ފުންވެގެން ދިޔައެވެ. ނިހާ މަލާމާތްކުރަނީކަން ވިސްނުމުން އިލްހާމްގެ ރުޅި އިތުރަށްވީ ގަދައެވެ. އެއްޗެއް ބުނަން އަނގަ ހުޅުވައިލައިފައި ވެސް ފުން ނޭވާއެއް ބޭރުކޮށްލަމުން، އޭނާ އެތަނުން ދިޔައީ އެންމެނަށް ވަކިވަކިން ކަޅިއަޅާފައެވެ.\nއިލްހާމްގެ ބަސްތަކުން ޞަފިއްޔާގެ ހިތް ވަނީ ނިހާގެ މައްޗަށް ސާފުވުމަށް ހުރަސް އަޅާފައެވެ. އިލްހާމް ބުނީ ވެސް ދޮގެއް ނޫނެވެ. ފައިރޫޒަށް ދިން ބަޔާނުގައި ނިހާ ތެދު ހާމަކުރިނަމަ މިއަދު ނަޒީލް ހުންނާނީ ގޭގައެވެ. ފުލުހުންގެ ހައްޔަރަކު ނޫނެވެ. އެޔާއެކު އިއްޔެގެ ވަގުތު ނިހާއާ ވެވުނު ދެބަސްވުން ވެސް އޭނާގެ ހަނދާނަށް އަޔެވެ. އެކަމުގެ ބަދަލެއްގެ ގޮތުން ނިހާ އެސްއެމްއެސް ފޮނުވައިގެން ނަޒީލް ހައްޔަރުކުރުވީކީ ނޫންބާއެވެ؟ އެޔަށްފަހު އެމީހުންގެ ލޮލުގައި އަނދުން އަޅުވަން ނަޒީލް ސަލާމަތްކުރުމަށް އަތުކުރި އޮޅާލީ ހެއްޔެވެ؟ ޞަފިއްޔާގެ ހިތް ޝައްކާއި ވަހުމުން ފޯވިއެވެ. ނަމަވެސް އޭނާ ހިމޭންކަން ޚިޔާރުކޮށް ނިހާއާ ދިމާއަށް އެއްޗެއް ނުބުނީ ނިހާ ދިފާޢުކުރަން ނިކާލް ނުކުމެ ހުރުމުންނެވެ. އަދި ހައްޔަރުގައި ހުރި ނަޒީލަށް ވެސް އެންމެ ބޮޑު އެހީތެރިކަމެއް މިވަގުތު ފޯރުކޮށްދެވެން އޮތީ ނިހާއަށް ކަން އޭނާއަށް އެނގޭތީއެވެ. ފަހަރުގައި ނިހާ މެދުވެރިކޮށް ފައިރޫޒްގެ ނިންމުން ބަދަލު ކުރެވިދާނެތީއެވެ. ނިހާ ރުޅިއަރުވާލުން އެއީ ބުއްދިވެރި ގޮތެއްކަމަށް ނުފެންނާތީއެވެ.\nބާބު 12 – އޭނާގެ ވަފާތު\nފާއިތުވަމުން ދިޔަ ކޮންމެ ދުވަހަކީ ސުނޯހައުސްގެ އަހުލުވެރިންގެ ހިތްތަކަށް އިންތިހާ ނުތަނަވަސްކަން ވެރިވަމުން ދިޔަ ދުވަސްތަކެކެވެ. އިލްހާމް ކެނޑިނޭޅި މަސައްކަތް ކުރަމުން ދިޔައީ ނަޒީލް ހައްޔަރުން މިނިވަން ކުރެވޭތޯއެވެ. ސަރުކާރުގެ އެކިއެކި ފަންތީގެ ބޭބޭފުޅުންނަށް ގުޅުމުގައާއި، އެމީސްމީހުންނާ ބައްދަލުކުރުމަށް އޭނާގެ ހުރިހާ ވަގުތެއް ހުސްކޮށްގެންނެވެ. ހަމަ އެ ބީދާއިން، ފައިރޫޒް އޭނާގެ ހުރިހާ ވަގުތެއް ހޭދަކުރަމުން ދިޔައީ ވީހާ ވެސް އަވަސް ދުވެއްޔެއްގައި ތަހުޤީޤު ފުރިހަމަ ކުރުމުގައެވެ. އިލްހާމް މެދުވެރިޔަކަށް ވެ ހުރެ އޭނައަށް ކުރިމަތި ކުރުވަމުންގެންދާ ކޮންމެ ގޮންޖެހުމަކާއި ފިއްތުންތަކަކަށް ކެރިހުރެ ކުރިމަތިލަމުންނެވެ.\nތަހުޤީޤު ފެށިގެންދިޔައީ މައްސަލައާ ގުޅުންހުރި އެންމެން ކުރިން ދީފައިހުރި ހުރިހާ ބަޔާތައް ބާތިލުކޮށް އަލުން އެމީހުންގެ ބަޔާންތައް ނެގުމަށް ފަހުގައެވެ. ގޮތްނޭނގޭ ނަންބަރުން ފޮނުވި އެސްއެމްއެސްގެ ހަޤީޤަތް ހޯދުމަށް ޑޮކްޓަރ ރާޖޭޝް ފުލުސް އޮފީހަށް ހާޟިރުކޮށްގެން ހިންގުނު ތަހުޤީޤުން ވެސް އެއްވެސް ކުރި އެރުމެއް ލިބޭގޮތެއްނުވިއެވެ. ނިހާގެ މެޑިކަލް ރިޕޯޓަކީ ސައްޙަ އެއްޗެއްކަމާއި، އޭގައި އެވާ މަޢުލޫމާތަކީ އެއްވެސް ފަރާތެއްގެ ނުފޫޒެއް އެއަށް ފޯރައިފައި ނުވާނެ އެއްޗެއް ކަމަށް ބުނެ ޑޮކްޓަރ ދިން ބަޔާނަށްފަހު އޭނާގެ މައްޗަށް ކުރެވުނު ތުހުމަތުން އޭނާ ބަރީޢަވިއެވެ. ނިހާ ފަހުން ދިން ބަޔާނުގައި ނަޒީލްގެ ފަރާތުން އޭނާއަށް އެއްވެސް ޖިންސީ ގޯނާއެއް ލިބިފައިނުވާނެކަމަށް ބުނެފައިވާކަން އެއީ ނަސީބެކެވެ. ނޫންނަމަ ފައިރޫޒަށް ޑޮކްޓަރގެ ބަޔާން ދޮގުކުރަން ފަސޭހަވީހެވެ. ފައިރޫޒަކީ ތޫނުފިލި ފުލުހެއްކަމުން، ބަޔާންދިނުމުގައި ނިހާ ގެންނަމުން ދިޔަ ކޮންމެ ބަދަލެއް ފައިރޫޒް ދިޔައީ ފާހަގަ ކުރަމުންނެވެ. ނިހާގެ ބަޔާނުގައި ހަޤީޤަތާއި ޚިލާފު އެތައް ވާހަކައެއް ވާކަން ފައިރޫޒަށް އެނގެއެވެ. ނަޒީލްގެ ދިފާޢުގައި އޭނާ މިނިވަންކުރުމުގެ ބޭނުމުގައި އެ އާއިލާ އިން ދޮގުބާޔާނެއް ދީފާނެކަމާމެދު ފައިރޫޒް ޝައްކެއްނުކުރެއެވެ. އޭނާ އެކަން ޔަޤީނެވެ. ނަޒީލާ ވެސް ސުވާލުތައް ކުރެވުނެވެ. މާނިޢުއަށް ރިޝްވަތު ދީގެން ބަޔާން ބަދަލުކުރަން ޖެހުނީ ވެދާނެ ބަދުނާމަކުން ސަލާމަތްވުމަށް ކަމުގައި ބުންޏެވެ. މައްސަލައިގައި ނަޒީލް އިތުރު އެއްޗެއް ނުބުނެ ހަނު ހުރީ އިލްހާމްގެ އިރުޝާދުގެ ދަށުންނެވެ. ނަޒީލާ ދެކޮޅަށް އެއްވެސް ހެތްކެއް ނުލިބުނު ތަނުގައި ތަހުޤީޤު ވެގެން ދިޔައީ ބޮޑު އޮޅުންބޮޅުން ގަނޑަކަށެވެ. ނަޒީލް ބަންދުގައި 05 ދުވަސް ހޭދަކުރުމަށްފަހު އޭނާ މިނިވަންކުރަން ޖެހޭ ދުވަސް އައިސް ބޯމަތި ވީ އިރުވެސް ކަން އޮތީ ހަމަ އެހެންނެވެ. ފައިރޫޒް ބޭނުންވި ނަމަ ބަންދުގެ މުއްދަތު އިތުރުކުރުމަށް ނަޒީލް އަނެއްކާ ވެސް ކޯޓަށް ގެންދެވުނީހެވެ. ނަމަވެސް އޭނާ އިހްތިޔާރުކުރީ ނަޒީލް މިނިވަން ކުރުމެވެ.\n"ނަޒީލް ގެއަށް ދޫކޮށްލެވުނަސް މި މައްސަލަކުރިއަށްދާނެ. މެޑިކަލް ރިކޯޑުގެ މައްސަލަ ވަރަށް ސީރިއަސްކަމާއެކު ބަލަމުން މިދަނީ. އެ ރިޕޯޓަށް ނުފޫޒު ފޯރުވާފައި ވާކަމުގެ ކުޑަވެސް ހެތްކެއް ލިބިއްޖެނަމަ ނަޒީލް އަނބުރާ ގެނެސް މި ގޮޅިއަށް ލެވޭނެ." ފައިރޫޒު ދިނީ އިންޒާރެކެވެ.\nފައިރޫޒްގެ އެ އިންޒާރުން ނަޒީލަށް އަންނަން އޮތް ތޫފާނުގެ ކޮޅުމަތި ފެނުނު ކަހަލައެވެ. ގޮޅިން މިނިވަން ވެވުނެއް ކަމަކު އެ ބިރުވެރިކަމާ ހާސްކަމުން ހިތާ ސިކުނޑި މިނިވަންކުރެވޭނެ ގޮތެއް އޭނާއަކަށް ނެތެވެ. ހަޤީޤަތް ފަޅާއަރާނީ ކޮން އިރަކު، ކޮން ވަގުތަކު، ކޮން ހާލަތެއްގައިކަން ނޭނގި ދިރިއުޅުމައިގެން ކުރިޔަށް ދެވިދާނެ ހެއްޔެވެ؟ އައިސްދާނެ ހުކުމަކަށް ވެދާނެ ފަޟީހަތަކަށް ވިސްނަން އޭނާއަށް މަޖުބޫރުވެއްޖެއެވެ.\nނަޒީލް ގެއަށް ގެންދިޔުމަށް ބަލާ އައީ އިލްހާމްއެވެ. ޕޮލިސް ސްޓޭޝަނުން ނުކުމެގެން ކާރާ ހަމައަށް ދެވެންދެން ވެސް ނަޒީލް ހުރީ އިސްޖަހައިލައިގެންނެވެ. އަނގަޔަކުން ނުބުނެއެވެ. އިލްހާމް ކުރާ ސުވާލަކަށް ވެސް ޖަވާބުދެނީ ބޮލުގެ އިޝާރާތުންނެވެ. ނަޒީލް ލަދުގަންނަ ވަރަށް އިލްހާމް ވެސް ލަދުގަނެވެ. މަގުމަތީ އެކި ހިސާބުތަކުގައި ތިބި މީހުންގެ ތޫނު ނަޒަރުން އެމީހުންނަކަށް ސަލާމަތެއް ނުވެވޭނެއެވެ. އެމީހުން ދެކޭގޮތް ވެސް ބަދަލެއް ނުކުރެވޭނެއެވެ. އަދި އެމީހުންގެ ދުލަކު ވެސް ނުހިފެހެއްޓޭނެއެވެ. އެކަން އެ ދެބަފައިން ވެސް ދަނެއެވެ. އެހެނަސް ކިތަންމެ ވިސްނަން ބޭނުން ނޫނަސް ދުނިޔޭގެ ލަދަށް ކޮންމެ މީހަކު ވެސް ވިސްނާނެއެވެ. މި ގޮތަށް ފަޟީހަތްވެގެން ދިޔުމުގެ ކުރިން ދުނިޔެ އަޅާ ދިޔަނަމައޭ ވެސް އެ ދެބަފައިން ހިތަށް އެރިއެވެ. ނަމަވެސް ތަގުދީރުގައި އޮތްގޮތް ބަދަލު ކުރެވޭނީ ވެސް ކާކަށް ހެއްޔެވެ؟ މިއަދު ދުނިޔެއާ ކުރިމަތިލުން ނޫން އިތުރު ގޮތެއް އެމީހުންނަކަށް ނެތެވެ.\nނަޒީލް ގެއަށް ވަނުމާއެކު ޞަފިއްޔާ ދުވެފައި އައިސް އޭނާގެ ގައިގާ އޮޅުލައިގަތެވެ. މުޅި މޫނުގެ އެތަން މިތަނުގައި ބޮސްދެމުން ގިސްލައި ރުޔެވެ. މަންމަގެ ހާލު ފެނިފައި ނަޒީލަށް ވެސް ރޮވުނެވެ. އިންޝާއަށް ވެސް އެތަނަށް އާދެވުނީ އެވަގުތެވެ. އޭނާއަށް ވެސް ވީ ޞަފިއްޔާއަށް ވީ ވަރެވެ. ދުވަސް ކޮޅަކަށްފަހު ފިރިމީހާ ފެނުމުން އުފަލުން ރޮވުނެވެ.\n"މަންމާ. އަޅުގަނޑަށް މާފުކުރޭ. މަންމަމެން ފަޚުރުވެރިވާފަދަ ދަރިޔަކަށް އަޅުގަނޑަކަށް ނުވެވުނު. އަޅުގަނޑަށް މާފުކުރައްވާ." ނަޒީލް މާފަށް އެދުނީ ހިތުގެ އެންމެ ފުންމިނުން އޭނާއަށް ކުރެވުނުކުށް ޤަބޫލުކުރާ ހާލުގައެވެ.\n"ތީ ދަރިފުޅުގެ ކުށެށް ނޫނޭ. ނުރޮއެ ހުއްޓާލާ." ނަޒީލްގެ ދެލޮލުން ފައިބަމުން ދިޔަ ކަރުނަތައް ފޮހެމުން ޞަފިއްޔާ އަސަރާއެކު ބުންޏެވެ. "މަންމަގެ ދަރިޔަކު ހަމަހޭގައި ހުރެ އެފަދަ ވިޔާނުދާ ކަމެއް ނުކުރާނެ. މަންމަ ޤަބޫލެއްނުކުރާނަން."\nމަންމައަށް ކަމުގެ ހަޤީޤަތް ނޭނގޭ ހާލުގައި ނަޒީލަށް ކުރާ އިތުބާރުގެ މިންވަރު އެނގުމުން، ކުރިޔަށް ވުރެން ބޮޑަށް ނަޒީލްގެ ހިތުގައި ޖެހުނެވެ. އޭނާ ދުވަހަކު ވެސް ދެރަނުވާހާ ދެރަވިއެވެ. ހިތާމަކުރިއެވެ. ގިސްލައި ރުޔެވެ. ނަޒީލް އިންޝާގެ ކިބައިން ވެސް މަޢާފަށް އެދުނެވެ. އިންޝާ އޭނާއަށް ހިތުގެ އެންމެ ފުންމިނުން މަޢާފުކުރިތާ އެތައް ދުވަހެއް ވެއްޖެކަމަށް ބުނެ އެކަން ހަނދާންކޮށް ދިނެވެ. ދެން ނަޒީލް މިސްރާބް ބެހެއްޓީ ތަންކޮޅެއް ދުރުގައި މަންޒަރު ބަލަންހުރި ނިކާލާއި ނިހާއާއި ދިމާއަށެވެ. ނަޒީލް އަންނަން ފެށުމުން ނިކާލް ފުސްމޫނު ދައްކާލިއެވެ. އޭނާއަށް އެއްޗެއް ބުނެވިދާނެތީ އެތަނުގައި ނުހުންނަން ވެގެން ސިޑިން އަރައިގެން ދިޔައީ ރުޅިގަދަވެފައި ހުރުމުންނެވެ. ނަޒީލްގެ ޑްރާމާގައި ބައިވެރިވާން އޭނާ ބޭނުން ނުވީއެވެ. އެ އަމަލުން މިހާރު ނިކާލަށް އެއްވެސް ކަމެއް ފޮރުވިފައި ނެތްކަން ނަޒީލަށް އެނގުނެވެ. ނިހާ އެވަނީ ހުރިހާ ހަޤީޤަތެއް ނިކާލަށް ކިޔާދީފައެވެ. ނަމަވެސް އެކަމާ ޝަކުވާކުރުމުގެ ހައްޤު ނަޒީލަށް ލިބިގެންނުވާކަމަށް އޭނާ ޤަބޫލުކުރެއެވެ. ފުލުހުންނަށް ހަޤީޤަތް ފޮރުވާ ސިއްރުކޮށް ދިނީ ވެސް ހަމަ އެ ނިހާއެވެ. އެކަމަށް ޝުކުރުވެރިވުން ހައްޤެވެ.\n"ނިހާ. ވަރަށް ލަދުގަނޭ މި ވާހަކަ މިހެން ދައްކަން ވެސް." ނަޒީލް ދެއަތް ޖޯޑުކޮށް އުފުލާލައިގެން ހުރެ ބުންޏެވެ. "އެކަމަކު މަ ކަހަލަ ނުލަފާ ޖައްބާރަކަށް ވެސް ނިހާ ކަންތައް ތި ކޮށްދިނީ ވަރަށް ހެޔޮކޮށް. މިއަދު އަސްލު ވެސް ވަރަށް ދެރަވެއްޖެ. މާފުކޮށްދެވެން އޮތިއްޔާ މާފުކޮށްދީ. އަހަރެން މިއަދު މަޢާފަށް މި އެދެނީ ހިތުގެ އެންމެ އަޑިން ކުރެވުނު ކުށް ޤަބޫލުކުރާ ހާލުގައި. މި ވޭތުވެދިޔަ 05 ދުވަހު އެކަން ވިސްނިއްޖެ."\nނަޒީލް ރޮމުން އާދޭސްކުރާ ހާލުގައި މަޢާފަށް އެދުމުން ވެސް ނިހާގެ ހިތަށް އަސަރެއް ނުކުރިއެވެ. ދެރައެއް ވެސް ނުވިއެވެ. ބަދަލުގައި ނަޒީލްގެ ނިޔަތާމެދު ނިހާ ކުރީ ޝައްކެވެ. ނަޒީލަށް ކުރެވުނު ކުށް އިޙްސާސްވޭ ހެއްޔެވެ؟ ލޮލުން އޮހޮރޭ ކަރުނައަކީ ފެންނަ ދަޅައަކަށް ނުވާނެބާއެވެ؟ ނިހާ ނަޒީލަށް ކުޑަކޮށް ވެސް އިތުބާރެއް ނުކުރެއެވެ.\n"އަހަރެން އެކަން އެގޮތަށްކޮށް ދިނީ ހަމައެކަނި އިންޝާއަށްޓަކައި. އެހެންވީމަ ނަޒީލް އިސްލާޙުވެގެން އޭނާ އުފަލުގަ ގެންގުޅެދީ. އޭރުން އަހަރެންގެ ހިތުގައި އެއްވެސް ބުރަކަމެއް ނޯންނާނެ. ނަޒީލްގެ މަޢާފަކީ އެއީ." ދުރުގައި ހެވިފައި ހުރި އިންޝާއަށް ބަލަމުން ނިހާ ބުނެލިއެވެ.\n"އަހަރެން ވަޢުދުވަން. ދުނިޔޭގައި ހުރިހާ ދުވަހަކު އިންޝާ އުފަލުގައި ގެންގުޅޭނަން." ނަޒީލަށް މާގިނަ ދުވަހެއް ނެތްކަން ވިސްނުނު ނަމަވެސް އެ ވަޢުދު ވެސް އޭނާ ވިއެވެ. މާދަމާ ވެސް އޭނާ ލޯބިވާ މީހުންދޫކޮށް ކުޑަ ގޮޅިއަށް ދާންޖެހިދާނެއެވެ.\nނިކާލް ކޮޓަރިއަށް ވަދެ ނިކަން ބާރަށް ދޮރު ޖެހިއެވެ. އައިސްފައި ހުރި ރުޅިގަނޑު ފިނިކޮށްލުމަށް ފާހާނާއަށް ވަދެ މާގަނޑު ދަށުގައި އެތައް އިރަކު އޭނާ ހުއްޓެވެ. މުޅި ހަށިގަނޑަށް އަރާމު ލިބި ފިނިކަން އިހްސާސްކުރެވުނެވެ. ނަމަވެސް ރުޅީގެ މައްޗަށް ކާމިޔާބެއް ނުލިބުނެވެ.\nނިހާގެ ނިންމުމަކީ ނިކާލްއާ ދެކޮޅަށް އޭނާ ނިންމި ނިންމުމެކެވެ. ދޮގު ބަޔާންދީގެން ނަޒީލް މިނިވަންކުރުމަށް ނިކާލް ފާޅުގައި ދެކޮޅު ހެދިއެވެ. ނަމަވެސް ނިކާލްގެ އެ ނިންމުމަށް ނިހާ ދިނީ ބީރު ކަންފަތެކެވެ. ނަޒީލް މިނިވަންކުރަން ނިހާ ހަގީގަތް އޮޅުވައިލީއެވެ. އެއީ ނިކާލަށް ބަލައިގަނެވޭނެ ކަމެއް ނޫނެވެ. އެކަމާ ނިކާލް ވަރަށް ހިތްހަމަނުޖެހުނެވެ. ނަޒީލް ސަލާމަތްވެގެން ގެއަށް އައުމުން މަންމައަށް ލިބުނު ހަމަޖެހުން ފެނި އޭނާއަށް ކޮންމެވެސް ވަރެއްގެ ހަމަޖެހުމެއް ލިބުނެވެ. ނިހާގެ ނިންމުން ރަނގަޅުކަމުގައި ކުޑަ ހިނދުކޮޅަކަށް ޤަބޫލު ކުރެވުނެވެ. ނަމަވެސް ނަޒީލް އޭނާއާ ދިމާއަށް އަންނަތަން ފެށުމުން އޭނާގެ އެތެރެ ހަށީގައިވާ ލޭތައް ކެކިގަތީ އެއްވެސް އިޚްތިޔާރަކާ ނުލައެވެ. ނަޒީލްގެ ފަރާތުން ނިހާއަށް ލިބުނު އަނިޔާ ހިތަށް ސިފަވެގެން ދިޔައެވެ. އެޔާއެކު ނަފްރަތާ ފޫހިކަމުން ހިތް ފުރިގެން ދިޔައެވެ. އެ ހިސާބުން ނަޒީލްގެ ކުރިމަތީގައި ހުންނަން ވެސް އޭނާ ބޭނުން ނުވީއެވެ.\nނިކާލް ފެންވަރައިލައިގެން ނުކުތްއިރު ނަފްސަށް ކޮންމެވެސް ވަރެއްގެ ހަމަޖެހުމެއް ލިބިފައިވެއެވެ. ސޯޓަކާއި ޓީޝާޓެއް ލުމަށްފަހު ކުޑަގޮތަކަށް ތައްޔާރު ވެލައިގެން ފޯނު ނަގާ ބަލާލިއިރު މިސްކޯލަކާއި މެސެޖުތަކެއް ހުއްޓެވެ. ނިހާގެ ކޯލެކެވެ. ތިރިއަށް އައުމަށް އެދި ނިހާ ފޮނުވާފައިވާ ދެ މެސެޖެއް ވެސް އޮތެވެ. ދެ ފިކުރެއްގައި ހުއްޓާ ނިހާ އައިސް ވަނެވެ.\n"ނިކް. ކިހިނެއްތަ ތިއުޅެނީ؟ ނަޒީލްއާ ވާހަކަ ދައްކަން ތިރިއަށް ހިނގާބަލަ. މަންމަމެން އެބަ ސުވާލުކުރޭ ނިކް ތި ގޮތަށް މައްޗަށް އައީމަ. ތިހެން އުޅެން ވެއްޖިއްޔާ ޝައްކުވެދާނެ. މަންމަމެންނަށް ތިކަން އެނގުނީމަ އަނެއްކާ ވެސް އަހަރެން ދެކެއޭ ރުޅި އަންނާނީ. ބުނާނެ މަށާހެދިއޭ ނިކް ނަޒީލްއާ ވާހަކަ ނުދައްކަނީ. މިހާރު ވެސް އަހަރެން ކުށްވެރިވެފަ އޮތީ. މަންމަމެންގެ އުފަލަށް ވިސްނާފަ ނަމަވެސް ނަޒީލް ކުރި ކަންތައް ހަނދާން ނައްތާލައިފަ ނަޒީލަށް މާފުކުރޭ." ނިހާ ނަޞޭޙަތްތެރިވުމުގެ ގޮތުން ބުނެލިއެވެ.\n"ނިހާއަށް ތިހެން ބުނަން ފަސޭހަވިޔަސް އަހަންނަކަށް ތި އެދޭ ގޮތަށް ކަންތައް ކޮށްދޭކަށް ފަސޭހައެއް ނޫނޭ." ނިކާލް ނުރުހުންވެފައި ބުންޏެވެ. "ނަޒީލް ފެންނައިރަށް ހަނދާންވަނީ ނިހާ އެދުވަހު އޮތް ހާލު. ނިހާ ތެޅިލާނެވަރު. އިންޝާއަށް ނުދެވުނުނަމަ ވާނެ ގޮތް. އޭނަ މަގޭ ހައްޤަކަށް އަރައިގަނެފަ ހުރި ހަނދާން ވެސް އަބަދުއަބަދު މި ބޮލުތެރޭގައި ހަރުލާފައި ހުރޭ. ލަދުގެ ކަންފުޅެއްވެސް އޭނަގެ ނެތެއްނު. އެވަރުންވެސް އަމިއްލަ ކުށް ފޮރުވަން ބޮޑެތި ދޮގު ހަދައިގެން އެ އުޅެނީ. ހަޤީޤަތުގައި ނިހާ އިންޝާއަށް ތި ދެނީ ބޮޑު ކެއްސެއް. އެކަހަލަ މީހުން ދުވަހަކު ވެސް ނުވާނެ އިސްލާހެއް. އެމީހުންނަށް ހައްޤު އަދަބު ނުދީ ދޫކޮށްލީމަ މާދަމާ ގޮސް ހަލާކުކޮށްލާނީ ކޮންމެވެސް އެހެން އަންހެނެއްގެ ދިރިއުޅުން. އެކަމަކު ނިހާގެ އެދުމަށް އަދި މަންމަގެ އުފަލަށް ވިސްނާފަ މަށަށް މި ޖެހެނީ ހުރިހާކަމެއް އެނގިހުރެ ވެސް ނޭނގޭކަމަށް ހެދިގަނެގެން ހުންނަން. ހަމައެކަނި މަންމައަށްޓަކައި."\n"މަންމައަށް ޓަކައި ދެން ތި މޫނު ހެދުން ވެސް ހުއްޓާލާ. އެކަންކޮށްދެވި ދާނެތަ؟" ނިހާ އާދޭހާއެކު އެދުނެވެ.\n"ނުވާނެ." ނިކާލް ވަގުތުން ބުންޏެވެ. "ނިހާ ވެސް ކަންތައްކުރީ މަ ބުނި ގޮތަކަށް ނޫނެއްނު. މަ ވެސް ކަންތައްކުރާނީ މަށަށް ފެންނަ ގޮތަކަށް."\nނިކާލްއާ ޖަދަލުކޮށް ކުރިއެއް ނުލިބޭނެކަން އެނގުމުން ނިހާ ހަތިޔާރު ބެހެއްޓިއެވެ. ނިކާލްގެ މިޒާޖުގައި އެ ސިފައެއް ހުރެގެން ނިހާއަށް އުނދަގޫވާ ހަމައެކަނި ސިފައަކީ އެއީއެވެ. ބޯހަރުކަމާއި ގޮތްދޫނުކުރުމެވެ. ނިހާ އައިސް ގާތުގައި އިށީނުމާއެކު ނިކާލް ދުރު ބަލާލީ ނުރުހިފައެވެ. ކުޅަނދުރު ހަތައެއްހެން މޫނު ހަދައިން އިނުމުން ނިހާ ގާތަށް ހިނި ވެސް އަޔެވެ. ނިކާލްގެ ހިތްހަމަނުޖެހުން ފިލުވާލުމަށް ކޮނޑުގައި ބޯ އަޅައިލިއެވެ. ނިކާލްގެ އަތުގެ ތެރެއަށް އަތް މަހާލައިގެން ނިހާ މަޑުމަޑުން އޮތެވެ. އިރުއިރު ކޮޅާ ނިކާލްގެ އަތްތިލައިގެ މެދުގައި ނިހާ އިނގިލި ކާތާލައެވެ. ކަރުދޮށާ ދިމާއަށް ބޯ ކައިރިކުރަމުން ނޭފަތް ދަމާލައެވެ. ވަރަށް މީރުވަސް ދުވާކަމުގައި ބުނެލައެވެ. ނިކާލްގެ ތުންފަތް މައްޗަށް ނޭނގި ނަމަވެސް ހިނިތުންވުމެއް ވެރިވިއެވެ. ހިތަށް އުފާވެރިކަން ވަނެވެ.\n"ސޮރީ." ނިކާލް ބުނި އަޑު އިވުނެވެ.\nނިކާލްގެ އަތް އުފުލާލަމުން އެ އަތުގެ ނުފުށަށް ނިހާ ބޮސްދިނެވެ. އޭނާ ހިތުގައި ބުރަކަމެއް ނުވާކަމަށް އެންގުމުގެ ގޮތުންނެވެ.\n"ނިހާދެކެ ހިތްހަމަނުޖެހިފައި ހުރެ ވާހަކަދެއްކޭތީ މާފަށް މި އެދެނީ." ނިހާއަށް ގޯސްގޮތަކަށް ވިސްނިދާނެތީ ނިކާލް ބުނެލިއެވެ. އޭނާގެ "ސޮރީ"ގެ މާނައަކީ ނަޒީލްގެ ކުށް ހިތުންފޮހެލައި މަޢާފުދިނުމެއް ނޫނެވެ. އަދި ނިހާ ކަންތައްކުރި ގޮތް ރަނގަޅުވީއެއް ވެސް ނޫނެވެ.\nނިކާލް ތިރިއަށް އަންނާނެ ކަމުގެ އުންމީދުގައި ނަޒީލް އިނެވެ. އެތައް އިރެއްވީއިރު ވެސް ނިހާގެ ޚަބަރެއް ނުވުމުން ނިކާލްގެ ނިންމުން އޭނާއަށް ވިސްނުނެވެ. މަންމަމެން ގާތުގައި އަރާމުކޮށްލަން ކޮޓަރިއަށް ދަނީ ކަމުގައި ބުނެފައި އޭނާ ތެދުވިއެވެ.\nނިކާލްގެ ކޮޓަރި ދޮރާ ހަމަވުމާއެކު ނިހާގެ ހުނުމުގެ އަޑު އޭނާގެ ކަންފަތުގައި ޖެހުނެވެ. ކުޑަކޮށް ހުޅުވިފައިހުރި ދޮރު އޭނާ ހުޅުވައިލީ ހުއްދަ ހޯދުމެއް ނެތިއެވެ. އެނދުމަތީގައި އޮތް ނިހާ ހިންޏާއިގެން ހިނދޭވަރަށް ނިކާލް ދިޔައީ އޭނާގެ ބަނޑުގައި ގިލިގިލިކޮށްޓަމުންނެވެ. ނިހާ ހެމުން އެހެން ނުހެދުމަށް އެދެމުން ދިޔަވަރަކަށް ނިކާލް ދިޔައީ ފޯރިގަދަ ކުރަމުންނެވެ. ހުނުން މެދުކެނޑޭ އިރަށް ބަނޑުގައި ކޮށްޓައިލައެވެ. އެއަށްފަހު ޝައުގުވެރިކަމާއެކު ނިހާގެ ރީތި މޫނަށް ބަލަން އޮވެއެވެ. ލޯބިން ފުރިގެންވާ އުފާވެރި މަންޒަރެކެވެ. އެދެމީހުން އެކަކު އަނެކަކުދެކެ ވާ ލޯބި، ހަޔާތުގައި ފުރަތަމަ ފަހަރަށް ނަޒީލަށް އިހްސާސްކުރެވުނެވެ.\nދޮރުމަތީގައި ހުރި ނަޒީލް ފެނުމާއެކު ނިހާގެ ހުނުން މެދުކެނޑުނެވެ. ލައިގެން ހުރި މަތިކޮޅުގައި ހިފައި ރަނގަޅު ކުރަމުން އޭނާ އެނދުން ތެދުވިއެވެ. ނިކާލަށް ދޮރާ ދިމާއަށް ބަލާލެވުމާއެކު އޭނާ ވެސް ތެދުވެ، އެނދުގައި ހަމަޖެހިލައިފިއެވެ. މޫނުމަތިން ފެނުނު ހިތްހަމަޖެހުން ގެއްލި އެހިތުގައި ނަފުރަތުގެ އަލިފާން ރޯވެގަތެވެ. ނަޒީލް އެދުނީ ނިކާލާ އެކަނި ވާހަކަ ދައްކާލުމުގެ ފުރުޞަތަކަށެވެ. ނިހާ ނުކުންނަން އުޅުމުން ނިކާލް ހިފެހެއްޓިއެވެ. ނަޒީލް ދައްކާ ވާހަކައެއް ނިހާގެ ކުރިމަތީ ދެއްކުމުގެ އަމުރު އައީ ރުޅިވެރިކަމާއެކުއެވެ.\nނަޒީލަށް ދެއްކޭނެ މާގިނަ ވާހަކައެއް ނެތެވެ. މަޢާފަށް އެދުން ފިޔަވައި ބުނާނެ އިތުރު އެއްޗެއް ނުވިސްނިފައި ހުއްޓެވެ. ނިކާލް އަނގައިން ނުބުނެ އިސްޖެހިފައި އިނުމުން ނިހާ ނިކާލް ގައިގާ ކޮށްޓައިލައިފައި ނަޒީލްއާ ވާހަކަ ދެއްކުމަށް އިޝާރާތް ކުރިއެވެ.\n"ކީކޭ؟ ކޮންވާހަކައެއް ދައްކަންވީ؟ ބުނެބަލަ." ނިކާލް ކޮޅަށް ތެދުވެލަމުން ނަޒީލްއާ ހަތަރު ކަޅި ހަމަކޮށްލިއެވެ.\n"އެނގޭ. ވަރަށް ނަފުރަތުކުރާނެކަން." ނަޒީލް ލަދުވެތިކަމާއެކު އިސްޖަހައިލިއެވެ. "ވީކަމެއް ނުވާކަމަކަށް ނުހެދޭނެ. އެހެން އެކަން ވާނެނަމަ އަހަރެން އެކަން ބަދަލުކޮށްދޭނަން. މިއަދު މަށަށް އެދެވޭނީ މާފަށް. އެގޮތަށް އުޅެވުމުން ހަޤީޤަތުގައި ވެސް މިއަދު ވަރަށް ދެރަވޭ. ބޮޑު ބިރުވެރިކަމެއްގެ ތެރޭގައި އަދިވެސް މި ހުންނަނީ. ނިހާ ކިތަންމެ ވަރަކަށް މަ ސަލާމަތްކުރަން އުޅުނަސް ޤާނޫނު މަށާ އަރާ ހަމަކުރާނެ. އެ މީހުން އަދިވެސް ތަޙުޤީޤު ނުނިންމާ. މަ ގޮޅިއަށް ގެންދާނެ. ކޮއްކޮ ތި ދޭން ބޭނުންވާ އަދަބު ވެސް އޭރުން ލިބޭނެ. މަށަށް މާފު ނުކުރަންޏާ ހިތުންރުހުމުން އަނގައިން ބުންޏަސް ހިތްހަމަޖެހޭނެ."\n"އިތުރު ވާހަކައެއް އެބަ އޮތްތަ؟" ނަޒީލް ވާހަކަ ނިމުމާއެކު ނިކާލް ހަމަޖެހިލާފައި އެހިއެވެ. ނަޒީލް އިސް އުފުލާލިއެވެ. ނިކާލް އޭނާއަށް ބަލަމުންދާ ބީރައްޓެހި ގޮތުން އިތުރަށް ދެރަވިއެވެ. ދެލޮލުން ފެންނަ ނަފުރަތު ވަންހަނާއެއް ނުވިއެވެ. ނަޒީލަށް ދެފަރާތަށް ބޯ ހޫރުވާލާނެ ހިތްވަރު ލިބުނީ ވެސް އުނދަގުލުންނެވެ.\n"އެހެންވީމަ ހަމަ މިހާރު މިކޮޓަރިން ނުކުމޭ." ނިކާލް އަމުރުކުރިއެވެ. "މަ ވާހަކަ ދައްކާ ހިތްވީމަ ދައްކާނަން. ތި ހުންނަނީ އަދަބަކުން ނިމޭނެ ކަންތައް ތަކެއް ނޫން. މަގޭ މަޤުސަދަކީ އަދަބު ދިނުމެއް ވެސް ނޫން. އެއީކީ ކޮންމެހެން މަށަށް އެކަން ނުވާނެތީ، ނުކުރެވޭނެތީ ނޫނީ ނުކެރޭތީ އެއްވެސް ނޫން."\n"ނިކް މަށަށް މައާފުދޭނެ އެއްވެސް ގޮތެއް ނެތްތަ؟ މި ގެއިން ދިޔުމުގެ ކުރިން އެކަން ވެސް ވޭތޯ ބަލާނަން." ނަޒީލް ވާހަކަ ދައްކަނީ އެއްވެސް އުންމީދެއް ނެތް ގޮތަކަށެވެ. އޭނާއަކީ އެގޭގައި ހުރި ދެ ދުވަހުގެ މެހެމާނެކޭ ބުނަން އުޅޭ ކަހަލައެވެ.\n"މަޑުކޮށްބަލަ." ނަޒީލް ހިނގައިގަތުމާއެކު ނިކާލް ގޮވައިލިއެވެ. "މަންމަ ނަޒީލަށް ހިތްހެޔޮކޮށްފިއްޔާ މަވެސް މަޢާފުކުރާނަން. އެހެންވީމަ މަންމައަށް ހަޤީޤަތް ކިޔައިދީ. އިންޝާއަށް އަދި ބައްޕައަށް ވެސް ކިޔައިދީ. އޭރުން ވެސް އެމީހުން ނަޒީލް ސަލާމަތްކުރަން ތިބިއްޔާ މަ ވެސް ހުންނާނީ އެމީހުންގެ ފަހަތުގައި. އެމީހުން މާފުދީފިއްޔާ މަގޭ މާފުވެސް ލިބުނީ ކަމުގައި ބަލާ. މިގޮތް ކިހިނެއްވާނީ؟"\nނަޒީލް ނުކުމެގެން ދިޔައީ އެ ޝަރުޠު ޤަބޫލުކޮށްގެންނެވެ. ނިކާލްއާ ދިމާއަށް އެހެން ނުބުނި ނަމަވެސް އޭނާގެ ހިތުގެ އަޑިން އެ ނިންމުމެއް ނިންމައިގެންނެވެ. އެގޮތަށް ކަންތައްކޮށްގެން ވެސް އޭނާ އެންމެންގެ ހިތް ހަލާލު ބޭނުންވެއެވެ. މަންމަމެންނަށް ހަޤީޤަތް އެނގިތިބެ އޭނާއަށް މަޢާފު ދީފިނަމަ ހިތަށް ތަސައްލީއެއް ލިބިގެންދާނެއެވެ. އާދައިގެ މަތިން އެރޭ ވެސް ނިދަން އަރާފައި ނަޒީލަށް އޮންނަން ޖެހުނީ ނުނިދިފައެވެ. އިންޝާ ހަމަޖެހިލައިގެން ނިދިއިރު ވެސް އޭނާގެ ލޮލަށް ނިދި ސަވާރުވާކަށް ނޫޅުނެވެ. އޭނާއަށް ކަންކަމާއި ވިސްނެނީއެވެ. ހަޔާތުގެ ބާކީބައި ޖަލުގައި ހޭދަކުރަން ޖެހިދާނެތީއެވެ. މެޑިކަލް ރިޕޯޓު ބަދަލުވެފައިވާކަމުގައި ވާނަމަ ނަޒީލަށް އެ އަދަބު ދެވޭނެކަމުގެ އިންޒާރު ފައިރޫޒް ވަނީ ދީފައެވެ. ފާއިތުވި ފަސް ދުވަހު ކުޑަގޮޅިއެއްގައި އޮންނަން ޖެހުމުގެ ސަބަބުން އޭނާ ވަނީ ނަފުސާނީ ގޮތުން ވަރަށް ބަލިކަށިވެފައެވެ. ފައިރޫޒްގެ ފަރާތުން މަންމަމެންނަށް ހަޤީޤަތް އެނގުމުގެ ކުރިން އެވާހަކަތައް މަންމަމެންނަށް ކިޔައިދޭނެ ގޮތަކާމެދު އޭނާ ވިސްނިއެވެ. މަންމަމެންގެ ކުރިމަތީގައި ހުރެގެން އެ މުޑުދާރު ވާހަކަތައް ކިޔައިދޭކަށް އޭނާއަކަށް ނުކެރޭނެއެވެ. ލިޔުމުން ހުރިހާ ވާހަކަތަކެއް ކިޔައިދީ މަޢާފަށް އެދެންވީ ހެއްޔެވެ؟ ނަޒީލަށް އެގޮތް ކަމުދިޔައެވެ.\nދެވަނަ ފަންގިފިލާގައި ހުންނަ އިލްހާމްގެ އޮފީސް ކޮޓަރީގެ ލިޔާ މޭޒު ކައިރީގައި މުޅި ރޭ އޭނާ ހޭދަކުރިއެވެ. އޭނާ އެ ގޯތި އެންމެނަށް ވަކިވަކިން ސިޓީ ލިޔުނެވެ. ސިޓީތައް ލިޔަމުން ދިޔައިރު ދެލޮލުން ފޭދެމުން ދިޔައީ ހޫނު ކަރުނައެވެ. އެ ދެލޯ ރަތްވެ ދިލަ އަރަމުން ދިޔައިރު ވެސް ދެލޮލުން ކަރުނަ ހުހެއް ނުވިއެވެ. ސިޓީތައް ލިޔެ ނިންމުމަށްފަހު ކޮންމެ ކޮޓަރިއެއްގެ ދޮރު ދަށަށް ދަށުން ސީޓީ ކޮއްޕާލާ ކޮޓަރި ތެރެއަށް ވާގޮތަށް ފޮނުވާލިއެވެ. އެމީހުން ހެނދުނު ހޭލާ ގޮތަށް އެންމެ ފުރަތަމަ ވެސް އެ ސިޓީތައް ކިޔަން އޭނާ ބޭނުންވީއެވެ. ޞަފިއްޔާގެ ކޮޓަރި ދޮރު ދަށުން ސިޓީ ފޮނުވާލުމަށްފަހު އެ ކޮޓަރި ދޮރު ކައިރީ އޭނާ އިށީނެވެ.\n"މަންމާ. އަހަންނަށް މާފު ކުރޭ. މަންމަ އުންމީދު ކުރި ކަހަލަ ދަރިއަކަށް އަހަންނަކަށް ނުވެވުނު. މަންމަގެ ފުރިހަމަ ލޯތްބާއި އަޅާލުމާއި ދިން ތަރުބިއްޔަތުގައި އަހަރެން ޖެހީ ކޮޅުފައިން. އަހަރެންނަކީ މުޑުދާރު، ގޮތްކުޑަ އަދި ހަޔާތްކުޑަ މީހެއް. ނިކް ކަހަލަ ބަސްއަހާ ކިޔަމަންތެރި ދަރިއަކަށް އަހަންނަކަށް ނުވެވުނު މަންމާ. މާފުކުރާތި. ހިތްހެޔޮކުރާތި." ނަޒީލް ގިސްލައި ރޮމުން އެ ސިޓީގައި އޭނާ ލިޔުނު ބައެއް ވާހަކަތައް ކިޔަމުން ދިޔައެވެ. ހީވާކަހަލަ އެވެ. އެއީ އެނާގެ ފަހުގެ ވަޞިއްޔަތެވެ. ދުލުން ބޭރުވާނެ އެންމެ ފަހު ބަސްތަކެވެ. އޭނާ އަމިއްލައަށް މަރުވާން ތައްޔާރު ވަނީއެވެ.\nދަންވަރުގެ އެ ހަމަހިމޭން ވަގުތުގައި އެ ވާހަކަތައް އަޑު އަހާނެ މީހެއް ނެތެވެ. އޭނާއަށް ހިތްވަރުދިނުމުގެ ގޮތުން ބަހެއް ބުނެލާނެ މީހެއް ވެސް ނެތެވެ. އެންމެން ވެސް އެމީހެއްގެ ކޮޓަރިއަށް ވަދެ ތިބީ އަރާމު ނިންޖަކުން ނިދާލައިފައެވެ. ދީޕިކާ ފިޔަވައެވެ. ނަޒީލްގެ މައްސަލަ އަލުން ތަޙުޤީޤުކުރަން ފެށުމުން އޭނާ ރަށަށް ދާން ރޭވި ރޭވުން ޖެހުނީ މަޑު ޖައްސައިލާށެވެ. ފަސްދުވަސް ފާއިތުވެގެން ދިޔަ ފަހުން އޭނާއަށް ފުރުމުގެ ހުއްދަ ލިބުމުން މާދަމާ ފުރަން އޭނާ ތައްޔާރުވަނީއެވެ. ފޮށި ތައްޔާރުކޮށް އަވަދިވެގެން ނިދަން އަރައި އޮންނަތާ އެތައް އިރެއްވީއިރު ވެސް އޭނާއަށް ނިދޭގޮތެއް ނުވިއެވެ. އެހެން އޮއްވައި މީހެއްގެ މަޑު ގިސްލުމެއްގެ އަޑު އިވުމާއެކު އޭނާގެ މެޔަށް ފިނިވެގެން ދިޔައެވެ. ބިރުގަތެވެ. ކުއްލިއަކަށް ތެދުވެގެން ގޮސް މުޅި ކޮޓަރި ތެރެ ދިއްލައި އަޅައިލިއެވެ. އެނދު މައްޗަށް އަރައި ކަނަކަށް ޖެހި މުޅިގައި ފޮރުވައިގެން ދޮރާ ދިމާއަށް ބަލަން އޭނާ އޮތެވެ.\nޖެހިގެން އައި ދުވަހުގެ މެންދުރުގެ ވަގުތު ވެހެމުން ދިޔަ ބޯ ވާރޭ ތެރޭގައި ނިކާލް އިނީ ހަރަކާތް ހުއްޓިފައެވެ. ލެއިން ތަތްތެޅިފައި އޭނާ އިނީ ހިރިލާނެ ވަރުވެސް ނެތިފައެވެ. (ނުނިމޭ)\nމެއި 4, 2021 21:35\nnazeel dhw maruvee ehenveema\nމެއި 4, 2021 22:32\nހެޔޮނުވާނެ އިލްހާމް ގެ ކުށް ފަޅާއަރުވާލަބަ. ސަފިއްޔާ އަށް ވޯތެއް ނޫން އެކަހަލަ ނުބައި މީހަކާ އެއްކޮށް އުޅޭކަށް


Hageegee vaahaka: Hithuge Aadheys - vNews.mv\nހަގީގީ ވާހަކަ: ހިތުގެ އާދޭސް\nއައިޝަތު އިބްރާހީމް 02 February 2021, 17:18\nމިއީ މަންމަން ކުއްޖެއްގެ ހަޔާތުގެ ތެރެއިން އެކުއްޖާއަށް ކުރެވޭ އިހްސާސްތައް މުޖުތަމަޢުއަށް ހާމަކޮށްދިނުގެ ބޭނުމުގައި ލިޔެފައިވާ ހަޤީޤީ ވާހަކަ ކޮޅެކެވެ.\n"އަހަރެން ސްކޫލްގައި ކިޔަވަން އުޅުނު ދުވަސްވަރު ފިލާވަޅު ދަސްނުކޮށްގެން ފިލާވަޅު ދަސްނުކުރާ ކުދިންނާއެކު އެއްދުވަހަކު ސްކޫލު ނިމުމުން އަހަރެން ސްކޫލްގައި ކޮޅަށް ބެހެއްޓި. އަދި އަހަރެންގެ މަންމައަށްގުޅައި އެއްދުވަހުވެސް ދޭ ފިލާވަޅު ޓީޗަރަށް ނުކިޔައިދޭކަމަށް ބުނެ ބައްދަލުކުރުމަށް އެދުނު. އެއީ އަހަރެމެން ރަށު ޓީޗަރެއް. އޭރުވެސް ޓީޗަރަކަށް އަހަރެންނަކީ މަންމަން ކުއްޖެއްކަމެއް ނޭނގެ. ޓީޗަރަށް މިވާހަކަތައް ކިޔައިދޭނެ ގޮތެއްވެސް އަހަރެންނަކަށް ނޭގުނު. އަހަރެން ވަރަށް ދެރަވި."\nއަހަރެންނަކީ ރާއްޖެތެރޭގެ ރަށެއްގައި އާދައިގެ ދިރިއުޅުމެއް އުޅެމުންދާ މަންމަން ކުއްޖަކީމެވެ. އަހަރެންނަކަށް އެއްވެސް މީހެއް ދައްކާވާހަކައެއްގެ އަޑެއް ނީވެއެވެ. ވާހަކައެއް ނުދެއްކެއެވެ. ނަމަވެސް ކުޑައިރުއްސުރެން ފެށިގެން މައިންބަފައިން ކައިރީގައި އުޅެން ޖެހުމުން އަތުގެ އިޝާރާތުން މިއަދު ވާހަކަ ދައްކާ ހެދުމަކީ އަހަރެންނަށް ވަރަށް ވަސޭހަ ކަމެކެވެ. އަހަރެންގެ ހުރިހާ ރައްޓެހިންނާއި އަވަށްޓެރިންނަށްވެސް އަތުގެ އިޝާރާތުން އަހަރެންނާއި ވާހަކަ ދައްކަން އެނގޭތީ މަންމަން ކުއްޖެއްގެ އިހްސާސް އަހަރެންނަށް ނުކުރާ ކަހަލައެވެ.\nނަމަވެސް ބައެއް ފަހަރު ނުދަންނަ މީހުން އުޅޭ ތަންތާނގައި އަހަރެން އަތުގެ އިޝާރާތުންވެސް ވާހަކަ ދައްކައެއް ނޫޅެމެވެ. އެމީހުންނަކަށްވެސް އަހަރެންގެ އުޅުމުން އަހަރެންނަކީ އަޑުނީވޭ ވާހަކަ ނުދެއްކޭ މަންމަން ކުއްޖެއްކަމެއް ނޭނގޭނެއެވެ. ރައްޓެހިންނާއެކު ކުޅެ ސަކަރައި ޖެހުމަކީވެސް އަހަރެން ވަރަށް ކުރާހިތްވާ ކަމެކެވެ. ނަމަވެސް ރައްޓެހިން ދައްކާ މަޖާ ވާހަކަތަކެއް އަހަރެންނަކަށް ނޭގެއެވެ. އެކުދިން ހޭންފެށުމުން އަހަރެންވެސް ހެމެވެ. ބައެއް ފަހަރު ރައްޓެހި ކުދިން ކުރާ ކަންތައްތައް އަހަރެން ކުރަން މަސައްކަތްކުރަމެވެ.\nމިގޮތުން އަހަރެން ކުޑައިރު އެއްދުވަހަކު ރައްޓެހި ކުދިންތަކެއް ފަޅޯ އޮނަކުން ސައިބޯނި ބޮކި އަރުވަމުން މަޖާކުރަން ފެށީމާ އެކަންވީ އަހަރެންނަށްވެސް މަޖާކަމަކަށެވެ. އެހެންވެ ގެއަށްގޮސް ތައްޓަކަށް ސައިބޯނި ގިރައިގެން ފަޅޯ އޮނެއް ހިފައިގެން ނިކުމެ އަހަރެން ބޮކި އަރުވަން މަސައްކަތް ކުރީމެވެ. ނަމަވެސް އެކުދިން ބޮކިއަރުވަން ފަޅޯއޮނަށް ފުމެނީކަމެއް ނުވަތަ އެތެރެއަށް ދަމަނީކަމެއް އަހަރެންނަކަށް ނޭގުނެވެ. އަހަރެން ސައިބޯނިތަށީގެ ތެރެއަށް އޮނުގެ އެއްކޮޅުލައި އެތެރެއަށް ދަމަން ފެށުމުން އަހަރެން ހާސްވާން ފެށިއެވެ. އަދި ބޮލަށް އެނބުރުން އަރައި ހޭނެތުނެވެ.\nހޭވެރިކަން ވީއިރު ރަށު މިސްކިތު މުދިމު އަހަރެންގެ ކައިރީގައި އިށީދެލައިގެން އިނެވެ. ގޭގެ އެދެއްގައި މައްޔިތެއް ފަދައިން އަހަރެން ބާއްވާފައި އޮތެވެ. އޭރު ރައްޓެހިންނާއި އަވަށްޓެރިން ޖަމާވެ، މުޅި ގެ އޮތީ ފުރާލާފައެވެ. ހީވަނީ މީހަކު މަރުވެގެން މޫނުބަލަން އައިސް އުޅޭހެންނެވެ. އެމީހުންގެ މޫނުމަތިން ވެރިވެފައިވަނީ މާޔޫސްކަމެވެ. އަހަރެން ހަމަޔަކަށް އެޅުމުން ރައްޓެހިންގެ ފަރާތުން އެނގުނީ ސައިބޯނި ފެން ބޮއެގެން އަހަރެން މަރުވީކަމަށެވެ. އަދި އަހަރެންގެ ބޯދަށުން ބާލީސް ދަމައިގަތް ވާހަކައެވެ.\nނަމަވެސް އަހަރެންނަށް ހޭވެރިކަން ވުމުން އެންމެންގެ މޫނުމަތިން އުފާވެރިކަމުގެ ކަރުނަތައް ފައިބަމުން ދިޔަ މަންޒަރު އަހަރެންނަށް ފެނުނެވެ. އަހަރެން ދެވަނަ ފަހަރަށް ދުނިޔެއަށް އައިކަހަލައެވެ. އެދުވަހުން ފެށިގެން އަހަރެންނަކީ އެހެން މީހުން އުޅޭހެން އުޅެވޭނެ މީހެއް ނޫންކަމަށާއި މަންމަން ކުއްޖެއްކަން އަހަރެންގެ މަންމަ އަހަރެންނަށް އަންގައިދިނެވެ. އޭގެފަހުން ކުދިންކުރާ މިޒާތުގެ ކަންކަން ކުރުމަށް އަހަރެން ފަސްޖެހުނެވެ. ނަމަވެސް ސްކޫލްގައި އެއްކުލާހެއްގައި އުޅޭކުދިންނާއެކު ބޭރަށްގޮސް ސަކަރައިޖަހާ މަޖާކޮށް ހަދަމެވެ.\nއަހަރެން ސްކޫލަށް ވަރަށް ދާހިތްވެއެވެ. އަހަރެންގެ ކުލާސް ޓީޗަރަކީ އަހަރެން ދަންނަ އަހަރެމެންގެ ގެއާއި ޖެހިގެން ދެގެ ދޫކޮށްފައި ހުންނަ ގެއެއްގެ މީހެކެވެ. ނަމަވެސް ކުލާސްތެރޭގައި އަހަރެން ކުދިންނާ ވާހަކަ ދައްކާ ނުހާދާތީ އާއި ދުވަހުން ދުވަހަށްދޭ ފިލާވަޅުތައް ދަސްނުކުރާތީ އެޓީޗަރު ހުންނަނީ އަހަރެން ދެކެ ރުޅިއައިސްފައެވެ. ފިލާވަޅު ދަސްނުކުރާ ކުދިންގެ ލިސްޓަށް އަހަރެންގެ ނަން އަރުވާފައެވެ.\nނަމަވެސް ކުލާހުގައި އެޓީޗަރު ކިޔަވައިދޭތާ މިހާދުވަސް ވީއިރުވެސް ކުއްޖެއްގެ ފަރާތުންވެސް އެޓީޗަރަށް އަހަރެންނަކީ އަޑުނީވޭ، ވާހަކަ ނުދެއްކޭ މަންމަން ކުއްޖެއްކަން ނޭނގޭތީ އަހަރެން ހައިރާންވިއެވެ.\nމިގޮތުން އެއްދުވަހަކު ސްކޫލު ނިމުމުން ފިލާވަޅު ދަސްނުކުރާ ހުރިހާކުދިން ސްކޫލްތެރޭގެ އެކި ތަންތާނގައި ފޮތް ހިފައިގެން ކޮޅަށް ބޭތިއްބިއެވެ. އަހަރެންވެސް އެލިސްޓްގައި ހިމެނުނެވެ. އަދި މިހުރިހާ ކުދިންގެ ބެލެނިވެރިންނާއި ޓީޗަރު ބައްދަލުކުރަން ބޭނުންވާކަމަށް މިކުދިންގެ ގޭގެއަށް އެންގިއެވެ. އަހަރެންގެ މަންމައަށްވެސް ޓީޗަރާއި ބައްދަލުކުރުމަށް އެންގިއެވެ. މިކަން މަންމައަށް އެންގިތާ މާގިނައިރެއްނުވެ މަންމަ ސްކޫލުދޮށަށް އައިސް ޓީޗަރާއި ބައްދަލުކުރިއެވެ. (ނުނިމޭ)\nއެޑިޓަރުގެ ނޯޓު: މި ވާހަކައިގެ އަނެއްބައި ޝާއިއު ކުރެވޭނީ އަންނަ ހަފްތާގެ އަންގާރަ ދުވަހުއެވެ.


Jennifer Ge Inzaareh "Mihaaru" Noohah! - Vaguthu\nއައިލެންޑް އޭވިއޭޝަންގެ ޑެޕިއުޓީ މެނޭޖިން ޑިރެކްޓަރު އަދި އެމްޑީޕީގެ އެކްޓިވިސްޓް އައިޝަތު ޖެނިފާ "މިހާރު" ނޫހަށް އިންޒާރު ދެއްވައިފިއެވެ.\nޖެނިފާ "މިހާރު" ނޫހަށް އިންޒާރު ދެއްވާފައި މިވަނީ ނަފްރަތު ބިލާ ގުޅިގެން އެ ނޫހުން ޝާއިއު ކުރި ހަބަރެއް ރީޓުވީޓު ކުރައްވަމުންނެވެ.\n"މިހާރު" ނޫހުން ލިޔެފައިވާ ހަބަރުގައި ވަނީ މީހުންގެ އަގީދާއާ ގުޅުވައިގެން ނަފްރަތު އުފެއްދުމަކީ ކުށަކަށް ހަދަން ގާނޫނުލްއުގޫބާތަށް ބަދަލު ގެންނަން ސަރުކާރުން ހުށަަހެޅި ބިލަށް އިސްލާމިކް މިނިސްޓްރީ އާއި ޕްރޮސެކިއުޓާ ޖެނެރަލްގެ އޮފީސް އަދި ހިއުމަން ރައިޓްސް ކޮމިޝަން އޮފް މޯލްޑިވްސް (އެޗްއާރްސީއެމް)ގެ ލަފާ ހޯދަން ރައްޔިތުންގެ މަޖިލީހުގެ ކަމާ ބެހޭ ކޮމިޓީން ނިންމާފައިވާ ކަމަށެވެ.\nއެ ޓްވީޓްގައި ޖެނިފާ ވަނީ ނަަފްރަތު ބިލުގެ ވާހަކަ ދައްކަން "މިހާރު" ނޫހުން ހުއްޓާލާނީ، އެ ނޫހުގެ ނޫސްވެރިއެއް މަޖީދީމަގު މެދުގައި މަރާލާފައި އޮއްވާ ފެނުމުންތޯ ސުވާލު ކުރައްވައިފައެވެ.\n"ކިހާ ދެރަކަމެއް މިހާރު ނޫސް. ކަލޭމެން ނަފްރަތު ބިލް އޭ ކިޔައިގެން ތި ކުޅޭ ގޭމް ހުއްޓާލާނީ ކަލޭމެންގެ މީހެއް މަޖީދީމަގު މެދުގައި މަރާލީމަތަ؟" ޖެނިފާ ވިދާޅުވެފައިވެއެވެ.\nKihaa dhera kameh @Mihaarunews .\nKaleymen Nafrathu Bill ey kiyaigen Thi kulhay game huhtaa laanee Kaley men ge meeheh Majeedhee Magu Medhu ga maraalee ma tha ? https://t.co/NcZVlf4eEz\n— Aishath Jennifer ⚖ (@JenniferAishath) June 16, 2021\nޖެނީފާގެ މި ވާހަކަތަކާ ގުޅިގެން މީޑިއާ ކައުންސިލްގެ ރައީސް ޝަހުބާން ފަހުމީ "ވަގުތު" އަށް ވިދާޅުވީ ސަރުކާރުގެ އިސް މަގާމެއްގައި ހުންނެވި ބޭފުޅެއް ނޫހަކަށް ނިސްބަތްކޮށް އެފަދައިން ވިދާޅުވުމަކީ ބަލައިގަނެވޭނެ ކަމެއް ނޫން ކަމަށެވެ. އަދި އެއީ ނޫސްވެރިކަމުގެ މިނިވަންކަަމަށް ހުރަސްއެޅުން ކަން ފާހަގަކުރައްވަމުން އޭނާ ވަނީ އެ މައްސަލަ ބަލަމުންދާ ކަމަށް ވިދާޅުވެފައެވެ\nޝަހުބާން ވިދާޅުވި ގޮތުން މިއަދު އެ ކައުންސިލްގެ ބައްދަލުވުމެއް އޮންނާނެއެވެ. އެ ބައްދަލުވުމުގައި މި މައްސަލައާއި ގުޅޭޭ ގޮތުން މަޝްވަރާ ކުރައްވާނެ ކަމަށް ވިދާޅުވިއެވެ. އަދި މިހާރު އެ މައްސަލާގައި ކުރިއަށް ދާނީ ކިހިނެއްތޯ ފުލުހުންނާ މަޝްވަރާ ކުރަމުންދާ ކަމަށާއި، "މިހާރު" ނޫހުން އެކަމާއި މެދު ދެކޭ ގޮތްވެސް ބަލާނެ ކަމުގައި ވިދާޅުވިއެވެ.\nނޫހަކުން ލިޔާ ހަބަރަކާއި މެދު ހިތްނުތަނަވަސްވާ ނަމަ، އެ ކަން އުސޫލުގެ ތެރެއިން ކުރެއްވުމަށް އޭނާ ވަނީ އިލްތިމާސް ކުރައްވާފައެވެ. މީޑިއާ ކައުންސިލުން އެކުލަވާލާފައިވާ އުސޫލުތަކާއި ގަވާއިދުތަކާއި ހިލާފަށް ހަބަރެއް ލިޔެފައި ވާނަމަ އެކަން އެ އިދާރާއި ހިއްސާކުރެވެން ޖެހޭނެ ކަމަށް އޭނާ ވިދާޅުވިއެވެ. އަދި އެއާ ހިލާފަށް އެ ނޫހަށް އިންޒާރުދީ، ދިނުމަކީ ވަރަށް ބޭއަދަބީ ސިފައެއް ކަން ފާހަގަކުރެއްވިއެވެ.\nސަރުކާރު ފަރާތުން ގާނޫނުލްއުގޫބާތަށް މި އިސްލާހު ހުށަހެޅުއްވީ ތުޅާދޫ ދާއިރާގެ އެމްޑީޕީގެ މެމްބަރު ހިސާން ހުސައިނެވެ. އެ ބިލުގައި ފުރަތަމަ ކިޔުން މިދިޔަ މަހުގެ 31 ގައި ވަނީ ރައްޔިތުންގެ މަޖިލީހުގަައި އިއްވައިފައެވެ.\nނަފްރަތުގެ އަމަލު ހިންގުމަކީ ކުށެއް ކަމުގައި ގާނޫނުލްއުގޫބާތުގައި ކަނޑައަޅާފައިވާ މި ބިލުގައިވާ ގޮތުން އާންމު ތަނެއްގައި ވަކި މީހަކީ އިސްލާމް ދީނާ ހިލާފަށް އުޅޭ، ނުވަތަ އިސްލާމް ދީނާ ދެކޮޅު މީހެއް ކަމަށް ތުހުމަތު ކުރުމާއި އިސްލާމީ އަގީދާއާ ގުޅުވައި މުޖުތަމައުގައި މީހަކާ މެދު ނަފްރަތު އުފެއްދުމަކީ ޖިނާއީ ކުށެކެވެ.\nމި ބިލަކީ "ލާދީނިއްޔަތު" ފެތުރުމުގެ ޖާގަ ހުޅުވާލަދޭ ގޮތަށް އޮތް ބިލެއް ކަމަށް ބުނެ ގިނަ ބަޔެއްގެ ފާޑުކިއުން ވަނީ އަމާޒުވެފައެވެ. އަދި ބިލު މިހާރު އޮތް ގޮތުން ޚިޔާލު ފާޅު ކުރުމުގެ މިނިވަން ކަމަށް ހުރަސް އެޅިގެންދާ ކަމަށް ބައެއް ފަރާތްތަކުން ދެކެއެވެ.\nނޫސްވެރިންގެ އެވޯޑް: މައްސަލައިގެ ޝަރީއަތް މާދަމާ ހެނދުނު\nޖޫން 16, 2021 13:01\nއޭނައަށް އެނގިފައި އޮންނަނީ މީހުންމަރަނީ ހަމައެކަނި ދީނީ މީހުންކަމަށް ވެދާނެ. ލާ ދީނީ މީހުން އާނމުކޮށް މީހުންމަރަނީ.....\nޖޫން 16, 2021 15:45\nއެއީ އިންޒާރެއް ނޫން، ސުވާލެއް ކޮށްލީ ކަލޭމެން ނަފުރަތިގެ ބިލާ އެހާ ދެކޮޅުވެގެން ތިޔަ އުޅޭ ކަންތައް ހުއްޓާނީ ކަލޭމެންގެ މީހަކު މަޖީދީ މަގިގަ މަރާލީމަހެއްޔޭ؟ އެބަހީ ހައްދުފަހަނަ އެޅި މީހެއްގެ ހަމަލާއެއް އަރައި މަރުވީމަހޭ.. އެބަޔަކު މާނަކުރާ ގޮތަކަށް ކުރަން؟ މިސަރުކާރުގަ ބެސް ދެން އަންނަ ސަރުކާރުގަވެސް ތިޔަ ކަން ކިތަންމެ ބޮޑުވަރު ވިޔަސް ކުރާނެކަމެއް ނޯންނާނެ\nޖޫން 16, 2021 18:49\nޖެނިފާ ބުނީމަ ނުވޭ އިންޒާރަކަށް އެހެން މީހެއް ހުނިނަމަ ވީސް\nޖޫން 16, 2021 13:17\nވަޒީފާގެ މަސްއޫލިއްޔަތު އަދާކުރަންޖެހޭނު.\nޖޫން 16, 2021 13:23\nސީދާ ހެޔޮނިޔަތުގަ ބުނި އެއްޗެކޭ ބުނީމަ ޕީޖީ ބުނާނީ އުންސުރު ނެތޭ ނިޔަތް ރަނގަޅުވީމާ އެނިމުނީއޭ، މީމިކަން ވާނެ ގޮތް މީ ސަދޫމް ގާނޫނު ހިންގާ އުސޫން ގާނޫން ހިނގާ ގައުމެއް،\nތިއޮތީ ސީދާ މަރުގެ އިންޒާރު ދީފަ\nޝަހިންދާ ހައްޔަރު ކުރާށޭ ބުނި މީހުން ވެސް ހައްޔަރު ކުރި\nޖެނީފާ މަރުގެ އިންޒާރު ދިނީމަވެސް ހައްޔަރު ނުކުރެވުނު. އިނސާފު\nޖޫން 16, 2021 13:36\nފުރަތަމަ އައުރަ ނިވާކޮށްގެން ނިކުމެ އަންގަ ހާވާނަމަވެސް ރަންގަޅު\nމީމިސަރުކާރުގެ އިސްމަޤާމްތަކުގަ ތިބިމީހުންގެ ފެންވަރަކީ މިމީހުން ހެޔޮ ކޮންމެމީހަކާދިމާލައް ކޮންމެ އެއްޗެއްކިޔަސް އެއީ އެމީހުންދެކޭގޮތުން އެމީހުންނައް ލިބިފައިވާ ހައްގެއް އެހެންމީހަކު މިމީހުންނާދިމާލައް އެއްޗެއް ބުނެފިތަ އެއީ ނާއިންސާފް އެއީ ހައްގުންކަމަކާނުލާ ބުނިއެއްޗެއ ހަމަސީދާ ޔަހޫދީންގެ ގޮތް\nޖޫން 16, 2021 13:49\nތި ހުންނނީ ލާދީނީ އެމް ޑީ ޕީ މީހުންގެ ފެންވަރު ޖާހިލު ކަމުގެ އިންތިހާ\nޖޫން 16, 2021 14:29\nމިހާތު ވަރަށް ސާފު. ރާއްޖޭގަ ނުރުބަވެރި އަމަލުތައް ހިންގަނީ ކޮންބަޔެއްކަން، ތަންތަން ރޯކުރަނީ ކޮންބަޔެއްކަން. ތިޔަ މަންޖެ އަވަހަށް ހައްުޔަރުކޮށް ވަޒީފާއިން ވަކިކޮށް މައްސަ؛ލަ ތަހުގީގު ކުރަން ގޮވާލްން. މި އަށް ވުރެ ފާޅުގަ ނަފުރަތުގެ އަމަލެއް ދައްކަބަލަ، ނިރުބަވެރި އަމަލެއް ދައްކަބަލަ، އިސްލާމްދީނުގަ ފުރާނައަކީ ހާދަ މުގައްދަސު އެއްޗެކޭ. މިކަން ނުދަނެ ނުވަތަ އެހެން މީހުންގެ ހައްގުތަކަށް އިހުތިރާމު ނުކޮށް މިފަދަ ގޮވުންތައް މި ގޮވަނީ މި ބިލުގެ ދިފާއުގަތަ؟ ލަދުން ބޯ ހަލާކު!\nޖޫން 16, 2021 14:47\nޖޫން 16, 2021 15:06\nނަފްރަތުގެ އަމަލު ހިންގަން މެދުވެރިވާ ސަބަބު އެއީ މި އެމްޑީޕީ މީހުން އެއްގޮތަކަށްވެސް ބަލަން ބޭނުންވާ އެއްޗެއް ނޫން. މީހަކު ލާދީނީ ވާހަކަ ދެއްކީމަ އެހެން ބުނި މީހާގެ މައްސަލަ ނުބަލާ އެމީހާއާ ދިމާލަށް ލާދީނީއޭ ބުނި މީހާގެ މައްސަލަ ބަލަން މިޖެހެނީ މިމީހުން ދީނަށް އޮންނަ ލޯތްބެއްގެ ބޮޑުކަމުންނޯ.\nޖޫން 16, 2021 17:10\n.ތިކަން ބަލަން އުޅޭނެ ކަމެއްނެތް ތިކަމެއްނުވާނެ..އެއައްވުރެ ޖެނީމާގަދަވާނެ..\nޢަމިއްލައަށް މުސާރަ ބޮޑު ކުރި މީހެއްގެ އަޚުލާގެއް ނުހުންނާނެ....ކުންފުނި ބަނގުރޫޓް ވަމުން ދާއިރުވެސް\nބަލާނީ މީހުންނާއި ދިމާ ކުރެވޭތޯ...\nޖޫން 16, 2021 15:24\nމީނާ އަވައް ހައްޔަރުކުރޭ.. އެހެރަކިޔަނީ ޓެރަރިޒަމް ހިންގުމައް ގޮވާލަމުން\nޖޫން 16, 2021 15:26\nމާދަމާ އޭނާގެ ފަރާތުން ތިޓްވީޓް ތަރުޖަމައު ކުރާއިރު އޮންނާނީ ނޫސްވެރިްނަށް ތަމްރީން ޕްރޮގްރާމެއް ހިންގަން އޭނާ ސްޕޮންސަރ ކުރިކަމަށް\nޖޫން 16, 2021 15:59\nމަގާމު ލިބުނީ ގާބިލުކަމަކުންނެއްނޫން މުޒާހަރާތަކުގައި ދެއްކި ލަދުކުޑަ ހަރަކާތްތަކުގެ ސަބަބުން. މިއަދު އެގެންދަނީ ވަޒީފާގެ ހައްގުގައި ހަޔާތެއް ނެތް ކުޅަދާނެކަން ދައްކަމުން. އަބުރުވެރި އަންހެނުންނަށް ވެސް ހުތުރު.\nޖޫން 16, 2021 16:06\nމަސްތުވާތަކެތީގަ ކިތަށް މަރުގެ މައްސަލަ؟ ކޮންކަމެއް ސަރުކާރަށް ކުރެވުނީ ؟ ތިޔަ ބިލަކީ އަސްލު ގޭމަކީ.\nޖޫން 16, 2021 16:38\nސަބަބަކަށްވަނީ އޭނަޔަކީވެސްއެގްރޫޕްމީހެއް އެންމެގެރޭވުމެއްގެމަތިން ހުށަހަޅައިގެންއުޅޭބިލެއް އެބިލާއިދިކޮޅައްއަނގައިންބުނާކޮންމެމީހަކާވެސް މިމީހުން އިދިކޮޅުވާނެ އެއީސުވާލުއުފައްދަން ޖެހޭކަމެއްނޫން\nޖޫން 16, 2021 17:04\nމި މަރުގެ އިންޒާރު އް ނޫންބާ؟\nޖޫން 16, 2021 17:34\nސަރުކާރުގެ މަތީފަޑިގައި ތިބެގެން މި މީހުންނަށް ކޮނަމެވާހަކައެއްވސް ދެއްކޭނެ. ރޯޔަލްއޭ ކިޔައިފައި ތިމައްސަލައަށް ވާނެގޮތް ބަލަންތިބޭތި\nޖޫން 16, 2021 18:08\nޖެނިފަރ އެއީ ދިވެއްސެއްތޯ. ދިވެހިންނަށް ނުކިޔާ ނަމެއްވީމާ އަހާލެވުނީ.\nޖޫން 16, 2021 18:39\nމިގޮއި މުޒާހަރާތަކަށް ދާއިރު އަޅާފައި ހުންނަ ހެދުމުންވެސް އެނގޭނެ މިގޮއި މީ ކޮންކަހަލަ ފިކުރެއްކަން. ކިރުބޯ ޅަދަރިން ގެ ހެދުމުގެ ވާކޮޅުވެސް އެއަށް ވުރެ ފުޅާވާނެ ތޯއްޗެ.\nކަނބުލޯ މިއީ ވަގުތީ ތަނެއް. ދާއިމީ ގޯތި އޮތީ މާދަމާ. މުސްލިމު ކަނބަލުން ގޮތަށް ހެނދުންވެސް އަޅާލަމާ . ފަހުން ފުރުސަތު ނުލިބިދާނެ\nޖޫން 16, 2021 18:41\nރޯޔަލް ބޭފުޅުންނައް ބޭނުން އެއްޗެއް ބުނެވޭނެ އަދި ކުރެވޭނެވެސް މެ އެކަމަކުއެއީ ނިކަމެއްޗެއް ބުނި އެއްޗެއްނަމަ މިހާރު އޮންނާނީ ކުޑަގޮޅީގަ.\nޖޫން 16, 2021 19:57\nދެން ޖެނިފާ މިހާރު ނޫސް ނުބެލީމަ ނިމުނީނު. ކާކުތަ ބުނީ ނޫސް ބަލާށޭ؟\nޖޫން 16, 2021 21:21\nޖޫން 16, 2021 21:29\nމީޑިޔާ ކައުންސިލަކީ ކެްްވާ ބައެއްތަ؟ މިދިޔަ 2-3 އަހަރުތެރޭ ޕީޕީ އެމް ގެ އެކްޓިވިސްޓުންނަކެއް ވަރަށް ފާޅުކޮށް އެމްޑީޕީގެ އިސްމީހަކު ކޮށާލަންވެސް ބުނި. ޢެވާހަކަ ކީއްވެ ބޮޑު ސުރުހީގަ ނުޖެހީ. ޟައްސަލަ ނުބެލީ. ޝަހުބާނު ތީ ފޫހި މީހެއް.


Raees, Saloon Thakuge Issverinna Bahdhalu Kurahavaifi - Vaguthu\nމާލޭގައި ހިންގާ ސެލޫންތަކަށް ކޮވިޑް-19 ގެ ހާލަތާ ގުޅިގެން ކުރިމަތިވެފައިވާ ގޮންޖެހުންތަކާއި ސެލޫން ހިންގާ ފަރާތްތަކުގެ ހުރި ކަންބޮޑުވުންތައް ރައީސް އިބްރާހިމް މުހައްމަދު ސޯލިހާއި ހިއްސާކުރައްވައިފިއެވެ.\nބަލިމަޑުކަމުގެ ހާލަތާ ގުޅިގެން މާލޭގައި ހިންގަމުން އަންނަ ގިނަ ސެލޫންތަކަށް ވަނީ މާލީ ގޮތުން ބޮޑެތި އަސަރުތަކެއް ކޮށްފައެވެ. ކޮވިޑް-19 ކޮންޓްރޯލް ކުރުމަށް އަޅާފައިވާ ފިޔަވަޅެއްގެ ގޮތުން މިހާރު ވެސް ސެލޫންތައް ވަނީ ބަންދުކޮށްފައެވެ.\nސެލޫންތަކުގެ ވެރިން ރައީސްއާ އެކު އޮންލައިންކޮށް ބޭއްވި ބައްދަލުވުމުގައި، ސެލޫންތަކަށް ކުރިމަތިވެފައިވާ މާލީ ދަތިތައް ވަނީ ރައީސްގެ ސަމާލުކަމަށް ގެނެސްފައެވެ. ސެލޫންތައް ހިންގުމުގައި ދިމާވެފައިވާ ގޮންޖެހުންތަކާއި އެކަމުން އަރައިގަންނަން ކުރެވިދާނެ ކަންތައްތައްތަކާއި ގުޅޭ ގޮތުން ސެލޫންތަކުގެ ވެރިން ރައީސްއާ މަޝްވަރާ ކުރެއްވެވިއެވެ. ބައްދަލުވުމުގައި މާލޭގެ ބޮޑެތި ސެލޫންތަކުގެ ވެރިން ބައިވެރިވެވަޑައިގެންނެވިއެވެ.\nThe President met with salon owners to explore how to address the issues that the industry is dealing with asaresult of the Covid19 pandemic.\nHe assured them that the suggestions they made would be considered in the 'ease-plan' that is being developed. pic.twitter.com/TV8oxVJE8e\n— Mabrook Azeez (@MvSpokesperson) June 15, 2021\nއެ ފަރާތްތަކުގެ ހުރި ކަންބޮޑުވުންތައް އޮޅުން ފިލުވައި އެކަންތައްތަކަށް ހައްލެއް ހޯއްދެވުމަށް މަސައްކަތް ކުރައްވާނެ ކަމުގެ ޔަގީންކަން ރައީސް ދެއްވާފައިވާ ކަމަށް ރައީސް އޮފީހުން މައުލޫމާތުދެއެވެ.\nކޮވިޑް-19 އާ ހެދި އިގްތިސާދީ ގޮތުން ކުރިމަތިވި ލޮޅުންތަކުގެ ސަބަބުން ވިޔާފަރިތަކަށް ފޫނުބެއްދޭ ވަރުގެ ބޮޑެތި ގެއްލުންތަކެއް ވަނީ ކޮށްފައެވެ. އެ ފަރާތްތަކަށް އެހީވެ ދިނުމުގެ ގޮތުން ސަރުކާރުން މިހާރުވެސް މަސައްކަތްތަކެއް ކުރެވެއެވެ.\nބޭންކުތަކުން ވަނީ ވިޔަފާރިތަކުން ނަގާފައިވާ ބައެއް ލޯނުތައް ދައްކަން ޖެހޭ މުއްދަތު ފަސްކޮށްދީފައެވެ.


Beyadhabee Baheh Beynun Kurumun Netflix Ge Vazeefa In Vakikohfi - Vaguthu\nބޭއަދަބީ ބަހެއް ބޭނުންކުރުމުން ނެޓްފްލިކްސް ގެ ވަޒީފާއިން ވަކިކޮށްފި\n"ނެޓްފްލިކްސް" ގެ ހުރިހާ މެންބަރުން ހާޒިރުވެ ތިބި މީޓިންއެއްގައި ބޭއަދަބީ ބަހެއް ބޭނުންކުރުމުން މީހަކު ވަޒީފާއިން ވަކިކޮށްފި އެވެ.\n"ނެޓްފްލިކްސް" ގައި6އަހަރު ދުވަހު ހިދުމަތް ކޮށްދިން ޖޯނަތަން ފްރިޑްލެންޑް ވަޒީފާއިން ވަކިކޮށްފައި ވަނީ ސްޓާފް މީޓީންއެއްގައި ހުރިހާ އެންމެނާ މުހާތަބުކޮށް ބޭއަދަބީ ބަހެއް ބޭނުންކޮށްފައި ވާތީ ކަމަށް ރިޕޯޓްތައް ބުނެއެވެ.\nއަދި އޭނާ ވަޒީފާއިން ވަކިކުރިއިރު ހުންނެވީ ނެޓްފްލިކްސްގެ ޕީއާރް ޗީފް ކޮމިއުނިކޭޝަން އޮފިސަރ ގެ ގޮތުގައި އެވެ.\nފެބްރުއަރީ 2011 ވަނަ އަހަރު ނެޓްފްލިކްސްއާއި ގުޅި ވަޒީފާގައި ރަނގަޅަށް މަސައްކަތް ކުރުމުގެ ސަބަބުން އަހަރެއް ތެރޭގައި ވަނީ މަތީ މަގާމަކަށް ޕްރޮމޯޓްކޮށްފައި އެވެ.\nރިޕޯޓްތަކަށް މައުލޫމާތުދެމުން ޖޯނަތަން ބުނިގޮތުގައި އޭނާގެ ޓީމްއާއި މުހާތަބުކޮށް އޭނާ ވާހަކަ ދައްކާފައިވާ ބޭއަދަބީ ބަސް އޭނާ ބުނީ މަޖަލެއްގެ ގޮތުގައި ކަމަށެވެ. އަދި އެކަމާއި ހިތްހަމަނުޖެހިގެން ވަޒީފާއިން ވަކިކުރުމަކީ ލިބުނު ވަރަށް ބޮޑު ދެރައެއް ކަމަށެވެ. ނަމަވެސް މި ވޭތުވެދިޔަ އަހަރުތަކުގައި އެ ވަޒީފާގައި އުޅުމުގެ ފުރުސަތު ލިބުމަކީ އުފާވާ ކަމަށް އޭނާ ބުނެފައި ވެއެވެ.\nއެހެން ނަމަވެސް ނެޓްފްލިކްސް އަކީ ތަނުގެ މުވައްޒަފުންނަށާއި މީހުނަށް އިހްތިރާމްކުރާ ތަނުގެ ނަން ހަޑިވާ ގޮތަށް ވާހަކަ ދެކެވިއްޖެނަމަ އެކަމަކާ އަޅާނުލައި ހުންނާނެ ފަދަ ކުންފުންޏެއް ނޫންކަން މިކަމުންވެސް ހާމަވެގެން ދެއެވެ.


Chelsea balikoh Liverpool reyhugai kuri ah\nލިވަޕޫލަށް ދެ ލަނޑު ކާމިޔާބު ކޮށްދިން ސެޑިއޯ މާނޭ އުފާފާޅު ކުރަނީ\nއެއް ކުޅުންތެރިޔަކު މަދުކޮށް ކުޅުނު ޗެލްސީގެ މައްޗަށް 2-0 ގެ ނަތީޖާއަކުން ކާމިޔާބު ހޯދައި ޕްރިމިއާ ލީގްގެ ޗެމްޕިއަން ލިވަޕޫލް ރޭހުގެ ކުރީގައި މަގާމު ދަމަހައްޓައިފި އެވެ.\nފުރަތަމަ ހާފުގެ ފަހު ކޮޅުގައި، ޗެލްސީގެ ޑިފެންޑަރު އެންޑްރޭސް ކްރިސްޓެންސެން އަށް ވަނީ ރަތް ކާޑު ދައްކައި ދަނޑުން ފޮނުވާލަފަ އެވެ. އޭނާއަށް ރަތް ކާޑު ދެއްކީ، ލިވަޕޫލަށް ލިބުނު ހުސް ފުރުސަތުގައި ސެޑިއޯ މާނޭ ބޯޅަ ހިފައިގެން ވަންނަން އުޅުމުން އޭނާއަށް ހުރަސް އެޅުމުގެ ގޮތުން މާނޭ ގައިގައި ހިފެހެއްޓުމުންނެވެ. މައްސަލަ ވީއޭއާރުން ބެލުމަށް ފަހު ރެފްރީ ރަތް ކާޑު ދެއްކި އެވެ.\nފުރަތަމަ ހާފުގައި ލިބުނު އެންމެ ރަނގަޅު ފުރުސަތު ލިބުނީ، ޗެލްސީގެ ޓީމޯ ވާނާ އަށެވެ. އޭރިއާ ބޭރުން އޭނާ ފޮނުވާލި ބޯޅަ ދިޔައީ ލިވަޕޫލްގެ ކީޕަރު އަލިސަންގެ އަތް ދަށުން ގޯލް ދަނޑި ކައިރިން ބޭރަށެވެ. ދެ ވަނަ ހާފު ލިވަޕޫލުން ފެށީ، ހާއްސަ ބަދަލަކާއެކު އެވެ. މިދިޔަ ބުރާސްފަތި ދުވަހު، ބަޔާން މިޔުނިކުން ލިވަޕޫލަށް ބަދަލުވި ތިއާގޯ އަލްކަންޓަރާ ބަދަލު ކުޅުންތެރިޔެއްގެ ގޮތުގައި ކުޅެން ނުކުތެވެ. އެއީ ޕްރިމިއާ ލީގްގައި އޭނާގެ ފުރަތަމަ މެޗެވެ.\nދެ ވަނަ ހާފު ފެށިގެން ފަސް ވަނަ މިނެޓްގައި ލިވަޕޫލުން ލީޑް ނެގި އެވެ. ރޮބާޓޯ ފިރުމީނޯ ނަގައިދިން ބޯޅައިން، މާނޭ ލަނޑު ކާމިޔާބު ކުރީ ބޮލުން ގޯލްގެ ކަނަށް ބޯޅަ ފޮނުވާލައިގެންނެވެ. ވަރުގަދައަށް ޕްރެސް ކޮށްގެން ކުޅުނު ލިވަޕޫލަށް ދެ ވަނަ ގޯލް ފަހީވީ ބޯޅަ ހޯދަން މާނޭ އެރުމުންނެވެ. ޗެލްސީގެ ކީޕަރު ކެޕާ އަރީޒަބަލަގާއަށް ދިން ބޭކްޕާސް އޭނާ މަސައްކަތް ކުރީ ޗެލްސީގެ އެހެން ކުޅުންތެރިޔަކަށް ދޭށެވެ. ކެޕާ ދިން ބޯޅަ ހޯދީ މާނޭ އެވެ. މާނޭއަށް ލިބުނީ ހުހަށް އޮތް ޗެލްސީގެ ގޯލެވެ. އޭނާ ވަނީ ގޯލްގެ ތެރެއަށް އެ ބޯޅަ ވައްދާލައި ދެ ވނަ ލަނޑު ކާމިޔާބު ކޮށްފަ އެވެ.\nމެޗުގެ ތެރެއަށް އަނބުރާ އަންނަން ގޯލަކަށް ބޭނުންވެފައިވާ ޗެލްސީން، ވާނާ ބޯޅަ ހިފައިގެން ލިވަޕޫލްގެ ޑިފެންސް ރޫޅާލައި އޭރިއާގެ ތެރެއަށް ވަނުމުން ވާނާއަށް ފައުލު ކުރީ ތިއާގޯ އެވެ. މެޗުގެ 75 ވަނަ މިނެޓްގައި ޗެލްސީއަށް ލިބުނު ޕެނަލްޓީ ޖޯޖީނިއޯ ލުއިޒް ފޮނުވާލުމުން، ލިވަޕޫލްގެ ކީޕަރު އަލިސަން އެ ބޯޅަ ދިފާއު ކުރި އެވެ.\nލިވަޕޫލަށް ފުޅާ ލީޑެއް، ޗެލްސި ވީ ބަލި


Tourism alun fashaa iru Gan Airport beynun kuran mashvaraa eba kurevey: Dr. Mausoom – adduLIVE\nޓޫރިޒަމް އަލުން ފަށާއި ގަން އެއާޕޯޓު ބޭނުން ކުރަން މަޝްވަރާ އެބަކުރެވޭ: ޑރ. މައުސޫމް\nSep 16, 2020, 10:24 ޝަރަފު\nޓޫރިޒަމް މިނިސްޓަރ ޑރ. މައުސޫމް، ފޮޓޯ: އަވަސް\nކޮވިޑު-19 އާއި ގުޅިގެން ހުއްޓިފައިވާ ރާއްޖޭގެ ފަތުރުވެެރިކަން އަލުން ފަށައިގަތުމުގައި ގަން އިންޓަނޭޝަނަލް އެއާޕޯޓު ބޭނުން ކުރުމާއި ގުޅޭގޮތުން މަޝްވަރާ ކުރެވެމުންދާކަމަށް ޓޫރިޒަމް މިނިސްޓަރ ޑރ. އަބްދުﷲ މައުސޫމް ވިދާޅުވެއްޖެއެވެ.\n"އައްޑޫލައިވް"އަށް ދެއްވި އިންޓަވިއުއެއްގައި ޑރ. މައުސޫމް ވިދާޅުވީ ކޮވިޑު-19ގެ ކަންތަކާއި އެކު އައްޑޫގައި ހިންގަމުން އައި ޝަންގްރިއްލާ އަދި ކެނެރީފު ބަންދު ކުރުމާއި ގުޅިގެން އައްޑޫގެ ގިނަ ބަޔަކަށް ވަޒީފާގެއްލި ހިތް ދަތިކަން ކުރިމަތިވެފައިވާ ކަމަށެވެ. އަދި އެކަން ހައްލު ކުރުމަށް މަސައްކަތް ކުރަމުން އަންނަ ކަމަށް މައުސޫމް ވިދާޅުވިއެވެ.\nމައުސޫމް ވިދާޅުވީ ފަތުރުވެރިން ރާއްޖެ ގެނައުމަށް ވެލާނާ އިންޓަނޭޝަލް އެއާޕޯޓުގެ އިތުރުން ގަން އިންޓަނޭޝަނަލް އެއާޕޯޓާއި ހަނިމާދޫ އިންޓަނޭޝަލް އެއާޕޯޓު ބޭނުން ކުރުމަށް މަޝްވަރާ ކުރަމުން އަންނަ ކަމަށެވެ.\nމައުސޫމް ވިދާޅުވީ މާލެ ސަރަހައްދުގައި ބަލި ފެތުރެމުން އަންނަ އިރު ރަށްތަކަށް ރައްކާތެރިކަމާއި އެކު ފަތުރުވެރިން ގެންދިއުމަށް ވިސްނަމުން އަންނަ ކަމަށެވެ. އެގޮތުން މަޝަވަރާތަކުގައި ދެކުނުގެ ސަރަހައްދަށް ފަތުރުވެރިން ގެނައުމަށް ގަން އިންޓަނޭޝަނަލް އެއާޕޯޓު ބޭނުން ކުރެވުމަށް ވިސްނުން އެބަހުރި ކަމަށެވެ.\n"އަޅުގަނޑުމެންގެ އެންމެ ބޮޑު ސަމާލުކަމެއްދޭނެ އެއްް ސަރަހައްދު، އައްޑޫ ސިޓީ އަކީ، އައްޑޫ ސިޓީގެ ޓޫރިޒަމް ފުޅާ ކުރުގެ ޕްލޭން އަޅުގަނޑު ބަލައިފިން، އެޕްލޭން ހަގީގަތަކަށް ހެދުން، އެކަމަށްޓަކައި، މިހާރުވެސް ފަށައިގަންނަން މި މަސައްކަތް ކުރަނީ، ގެސްޓު ހައުސް ތަކާއި އެކު މިވަގުތު އައްޑޫގައި 700 އެއްާ ބެޑު އެބަހުރި، އެ އަދަދު އިތުރު ކުރެވިގެންދާނެ" މައުސޫމް ވިދާޅުވިއެވެ.\nމައުސޫމް ވިދާޅުވީ ފަތުރުވެރިން އަލުން ރާއްޖެ ގެނައުމަށް އިޓަލީ އަދި ޗައިނާގެ ފަރާތްތަކާއި އެކުވެސް މަޝްވަރާ ކުރެވެމުން އަންނަ ކަމަށެވެ. އަދި ސިންގަޕޫރާއި އެހެނިހެން ގައުމުތަކާއި އެކު އެކްޓިވްކޮށް މަސައްކަތް ކުރަމުން އަންނަ ކަމަށެވެ.


Plastic ge baeh baavaithah manaakuraa thaareehu faskuranee – Iru\nއީރާނުގެ ރިޔާސީ އިންތިޚާބު ރައީސީ ކާމިޔާބުކުރައްވައިފި\nމިލްކާ ސިންގް މަރުވުމުން ބޮލީވުޑް ތަރިން ތަޢުޒިޔާ ކިޔައިފި\nޕްލާސްޓިކްގެ ބައެއް ބާވަތްތައް މަނާކުރާ ތާރީހު ފަސްކުރަނީ\nއެއްފަހަރު ބޭނުންކޮށްފައި އުކައިލާ ޕްލާސްޓިކް އެތެރެކުރުން މަނާކުރަން އިމްޕޯޓް އެކްސްޕޯޓް ގާނޫނަށް ގެނެސްފައިވާ އިސްލާހުގެ ދަށުން، މަނާކުރާ ބައެއް ބާވަތްތައް ރާއްޖެ އެތެރެކުރުން މަނާކުރާ ތާރީހު ފަސްކުރަން ނިންމައިފައިވާކަން އެނގިއްޖެ އެވެ.\nމި ގާނޫނުގެ ދަށުން، މާދަމާއިން ފެށިގެން ނުވަ ބާވަތެއްގެ އެއްޗެހި މަނާކުރަން ރައީސް އިބްރާހިމް މުހައްމަދު ސޯލިހު ކުރިން ނެރުއްވި ގަރާރުގައި ކަނޑައަޅުއްވާފައިވެ އެވެ. ނަމަވެސް މަނާކުރާ ތާރީހު ފަސްކުރަން ނިންމާފައި ވަނީ ކޮން ބާވަތްތަކެއްގެ ކަމެއް އަދި ކަށަވަރުވެފައެއް ނުވެ އެވެ.\nރައީސް އޮފީހުގެ ތަރުޖަމާން މަބްރޫކް އަޒީޒް “މިހާރު” އަށް ވިދާޅުވީ ރައީސްގެ ގަރާރަށް ގެނައި ބަދަލުތައް މިއަދުގެ ވަގުތެއްގައި ގެޒެޓުކުރައްވާނެ ކަމަށެވެ. އިތުރު ތަފުސީލެއް ނުދެއްވަ އެވެ.\nމާދަމާ އިން ފެށިގެން މަނާކުރަން ނިންމާފައި އޮތް ބާވަތްތަކުގެ ތެރޭގައި، ރާއްޖޭގައި ގިނަ އަދަދަކަށް ގެންގުޅޭ ސުޕާރީ ޕެކެޓު ވެސް ހިމެނެ އެވެ.\nއިމްޕޯޓް އެކްސްޕޯޓް ގާނޫނަށް ގެނެސްފައިވާ އިސްލާހުގެ ދަށުން ރާއްޖެ އެތެރުކުރުން މަނާކުރާނެ 12 ބާވަތެއް ރައީސް ކަނޑައެޅުއްވީ މިދިޔަ އަހަރުގެ ޑިސެމްބަރު މަހު 30 ގަ އެވެ. އޭގެ ތެރެއިން ނުވަ ބާވަތެއް މާދަމާ މަނާކުރަން އޮތް އިރު، ބާކީ ތިން ބާވަތުގެ ތެރެއިން ދެ ބާވަތެއް މަނާ ވާނީ ޑިސެމްބަރު 1، 2022 ގަ އެވެ. އަދި ޑިސެމްބަރު 1، 2023 ގައި ވެސް އިތުރު ބާވަތެއް މަނާކުރާނެ އެވެ.\nމިދިޔަ އަހަރުގެ ޑިސެމްބަރު7ގައި ރައްޔިތުންގެ މަޖިލީހުން ފާސްކުރި ރާއްޖޭގެ އިމްޕޯޓް އެކްސްޕޯޓް ގާނޫނު ރައީސް ތަސްދީގުކުރެއްވީ، އެ މަހުގެ 22 ވަނަ ދުވަހު އެވެ. އެ ގާނޫނުގެ ދަށުން، ރާއްޖެ އެތެރެކުރުން މަނާވާނެ ތަކެތި، ޖެނުއަރީ 1، 2021 ގެ ކުރިން ރައީސް ކަނޑައަޅުއްވައި އިއުލާން ކުރެއްވި އެވެ.\nމާދަމާ އިން ފެށިގެން ރާއްޖެ އެތެރެކުރުން މަނާ ތަކެތި\n1- ދިޔާތަކެތި ބުއިމަށް ބޭނުންކުރާ ޕްލާސްޓިކް ހޮޅި.\n2- ޕްލާސްޓިކުގައި ބަންދުކޮށްފައި ހުންނަ އިމްޕޯޓުކުރާ ސުޕާރީ.\n3- ޕްލާސްޓިކް ތަށި، ސަމްސާ، ވަޅި، އޫ، ދިޔާތަކެތި ދިނުމަށް ބޭނުންކުރާ ޕްލާސްޓިކް ދަނޑިކޮޅު.\n4- ކާބޯތަކެތި ބަންދުކުރާ ސްޓްއިރަފޯމް ފޮށި.\n5- ބާޒާރުކުރަން ބޭނުންކުރާ 30 ސެންޓިމީޓަރަށް ވުރެ ކުދި ޕްލާސްޓިކް ކޮތަޅު.\nއުރީދޫ ސުޕަނެޓް ކަލައިދޫ އަށް\n6- 250 މިލި ލީޓަރަށް ވުރެ ކުޑަ، އެއްފަހަރު ބޭނުންކުރެވޭ ޕްލާސްޓިކް ތަށި.\n7- ޕްލާސްޓިކް ދަނޑިކޮޅު ލާފައިވާ ކަފަބުރު.\n8- ރާއްޖެ އަށް އިމްޕޯޓުކުރާ 500 މިލިލީޓަރަށް ވުރެ ކުދި، ޕީއީޓީ ފުޅީގައި ބަންދުކޮށްފައި ހުންނަ، ބުއިމަށް ބޭނުންކުރާ ހުރިހާ ދިޔާތަކެތި. އޭގައި ފެނާއި ލުއިބުއިން ހިމެނޭ.\n9- ރާއްޖެ އަށް އިމްޕޯޓުކުރާ 50 މިލިލީޓަރާއި 50 މިލިލީޓަރަށް ވުރެ ކުދި ޝޭމްޕޫ ފުޅި އާއި ސައިބޯނި ފުޅި.


އިންތިޚާބަކާ ނުލައި ރައްޔިތުންގެ މައްޗަށް ވެރިވެނުގަނެވޭނެ ކަމަށް ރައީސް ނަޝީދު ވިދާޅުވެއްޖެ | President Mohamed Nasheed\nއިންތިޚާބަކާ ނުލައި ރައްޔިތުންގެ މައްޗަށް ވެރިވެނުގަނެވޭނެ ކަމަށް ރައީސް ނަޝީދު ވިދާޅުވެއްޖެ\nދިވެހިރައްޔިތުންގެ ރުހުން ނުލިބި ރައްޔިތުން ގާތު ނާހާ ރައްޔިތުންގެ މައްޗަށް ވެރިވެނުގަނެވޭނެ ކަމުގައި ދިވެހިރައްޔިތުންގެ ޑިމޮކްރަޓިކް ޕާޓީގެ ރިޔާސީ ކެންޑިޑޭޓް ރައީސް މުޙައްމަދު ނަޝީދު ވިދާޅުވެއްޖެއެވެ. މިހާރު ތިލަދުންމަތީގެ ރަށްތަކަށް ކުރައްވަމުން ގެންދަވާ ދަތުރުފުޅުގައި މިއަދަ ހަވީރު ތިލަދުންމަތީ ދެކުނުބުރީ ކުޅުދުއްފުށީގައި އެމްޑީޕީގެ “ވޯޓުން އުފާވެރިކަން” ކެމްޕޭން އިފްތިތާޚްކޮށްދެއްވަމުން ރައީސް ނަޝީދު ވިދާޅުވީ ނޮވެމްބަރު9ދުވަހު އިންތިޚާބު ބޭއްވެން ޖެހޭނެ ކަމަށާއި އަދި ޑރ.މުޙައްމަދު ވަޙީދަށް އިންތިޚާބަކާ ނުލައި ރައްޔިތުންގެ މައްޗަށް ވެރިވެނުގަނެވޭނެ ކަމުގައި ރައީސް ނަޝީދު ވިދާޅުވިއެވެ.\nކުޅުދުއްފުށީގައި ވާހަކަދައްކަވަމުން ރައީސް ނަޝީދު ވިދާޅުވީ ދިވެހިންނަށް ލިބިފައިވާ އެންމެ ބޮޑު ފިލާވަޅަކީ ތަރައްގީ ވުމައްޓަކާއި ވެރިކަމުގެ ނިޒާމް ފައްކާވާން ޖެހޭކަމެވެ. އަދި ވެރިކަމުގެ ނިޒާމު ތަޣައްޔަރުވެފައިވާ ހިނދު ތަރައްޤީ ހޯދައިނުދެވޭނެ ކަމުގައި ރައީސް ނަޝީދު ވިދާޅުވިއެވެ. އެމަނިކުފާނުގެ ވެރިކަމުގައި ކުޅުދުއްފުށީގައި ތަރައްޤީގެ އެތައް މަސައްކަތްތަކެއް ކުރުމަށް ރޭވި އެމަސައްކަތްތައް ހުއްޓުމަކަށް މިހާރު އައިސްފައިވާކަން ފާހަގަކުރެއްވިއެވެ. އަދި އެމަސައްކަތްތައް ކުރިއަށް ގެންދެވޭނީ އިންތިޚާބެއް ބޭއްވިގެން ކަމުގައިވެސް ވިދާޅުވިއެވެ. އިންތިޚާބަކަށްފަހު އުފެދޭ އެމްޑީޕީގެ ސަރުކާރެއްގައި 22 ކިލޯމީޓަރުގެ މަގުހެދުމާއި ކުޅުދުށްފުށީގައި ބޯހިޔާވަހިކަމަށް އެދޭ ހުރިހާ ރައްޔިތުންނަށް އެފުރުޞަތު ހޯއްދަވައިދެއްވާނެ ކަމުގައި ވިދާޅުވިއެވެ. މީގެ އިތުރުން މަތީ ތައުލީމުގެ ފުރުޞަތު އިތުރުކުރެވި ހުނަރު ޕްރޮގްރާމްވެސް ފުޅާވެގެންދާނެ ކަމުގައި ވިދާޅުވިއެވެ. އަދި ފެރީގެ ނިޒާމުން އިންޑިޔާ އާއި ކުޅުދުއްފުށި ގުޅާލެވޭނެ ކަމުގައި ތަކުރާރުކުރެއްވިއެވެ. މީގެ އިތުރުން ފެރީ ޓާރމިނަލާއި ޑިއުޓީ ފްރީގެ ޚިދުމަތްވެސް އެތަނުން ލިބިގެންދާނެކަމުގައި ވިދާޅުވިއެވެ.\nކުޅުދުއްފުށީގައި ވާހަކަދައްކަވަމުން ރައީސް ނަޝީދު ވިދާޅުވީ ކުޅުދުއްފުށީގައި ހިންގާނެ ކަންކަމުގައ ވައުދުތަކަކީ ރައްޔިތުންގެ އެދުންތައް ދެނެގަތުމާއެކު ރޭވިފައިވާ ކަންކަންކަމުގައެވެ. އަދި ސުލްޙަވެރި ސިޔާސީ ޙަރަކާތް ނުހިންގޭނަމަ ވައުދު ނުވާނެ ކަމުގައިވެސް ވިދޅާވިއެވެ. ވައުދުވެ އެވައުދުތަކާއެކު ރައްޔިތުން ދެކޭ ގޮތް އިންތިޚާބަކުން އޮޅުން ފިލުވަން ޖެހޭނެ ކަމުގައި ވިދާޅުވިއެވެ. އަދި ރައީސް މައުމޫނުގެ ވެރިކަމުގައި އިންތިޚާބުތަކުގައި ވައުދުވެވަޑައިނުގަންނަވާ ކަމަށާއި އެކަމުން ވޯޓުގެ ކަންކަން އޭގެ ޙަޤީޤީ މާނައިގައި ކުރިއަށް ގެންދެވިފައިނުވާކަން ރައީސް ނަޝީދު ފާހަގަ ކުރެއްވިއެވެ. އަދި ވާދަވެރި ސިޔާސީ ޕާޓީތަކުގެ ދައުރުވެސް މި ސިޔާސީ ނިޒާމުގައި މުހިއްމުކަމުގައި ރައީސް ނަޝީދު ފާހަގަ ކުރެއްވިއެވެ. ސަރުކާރުން ވައުދު ފުއްދާ މިންވަރު ވާދަވެރިން ބައްލަވަން ޖެހޭނެ ކަމުގައިވެސް ވިދާޅުވިއެވެ. އަދި ވޯޓު ލުމުގެ ޙައްޤަކީ މި ސިޔާސީ ނިޒާމުގެ އަސާސްކަމުގައިވެސް އެމަނިކުފާނު ވިދާޅުވިއެވެ.\nއިންތިޚާބާ ގުޅޭގޮތުން މިހާރު އުފެދިފައިވާ ސިޔާސީ ހަލަބޮލިކަމަށް އިޝާރާތް ކުރައްވައި ރައީސް ނަޝީދު ވިދާޅުވީ ކުޅިވަރުގެ މައިދާނުން ހަޔާތުގެ އެތައް ތަޖުރިބާތަކެއް ލިބިގެންދާކަމުގައެވެ. އެގޮތުން ފުޓުބޯޅަ ދަނޑުންވެސް އެންމެ ފުރަތަމަ ލިބޭ ތަޖުރިބާއަކީ ބަލި ޤަބޫލުކުރަން ދަސްކުރުމާއި އަދި ކާމިޔާބުގައި ބޮޑާ ނުވުން ކަމުގައި ވިދާޅުވިއެވެ. ތަރައްޤީއަށްޓަކައި ސިޔާސީ ނިޒާމު ހަރުދަނާ ކުރަން ޖެހޭ ކަމަށާއި މިހާރު ދިވެހިރާއްޖޭގެ ސިޔާސީ ނިޒާމަށް ކުރިމަތިވެފައިވާ އެންމެ ބޮޑު ގޮންޖެހުމަކީ ޣީބަ ބުނުމާއި ނެތިމޮށުން ކަމުގައި ރައީސް ނަޝީދު ވިދާޅުވިއެވެ. ސިޔާސީ ހަތިޔާރަކަށް ދީން ބޭނުންކުރުމުން ބޮޑުވަމުން އަންނަ ޒުވާން ޖީލުގެ ހިތްތަކުގައި ދީނާމެދު ޝައްކު އުފެދި ދީނީ ވަޙްދަތު ގެއްލި އިސްލާމީ އެއްބައިވަންތަކަން ގެއްލެމުން ދާކަމުގައި ރައީސް ނަޝީދު ވިދާޅުވިއެވެ. އަދި ދީނާއި ޤައުމަށްޓަކައި އެފަދަ ކަންކަން ނުކުރެއްވުމަށް އިޚްލާސްތެރިކަމާއެކު ސިޔާސީ ވާދަވެރިންގެ ކިބައި އެދިލައްވާ ކަމުގައި ރައީސް ނަޝީދު ވިދާޅުވިއެވެ. އަނދިރިއަނދިރިންގެ ދުވަސްވަރުގައިވެސް ދިވެހިންގެ އަޤީދާ ބަލިކަށިކޮށްނުލެވުނު ކަމަށާއި އެއީ އެއްވެސް އިރެއްގައި ބަޔަކަށް ކުރެވޭނެ ކަމެއް ނޫން ކަމުގައި ރައީސް ނަޝީދު ވިދާޅުވިއެވެ.\nމާޔޫސްނުވެ ހޮނިހިރު ދުވަހު ވޯޓުގައި ބައިވެރިވުމަށް ނިކުންނެވުމަށް އިލްތިމާސްކުރައްވައި ދިވެހިރައްޔިތުންނަށް ވޯޓުލުމުގެ ހައްޤު ހޯއްދައިނުދީ ގެޔަކަށް ނުވަންނަވާނެ ކަމުގައި ރައީސް ނަޝީދު ވިދާޅުވިއެވެ.\nNovember 2, 2013 / ހަބަރު